Yaameen ge Shareeathuge Adu Ehumeh Aadheetha Dhuvahu Baahvany – Iru\nވެކްސިން، ރާއްޖެ އަށް ބޭނުންވާ ވަރު ދެނެގަތުމަށް, ބަލި މީހުންގެ މައުލޫމާތު ހޯދަނީ\nއަންނަ އަހަރު ކުރީކޮޅު ކޮވިޑް ވެކްސިންގެ ފުރަތަމަ ބެޗް ލިބޭނެ: ޑރ ނަޒްލާ\n156 މީހަކު ހޯމް ކަރަންޓީނުގައި ތިބިތޯ ބަލައިފި\nޔާމީންގެ ޝަރީއަތުގެ އަޑުއެހުމެއް އާދީއްތަ ދުވަހު ބާއްވަނީ\nކުރީގެ ރައީސް އަބްދުﷲ ޔާމީނުގެ މައްޗަށް ދައުލަތުން އުފުލާފައިވާ މަނީ ލޯންޑަރިންގެ ދައުވާގެ ޝަރީއަތުގެ އަޑުއެހުމެއް އާދިއްތަ ދުވަހަށް ތާވަލް ކޮށްފިއެވެ.\nޔާމީންގެ މައްޗަށް އުފުލާފައިވަނީ މަނީ ލޯންޑރިންގެ ދައުވާގެ އަޑުއެހުމެއް އެންމެ ފަހުން ބާއްވާފައިވަނީ އޭޕްރީލް މަހުގެ 25 ވަނަ ދުވަހުގައެވެ. އެ ދުވަހު ބޭއްވި ޝަރީއަތް ނިންމާލާފައި ވަނީ ރައީސް ޔާމީންގެ ފަރާތުން ހުށަހަޅަންޖެހޭ ހުށަހެޅުންތަކަށް 10 ދުވަސް ދިނުމަށް އެމަނިކުފާނުގެ ވަކީލުން އެދުމުން އެ 10 ދުވަސް ދިނުމަށްފަހު އެވެ.\nސަލްޓަން ޕާކު އާއްމުންނަށް އަލުން ހުޅުވާލައިފި\nމި މައްސަލައިގެ ޝަރީއަތް ކްރިމިނަލް ކޯޓުގައި ފަށާފައިވާއިރު، މި މައްސަލައިގެ ފުރަތަމަ އަޑުއެހުމުގައި އެ ކޯޓުން ވަނީ މި މައްސަލައިގެ ޝަރީއަތް ނިމެންދެން ޔާމީން ޖަލުގައި ބަންދުކުރުމަށް އަމުރުކޮށްފައެވެ. ޔާމީންގެ ފަރާތްޕުޅުން އެ އަމުރު މިހާރު ވަނީ ހައި ކޯޓުގައި އިސްތިއުނާފް ކުރުމުން އެ ކޯޓުން ވަނީ ޔާމީން މިނިވަންކޮށްފައެވެ. އަދި ޔާމީން ބަންދުން ދޫކޮށްލަން ކުރި އަމުރާއި އޭނާގެ އެކައުންޓުތައް ފްރީޒުކުރަން ކުރި އަމުރު ހައިކޯޓުން ބާތިލް ކުރުމުން ޕީޖީން ވަނީ އެ މައްސަލަތައް ސުޕްރީމް ކޯޓުގައި އިސްތިއުނާފުވެސް ކޮށްފައެވެ.\nއަދީބު ޑީލް ހަދާ ދޫކޮއްފަ ޔާމީނު ބޮލަށް ކަނޑާލަން…ތާހިރު ރައްޔިތުން ދަނޭ ތިކުިޅގަނޑު….


Raajje ge contingent Mauritius ah aee bodu unmeedhakaa eku\nރިޕޯޓު - އައިއޯއައިޖީ ގޭމްސް 2019\nމިފަހަރުގެ ގޭމްސްގައި ރާއްޖެއިން އަމާޒު ހިފާފައިވަނީ 15 މެޑަލް ހޯދުމަށް\nކ. މާލެ 18 ޖުލައި 2019 | ބުރާސްފަތި 03:10 4,184\nއިންޑިއަން އޯޝަން އައިލޭންޑް ގޭމްސްގައި ވާދަކުރާ ރާއްޖޭގެ ކޮންޓިންޖެންޓް - އެމްއޯސީ\nއިންޑިއަން އޯޝަން އައިލޭންޑް ގޭމްސްއަށް ރާއްޖޭގެ ކޮންޓިންޖެންޓް ބުދަ ދުވަހު ހެނދުނު 08:18 ގައި ފުރިއިރު ހުރިހާ އެތުލީޓުން އަދި އޮފިޝަލުންގެ ފަރާތުންވެސް ފެނިގެންދިޔައީ ހިނިތުންވުމެވެ. އެކި ކުޅިވަރުތައް ގައުމީ ލެވެލްގައި ކުޅޭ ކުޅުންތެރިން، ގައުމީ ރޫހެއްގައި، ގައުމީ އެއާލައިން މޯލްޑިވިއަންއިން މޮރިޝަސްއަށް އާދެވުނީ ހޯމަ ދުވަހު މެންދުރު 12:25 ހާއިރެވެ.\nމުޅި ދަތުރުގައިވެސް އެތުލީޓުންގެ ފަރާތުން ފެނިގެންދިޔައީ އެކުވެރިކަމެވެ. ވަކި ކުޅިވަރެއް ނެތެވެ. ހުރިހާ ކުޅިވަރެއް ކުޅޭ ކުޅުންތެރިންވެސް ވަރަށް އެކުވެރިއެވެ. އެކަކު އަނެކަކަށް އެހީތެރިވެދޭ ރީތި މަންޒަރުތައްވެސް ފެނިގެންދިޔައެވެ.\nރާއްޖޭގެ ކޮންޓިންޖެންޓްގައި ހިމެނޭ ހުރިހާ އެންމެންވެސް މިފަހަރުގެ އައިއޯއައިޖީ ގޭމްސްއާ ކުރިމަތިލާފައިވަނީ ވަރުގަދަ އަޒުމަކާއެކުގައެވެ. އެ ހުރިހާ އެންމެންވެސް ބޭނުންވަނީ މި ގޭމްސްގައި މޯލްޑިވްސް އޮލިމްޕިކް ކޮމިޓީ (އެމްއޯސީ) އިން ކަނޑައަޅާފައިވާ 15 މެޑަލްގެ ޓާގެޓް ހާސިލު ކުރުމެވެ.\n2015 ވަނަ އަހަރު ބޭއްވި އައިއޯއައިޖީ ގޭމްސްގައި ރާއްޖެއަށް ރަން މެޑަލް ހޯދައިދިން ހަސަން ސާއިދު\nރާއްޖެއެމްވީއަށް ދިން ހާއްސަ އިންޓަވިއުއެއްގައި މަޝްހޫރު ބެޑްމިންޓަން ކުޅުންތެރިޔާ މުހައްމަދު އަޖުފާން ބުނީ، 2015 ވަނަ އަހަރުގެ އައިއޯއައިޖީ ގޭމްސްއަށްފަހު ކުޅުންތެރިންނާއި، އޮފިޝަލުން އަދި މެނޭޖްމަންޓުން މަސައްކަތް ކުރަމުން އައީ ޕްލޭނަކާ އެއްގޮތަށް ކަމަށާއި، ތަމްރީންތަކެއްވެސް ލިބިފައިވާ ކަމަށެވެ.\nއެގޮތުން އަޖުފާން ބުނީ، މޮރިޝަސް އިންޓަނޭޝަނަލް ސީރީޒްގައި ރާއްޖޭގެ އެތުލީޓުން ވާދަކޮށް އެކިވަރުގެ ކާމިޔާބީތައް ހޯދާފައިވާ ކަމަށާއި، ބެޑްމިންޓަން ޓީމު އައިއޯއައިޖީއަށް ފުރިހަމައަށް ތައްޔާރުވެފައިވާ ކަމަށެވެ.\nއައިއޯއައިޖީގައި ބެޑްމިންޓަންއިން ވާދަކުރަނީ ހަތް މެޑަލްއަށްކަން ފާހަގަކުރަމުން އަޖުފާން ބުނީ، އެ ހަތް މެޑަލްވެސް ހޯދުމަށް ޓީމުން މަސައްކަތް ކުރާނެ ކަމަށެވެ. އަދި އޭނާ ބުނީ، މިފަހަރު ރާއްޖެއިން 15 މެޑަލްއަށް ޓާގެޓް ކުރުމުން ޖެހިލުން ނުވާ ކަމަށާއި، އެއަށްވުރެ ގިނައިންވެސް ރާއްޖެއަށް މެޑަލް ހޯދޭނެ ކަމަށެވެ.\nމީގެއިތުރުން އަޖުފާން ބުނީ، އެމްއޯސީ އާއި ޔޫތު މިނިސްޓްރީ އަދި އެސޯސިއޭޝަންތައް ގުޅިގެން މަސައްކަތްތައް ކުރަމުން އަންނަ ކަމަށާއި، އެ މަސައްކަތްތަކުގެ ދަށުން ކުޅިވަރުތައް ކުޅޭ އެތުލީޓުން ބޭރު ގައުމުތަކުގައި ތަމްރީން ހަދަމުން އަންނަ ކަމަށެވެ. އަދި އަޖުފާން ބުނީ، ރާއްޖޭގެ ކުޅިވަރުގެ މުސްތަގުބަލު ވަރަށް އުޖާލާ ކަމަށެވެ.\nއިންޑިއަން އޯޝަން އައިލޭންޑް ގޭމްސްގައި ވާދަކުރާ ރާއްޖޭގެ ކޮންޓިންޖެންޓް\nރާއްޖޭގެ އެންމެ ބާރު ދުވުންތެރިޔާ ހަސަން ސާއިދު ބުނީ، މިފަހަރު އެތުލެޓިކްސްއިން ރާއްޖެއިން ކަނޑައަޅާފައިވާ ޓާގެޓަކީ ފަސް މެޑަލް ހޯދުން ކަމަށާއި، ރާއްޖެއިން ބޭރުގައި ހެދި ތަމްރީންތަކާއެކު އެ ޓާގެޓަށް ހާސިލުވާނެ ކަމަށެވެ.\nސާއިދު ބުނީ، 2015 ވަނަ އަހަރު ބޭއްވުނު އައިއޯއައިޖީ އާއި މިފަހަރުގެ އައިއޯއައިޖީ ވަރަށް ތަފާތުވާނެ ކަމަށެވެ. އެގޮތުން އޭނާ ބުނީ، އެފަހަރު ޖަމައިކާގެ ހެދި ވަރުގަދަ ތަމްރީންތަކަށްފަހު ދިޔައީ މެޑަލް ބަލާ ކަމަށެވެ.\nނަމަވެސް ސާއިދު ބުނީ، މިފަހަރު ގޭމްސްއަށް ތަމްރީން ހަދަން ލިބުނީ ވަރަށް ކުރު މުއްދަތެއް ކަމަށާއި، ކޮންމެ ފަހަރަކުވެސް ޓާގެޓް ކުރާ ފަދައިން މިފަހަރުވެސް ޓާގެޓް ކުރާނީ ރަން މެޑަލް ހޯދަން ކަމަށެވެ. މީގެއިތުރުން ސާއިދު ބުނީ، މިފަހަރުގެ ގޭމްސްގައި ރާއްޖެއިން 15 މެޑަލްއަށްވުރެ ގިނައިން ހޯދާނެ ކަމަށް އުންމީދު ކުރެވޭ ކަމަށެވެ.\nރާއްޖޭގެ ޒުވާން ޓީޓީ ކުޅުންތެރިޔާ އައިޝަތު ރަފާ ބުނީ، މިފަހަރު ގޭމްސްއަށް އައީ ވަރަށް ބޮޑަށް ތައްޔާރުވެގެން ކަމަށާއި، އުންމީދު ކުރަނީ ޓީމް އިވެންޓުން ރަން މެޑަލްއަކަށް ކަމަށެވެ. އަދި އިންޑިވިޖުއަލް އިވެންޓުންވެސް މެޑަލްއަކަށް އުންމީދުކުރާ ކަމަށް އޭނާ ވަނީ ބުނެފައެވެ. ޓީޓީންވެސް ކަނޑައަޅާފައިވާ ޓާގެޓަށް ވާސިލުވެވޭނެ ކަމަށް އުންމީދުކުރާ ކަމަށް ފާހަގަކުރަމުން ރަފާ ބުނީ، ހުރިހާ ކުޅިވަރަކުންވެސް ޓާގެޓްކުރާ ވަރަށް އަދި އެއަށްވުރެވެސް ގިނައިން މެޑަލް ހޯދާނެ ކަމަށް އުންމީދު ކުރެވޭ ކަމަށެވެ.\nއައިއޯއައިޖީގައި ވާދަކުރާ ޔޫތު ކޭމްޕްގެ އޮފިޝަލް އިސްމާއިލް ރިފާއު (ޗިޗޫ) ބުނީ، މިފަހަރުގެ ގޭމްސްއަށް ރާއްޖެއިން ވަރަށް ދުރާލާ ތައްޔާރުވެފައިވާ ކަމަށާއި، ރަނގަޅު ކާމިޔާބެއް ހޯދާނެ ކަމަށް އުންމީދު ކުރެވޭ ކަމަށެވެ.\nއެމްއޯސީގެ ޖެނެރަލް ސެކެޓްރީ އަހުމަދު މަރުޒޫގު ވިދާޅުވީ، މީގެ ހަތަރު އަހަރު ކުރިން ރާއްޖެއިން މި ގޭމްސްއަށް އަޒުމެއް ކަނޑައެޅި ކަމަށާއި، އެ އަޒުމަކީ މި ގޭމްސްގައި 15 މެޑަލް ހޯދުން ކަމަށެވެ. އެގޮތުން މޮރިޝަސްއަށް ރާއްޖޭގެ ކޮންޓިންޖެންޓް އައީވެސް އެ އުންމީދާއެކުގައި ކަމަށާއި، އެނބުރި ރާއްޖެ ދާނީ އެ 15 މެޑަލް ހިފައިގެން ކަމަށް އޭނާ ވަނީ ވިދާޅުވެފައެވެ.\nމަރުޒޫގު ވިދާޅުވީ، އެހެން ފަހަރުތަކާ ހިލާފަށް މިފަހަރުގެ ގޭމްސްއަށް އެސޯސިއޭޝަންތަކުންވެސް ކުރިމަތިލީ ވަރަށް ބޮޑެތި ޓާގެޓްތަކާއެކުގައި ކަމަށާއި، ވަރަށް ދުރާލާ ގޭމްސްއަށް އެސޯސިއޭޝަންތަކުންވެސް ތައްޔާރުވެފައިވާ ކަމަށެވެ.\nމިއީ ގޭމްސްގައި ވާދަކުރާ ރާއްޖޭގެ ބައެއް އެތުލީޓުން އަދި އޮފިޝަލުން މޮރިޝަސްއަށް އައި މަގުމަތީގައި ފްލައިޓްގައި ފާޅުކުރި ޝުއޫރުތަކެވެ. އެ އެތުލީޓުންނާއި، އޮފިޝަލުންގެ އުންމީދުތައް ވަރަށް ބޮޑެވެ. ގައުމު ފަހުރުވެރިވާފަދަ ކާމިޔާބީއެއް ގޭމްސްގައި ހޯދަން ރާއްޖޭގެ މުޅި ކޮންޓިންޖެންޓް ވަނީ ކެތްމަދުވެފައެވެ.


Omaangai masverikamah khaahsa rahthakeh tharahgee kuran fashaifi | Masverin Media\nއޮމާންގައި މަސްވެރިކަމަށް ޚާއްސަ ރަށްތަކެއް ތަރައްޤީކުރަން ފަށައިފި\nއޮމާންގައި މަސްވެރިކަމަށް ޚާއްސަ ވަސީލަތްތައް ހިމެނޭ ރަށްތަކެއް ތަރައްޤީކުރަން ފަށައިފިއެވެ.\nއޮމާންގެ މިނިސްޓްރީ އޮފް އެގްރިކަލްޗަރ، ފިޝަރީޒް އެން ވޯޓަރ ރިސޯސަސްއިން ވަނީ މަސްވެރިކަން ކުރާ ފަރާތްތަކަށް ހުރިހާ ވަސީލަތެއް ބިނާކުރުމަށް މަސްވެރިކަމަށް ޚާއްސަ ރަށްތަކެއް ޤާއިމްކުރުމަށް ކަނޑުގެ ސަރަހައްދުން ކައިރިން ބިންތަކެއް ކަޑައަޅާފައެވެ.\nމިގޮތުން ތަރައްޤީކުރާ ފުރަތަމަ ފިޝަމަންސް ވިލެޖް ޤާއިމްކުރަމުންދަނީ އޮމާންގެ އަލް-ވުސްތާ ގަވަނޭޓްގެ ވިލަޔަތް އޮފް ޑުގުމްގައެވެ. މިކަން ކުރުމަށް އޮމާންގެ ސަރުކާރުން ކަޑައަޅާފައިވަނީ 4583 ސްކުއަރ މީޓަރުގެ ސަރަހައްދެކެވެ. މިސަރަހައްދުގައި މަސްވެރިކަން ކުރާ ފަރާތްތަކަށް ބޭނުންވާ ހުރިހާ ވަސީލަތްތަކެއް ގާއިމްކުރެވޭނެއެވެ. އޮމާން ސަރުކާރުން ބުނީ މިކަމުގެ ނަފާ މަސްވެރިކަމުގެ ސިނާއަތުގައި ހަރަކާތްތެރިވާ 500 އަށްވުރެ ގިނަ ފަރާތަކަށް ލިބޭނެކަމަށެވެ. އަދި އެ ސަރަހައްދު މިކަމަށް ކަޑައެޅީ އަލް-ވުސްތާ ގަވަރްނޭޓަކީ މަސްވެރިންނާއި އަދި މަސްވެރިކަމުގެ އެކި މަސައްކަތްތައް ކުރާ މީހުން ގިނަ ސަރަހައްދެއްކަމުންނެވެ.\nއަލް-ވުސްތާ ގަވަރްނޭޓަކީ ކަނޑުމަހުގެ މަސްވެރިކަމުގެ އިތުރުން އެކުއަރކަލްޗަރ އަދި މެރިކަލްޗަރގެ އެކިއެކި ކަންކަންވެސް ކުރާ ފަރާތްތައް ގިނަ ސަރަހައްދެކެވެ.\n2019 ވަނަ އަހަރު އެކަނިވެސް އަލް-ވުސްތާ ގަވަރްނޭޓުގައި ހަރަކާތްތެރިވާ މަސްވެރިން ވަނީ 720،669 ޓަނުގެ މަސް ބަނާފައެވެ. މިއީ އޮމާންގައި 2019 އެންމެ ގިނައިން މަސް ބޭނި ސަރަހައްދެވެ.\nމަސްވެރިކަމުގެ ސިނާއަތުގައި ހަރަކާތްތެރިވާ ފަރާތްތަކަށް އެހީތެރިވުމަށް އަޅާ ފިޝިން ވިލެޖްތައް އޮމާންގެ ސައުތް އަ-ޝަރްގިޔާހް ގަވަރްނޭޓުގެ ވިލަޔަތް އޮފް މަސައިރާގައި އެހެން ބައެއް ސަރަހައްދުތަކުގަައިވެސް އެޅުމަށް ދަނީ މަޝްވަރާކުރަމުންނެވެ.\nމިމަޝްރޫއަކީ މަސްވެރިކަމުގެ ދާއިރާއަށް ބޭނުންވަ ވަސީލަތްތައް އެތަނެއްގައި ބިނާކުރުމުގެ އިތުރުން މިދާއިރާގައި ވަަޒީފާގެ ފުރުސަތު އިތުރުކުރުމަށް އޮމާން ސަރުކާރުން ހިންގާ މަޝްރޫއެކެވެ.


Maumita Saha dhanjehigen maruvefai huttaa fenijje\nމޯމިތާ ސަހާ ދަންޖެހިގެން މަރުވެފައި ހުއްޓާ ފެނިއްޖެ\nބެންގޯލީ ޓީވީ އެކްޓްރެސް މޯމިތާ ސަހާ އޭނާ ދިރިއުޅޭ ކޮޓަރި ތެރޭގައި ދަންޖެހިގެން މަރުވެފައި ހުއްޓާ އިއްޔެ ފެނިއްޖެއެވެ.\nއޭނާގެ ހަށިގަނޑު ދަންޖެހިފައި ހުއްޓާ ފެނުނީ ކޮޓަރީގެ ސީލިންގ ގައި ވަލެއް އައްސައި ގެންނެވެ. އަވައްޓެރިން ގުޅާ ރިޕޯޓް ކޮށްގެން ކަލްކަތާގައި އޭނާ ދިރިއުޅޭ ފްލެޓްގެ ދޮރު ހަލާކު ކޮށްލައިގެން ފުލުހުން ވަންއިރުވެސް 23 އަހަރުގެ މޯމިތާ ހުރީ ދަންޖެހި މަރުވެފައެވެ.\nއިއްޔެ މެންދުރުއްސުރެ އޭނާގެ ކޮޓަރީގެ ދޮރު ހުޅުވާފައި ނުވާ ކަމަށް ގޭގެ ވެރި ފަރާތުން ފުލުހުންނަށް މަޢުލޫމާތު ދެއެވެ. އޭނާ އަމިއްލަ އަށް ދަންޖެހި މަރުވީ ޑިޕްރެޝަންގެ ސަބަބުން ކަމަށް ބެލެވޭ ކަމަށް މަޢުލޫމާތު ލިބެއެވެ. އޭނާގެ ކޮޓަރިން ފުލުހުންނަށް ވަނީ އޭނާ ލިޔެފައިވާ ނޯޓެއް ފެނިފައެވެ. އޭގައި ވަނީ ކީކޭ ކަމެއް ފުލުހުން ހާމަ ކޮށްފައެއް ނުވެއެވެ.\nމޯމިތާގެ ސޯޝަލް ނެޓްވޯކިންގ ސައިޓް ތަކުގައި އޭނާ ލިޔެފައިވާ ޕޯސްޓު ތަކުން އޭނާ ޑިޕްރެސް ވެފައިވާ ކަން އެނގޭ ކަމަށާއި އިތުރު ކަމެއް އުޅޭތޯ ބެލުމަށް އޭނާގެ ކޯލް ލިސްޓް ޗެކް ކުރަމުން ގެންދާ ކަމަށް ވެސް ފުލުހުން މަޢުލޫމާތު ދެއެވެ.\nފާއިތުވި ދުވަސް ތަކުގައި މޯމިތާ ވަނީ ފިލްމް އިންޑަސްޓްރީއަށް ވަނުމަށް ވަރަށް ބޮޑަށް މަސައްކަތް ކޮށްފައެވެ. ޓީވީ އެކްޓްރެސް ކުރި މަސައްކަތް ނާކާމިޔާބު ވުން އެއީ އޭނާ ޑިޕްރެސްވި ސަބަބަށް ވެދާނެ ކަމަށް ބެލެވެއެވެ.


Jabir Ulhey Vahtharun Meehun Dhiyana Ah Votelaan Birugathee - Rozaina - Vaguthu\nޖާބިރު އުޅޭ ވައްތަރުން މީހުން ދިޔާނާ އަށް ވޯޓުލާން ބިރުގަތީ - ރޮޒައިނާ\n7 މަސް ކުރިން ( ނޮވެމްބަރު 7, 2019 )\nސުޕްރީމް ކޯޓުގެ ފަނޑިޔާރު ކަމަށް ދިޔާނާ ސައީދު އައްޔަން ކުރުމަށް މެންބަރުން ވޯޓު ނުދިނީ ދިޔާނާގެ ފިރިކަލުން ކާށިދޫ ދާއިރާގެ މެންބަރު އަބްދުﷲ ޖާބިރު މަޖިލީހުގައި އުޅޭ ވައްތަރުން ބިރުން ކަމަށް މީދޫ ދާއިރާގެ މެންބަރު ރޮޒައިނާ އާދަމް ވިދާޅުވެއްޖެއެވެ.\nއެމްޕީ ރޮޒައިނާ މިގޮތަށް ވިދާޅުވީ، އޭނާ ކުރެއްވި ޓްވީޓެއްގައެވެ.\nއެ ޓްވީޓުގައި ރޮޒޭނާ ވިދާޅުވީ، ދިޔާނާ "ކަޓުވާލަން" އޭނާ މަސައްކަތް ކުރިކަމަށް ތުހުމަތުކޮށް މަޖިލީހުގެ ސައިކޮޓަރީ އޭނާއަށާއި ރައީސް އިބްރާހިމް މުހައްމަދު ސޯލިހު އަށް ވަގަށް ގޮވާފައި ދިއުމުން އަދި ދިޔާނާ މަގާމަކަށް އައްޔަން ނުކުރެވޭ ކަމަށެވެ. އަދި ދިޔާނާ ހޮވުނަ ނުދިނީ ޖާބިރު ކަމަށާއި އޭނާ މަޖިލީހުގައި އުޅެމުންދާ ވައްތަރުން މެންބަރުންނަށް ދިޔާނާ އަށް ވޯޓުދޭން ބިރުގަތީ ކަމަށް އޭނާ ވިދާޅުވިއެވެ.\nރޮޒޭނާ މިގޮތަށް ވިދާޅުވި ނަމަވެސް، "ވަގަށް" ގޮވާ ކަމުގެ ތުހުމަތު ކުރި ފަރާތެއްގެ ނަމެއް އޭނާ ހާމަކޮށްފައެއް ނުވެއެވެ.\nދިޔާނާ ސުޕްރީމް ކޯޓުގެ ފަނޑިޔާރަކަށް އައްޔަން ކުރުމަށް ރައީސް ސޯލިހް ނަން ފޮނުވާފައި ވަނީ ޑްރަގް ކޯޓުގެ ގާޒީ މަހާޒު އަލީ ޒާހިރުގެ ނަމާއި އެކުއެވެ. އަދި މަހާޒަށް ރުހުން ދިނުމަށް އެމްޑީޕީގެ ޕާލަމެންޓްރީ ގްރޫޕުން ތްރީލައިން ވިޕެއްވެސް ނެރުނެވެ. އަދި މަޖިލީހުގައި އެންމެ ފުރަތަމަ ވޯޓަށް އަހައިފައި ވަނީ މަހާޒްގެ ނަމެވެ. އަދި މަހާޒް އަށް މެޖޯރިޓީ މެންބަރުންގެ ވޯޓު ލިބުމުގެ ސަބަބުން ދިޔާނާ އަށް ވޯޓު ދިނުމަކަށް އަހާފައެއް ނުވެއެވެ.\nއެމައްސަަލަ އާއި ގުޅިގެން ޖާބިރު ވަނީ ދިޔާނާ އެމަގާމަށް ހޮވިވަޑައި ނުގަތީ އެމްޑީޕީ މެންބަރުންގެ ރޭވުމުން ކަމަށް ތުހުމަތުކޮށްފައެވެ. އަދި ދިޔާނާ ވެސް ވަނީ އެކަމާއި ގުޅިގެން ހިތްހަމަޖެހިވަޑައި ނުގަންނަވާ ކަމަށާއި އެހެން ނަމަވެސް ބަލި ގަބޫލު ކުރައްވާ ކަމަށް ވިދާޅުވެފައެވެ.\nދިޔާނާ ސުޕްރީމް ކޯޓުގެ ފަނޑިޔާރުކަމަށް ކުރިމަތި ލުމާއި އެކު ގިނަ ބަޔަކު ވަނީ އެކަމަނާ އަށް ތާއިދު ކުރާ ކަން ސޯޝަލް މީޑިއާގެ އެކި ޕްލެޓްފޯމް ތަކުގައި ހާމަކޮށްފައެވެ.\nސުޕްރީމް ކޯޓުގެ ފަނޑިޔާރު ކަމަށް ބޭފުޅަކު އައްޔަން ކުރުމަށް ނިންމާފައި ވަނީ ސުޕްރީމް ކޯޓުގެ ފަނޑިޔާރު ކަމުން އަބްދުﷲ ދީދީ ވަކިކުރުމަށް މަޖިލީހުން ނިންމުމާއި ގުޅިގެންނެވެ. ދިޔާނާ އާއި މަހާޒް އަކީ ޖޭއެސްސީގެ "ހައިލީ ރިކޮމެންޑެޑް" ދެބޭފުޅުންނެވެ.\nސަފާރީ ރޭޕް: މީޑިއާތަކުން ރިޕޯޓުކުރި ގޮތް ބަލައި ދިނުމަށް އެމްއެމްސީ އަދި ބްރޯޑްކޮމް އަށް ސިޓީއެއް\nނޮވެމްބަރު 7, 2019 13:13\nކަލެޔޯ... ކަލެއަށް ވޯޓުދިންމީހަކުދިނީ ފައިސާގެ ދަހިވެތުކަމުގަ.. ކަލޭތީ އަނގަހުޅުވަން ހެޔޮވާވަރުމީހެއްނޫން.. އަންހެނުންވެސް ލަދުހުތުރު.. ތިއީ މމޕރސގެ ވަގެކޭ ޖާބިރުބުނުމުންތަ މީހުންބިރުގަތީ.. ކަލޭ ބިރުގަތީ ވައްކަން ފަޅާއެރުމުން.. ކަލޭގެ ތެދުވެރިކަން ހާމަކޮއްދޭން ރައްޔިތުން ފެންނަގޮތަށް ﷲގަންދީ ހުވާކޮއްބަލަ މމޕރސގެ ފައިސާކަމަށްބުނާ އަދީބު ބެހި ފައިސާގަ ނުޖެހޭކަމަށް.. ވަގުންނުކުމެތިބެ ވަގަށްގޮވަނީ ކުށެނެތްމީހުންނަ..\nނޮވެމްބަރު 7, 2019 13:39\nޖާބިރު އުޅޭގޮތުން ދިޔާނާއަށް ވޯޓް ނުދީ، ޖާބިރަށް ވޯޓްދީ ޖާބިރު ހޮވައިފި. ރޮޒޭނާވެސް ހަމަޖެހޭ ވާހަކަ ދައްކަބަލަ. ޖާބިރު އެ ދެއްކި ވާހަކައިގެ ތެދުކަން ތިކަހަލަ ކޮސް ވާހަކައިން އެބަ ސާބިތުވޭ.\nނޮވެމްބަރު 7, 2019 13:47\nޖާބިރު ބުނަނީ ރޮޒައެނާ ހުޅުމާލެގައި ހެދި ގެސްޓްހައުސް އަކީ އެމް.އެމް.ޕީ އާރުސީ ގެ ފައިސާއިން ހެދި ތަނެއްކަމަށް! ދެން ކީއްވެގެންތޯ؟ ރޮޒައެނާ އެކަން މަތްﷲ ގަންދީ ހުވާކޮށް އެކަން ދޮގު ނުކުރީ! ޖާބިރު އެބުނާ ވާހަކައަކީ އަޅުގަނޑަށް ކޮންމެސް ވަރަކަށް އެކަން ހިގާދިޔަ ގޮތް އެގޭ މީހަކަށްވާތީ އަޅުގަނޑުވެސް މި ބުނަނީ ޖާބިރު އެ ބުނަނީ ވަރަށް ވަރަށް ވަރަށް ބޮޑު ތެދެއް!\nނޮވެމްބަރު 7, 2019 15:34\nއަންހެނުންނޭ ބާރުވެރިއޭ ކިޔާފަ ހަޅޭއްލަވަން އެކަނި އެނގޭނީ. ދިޔާނާ އަކީ ދިޔާނާ. ޖާބިރަކީ ޖާބިރު. ދިޔާނާގެ އަިއިޑެންޓިޓީ އަކީ ހަމައެކަނި "ޖާބިރުގެ އަންހެނުން" އެއް ނޫން. މަޤާމަށް ހޮވާއިރު ބަލަންޖެހޖޭނީ މީހާގެ ޤާބިލް ކަމަށް. ޖާބިރު އުޅޭ ގޮތަކުން ދިޔާނާ ގެ ޤާބިލް ކަމާ ދޭތެރޭ ސުވާލު އުފެދިގެން ނުވާނެ.\nނޮވެމްބަރު 8, 2019 09:52\nބަލަ ރޮޒައިނާ ގޭގެ ފުރާޅުން ފައިބަނީ ޑޮލަރުތަ ތިފަދަ އަގުބޮޑު ތަންތަން ހަދަން ހަރަދުކުރަން ބަލަ ރޮޒޭ ކަލޭގެވާހަކަ ނުދައްކަނީ ފިރިކަލުންނައްބަލާލާފަ ކަލޭގެ ވާހަކަ ދައްކަންފަށަން ވީތާ ރީތިކޮއްފަލީހަތްވާނެ... ބޭނުންތާ އެގޮތް..


Ras Online - އެމެރިކާގައިވެސް މިފަހަރު އިންތިޚާބު ކާމިޔާބުކުރީ ސެލްފީން؛ ވޯޓުލާފައި ނަތީޖާ ގަބޫލުނުކޮށް ދިޔައީ ކޯޓަށް!\nއެމެރިކާގައިވެސް މިފަހަރު އިންތިޚާބު ކާމިޔާބުކުރީ ސެލްފީން؛ ވޯޓުލާފައި ނަތީޖާ ގަބޫލުނުކޮށް ދިޔައީ ކޯޓަށް!\nއަހުމަދު މަސްނޫމް7ނޮވެމްބަރު 2020 - 20:10\nއެމެރިކާގެ ރިޔާސީ އިންތިޚާބުގެ ކަންކަން ގާތްގަނޑަކަށް ނިމުމަކަށް އަންނަނީއެވެ. ރިޕަބްލިކަން ޕާޓީގެ ފަރާތުން މިހާރު ވެރިކަމުގައި ހުންނެވި ޑޮނާލްޑް ޓްރަމްޕްގެ ވެރިކަން ގާތްގަނޑަކަށް ނިމުމަކަށް އައިސް ޑިމޮކްރެޓިކް ޕާޓީގެ ޖޯ ބައިޑަންއަށް އެމެރިކާގެ ވެރިކަން ލިބެން މާ ގިނަ ދުވަހެއް ދެން ނެތެވެ. ކޯވިޑްގެ ސަބަބުން ކެމްޕެއިން ހަރަކާތްތަކަށް ހިޔަނި އެޅުނަސް، ދެ ބޭފުޅުންވެސް ވަރުގަދައަށް ކެމްޕެއިން ކުރެއްވިއެވެ.\nއެމެރިކާގެ ރިޔާސީ އިންތިޚާބުގެ ކެމްޕެއިނުން ފެށިގެން ވޯޓުލުމާއި ވޯޓު ގުނުމާއި ނަތީޖާތައް އިއުލާންކުރުމާ ހަމައަށްދިޔައިރު، ވާދަކުރެއްވި ކެނޑިޑޭޓުންނާއި މީޑިއާއާއި އާއްމު ރައްޔިތުންގެ ފަރާތުން ފެނިގެންދިޔައީ ރާއްޖޭގައިވެސް ކުރިއަށްދާ އިންތިޚާބުތަކުގައި ފެންނަ ފަދަ މަންޒަރުތަކެކެވެ. ރިޔާސީ އިންތިޚާބާއި ރާއްޖޭގައި އޮންނަ އެހެން ބައެއް އިންތިޚާބުތަކަށް ޕާޓީތަކުން ކެނޑިޑޭޓުން ހޮވުމަށް ބާއްވާ ޕްރައިމަރީތައް ވަރަށް ފޯރިގަދައެވެ. އެމެރިކާގައިވެސް އިންތިޚާބާ ހަމައަށްދިޔައީ މިފަދަ ޕްރައިމަރީއަކުންނެވެ.\nޕްރައިމަރީއަށްފަހު ދެ ކެނޑިޑޭޓުންވެސް ކެމްޕެއިން ކުރެއްވުމުގައި ސޯޝަލް މީޑިއާގެ އެކިއެކި ޕްލެޓްފޯމްތައް ބޭނުންކުރައްވަމުންދިޔައިރު، މިއީ ރާއްޖޭގައިވެސް މިކަން އޮންނަގޮތެވެ. ދެ ޕާޓީގެ ކެނޑިޑޭޓުންނާއި ކެނޑިޑޭޓުންގެ ސަޕޯޓަރުން ދިޔައީ ހޫނު ޒުވާބުތައް ޓްވިޓަރއާއި ފޭސްބުކްގައި ކުރަމުންނެވެ. އެމެރިކާގެ ގިނަ މީޑިއާތައްވެސް އޮތީ ރާއްޖޭގެ ގިނަ މީޑިއާތައް ފަދައިން ވަކި ކެނޑިޑޭޓެއްގެ ފަހަތުގައެވެ. ސަޕޯޓްކުރާ ކެނޑިޑޭޓަށް ސަނާކިޔުމާއި، އިދިކޮޅު ކެނޑިޑޭޓަށް ހަޖޫ ކިޔުމާއި ފާޑުކިޔުމާއި އުނިސިފަތައް ފާހަގަކޮށް ބެވުމެވެ.\nޓްރަމްޕާއި ބައިޑަން ކެމްޕެއިންގައި ހަރަކާތްތެރިވެވަޑައިގެންނެވި ގޮތަށް ބަލާއިރު، ދެ ބޭފުޅުންގެ ފަރާތުންވެސް ފެނުނީ ރާއްޖޭގައި މި އުޅޭ ކެނޑިޑޭޓުންގެ ފަރާތުންވެސް ފެންނަ ފަދަ މަންޒަރުތަކެވެ. ކުޑަކުދިން އުރައިގެން ފޮޓޯ ނެގުމާއި، އުމުރުން ދުވަސްވީ މީހުންނާ ސަކަރާތްޖެހުމާއި ޒުވާން ފުރައިގެ ކުދިންނާއެކު ސެލްފީ ނެގުމެވެ. މިއީ ޓްރަމްޕާއި ބައިޑަންގެ ފަރާތުންވެސް ފެނުނު މަންޒަރުތަކެވެ.\nAn old black woman saying “@JoeBiden I love you” can you expect these words from any black woman to @realDonaldTrump ? Trump don’t believe in #BlackLivesMatter #HumanRights #EqualityForAll pic.twitter.com/0jaGt7YNIZ\n— Hamid Mir (@HamidMirPAK) November 6, 2020\nކެމްޕެއިންގެ އިތުރުން ވޯޓުލާ ދުވަހުގެ ހަރަކާތްތައްވެސް އެމެރިކާގައި ކުރިއަށްދިޔައީވެސް ހަމަ ރާއްޖެއާ ދާދި އެއްގޮތަަކަށެވެ. ދެ ކެނޑިޑޭޓުންވެސް ވޯޓުލާ މަންޒަރު މީޑިއާތަކުން ދެއްކުމަށް ފޮޓޯއާއި ވީޑޯއާތައް ނެގުމަށް ދުރާލާ މީޑިއާތަކަށް ދައުވަތު ދެއްވިއެވެ. ބައެއް ފަހަރު ކެނޑިޑޭޓުން ގޮސް ކިޔުގައިވެސް މަޑުކުރެއެވެ. ތިމާގެ ހިތްތިރިކަން ދެއްކެން އޮތް ހުރިހާ ގޮތަކުން ދައްކާ އުސޫލުންނެވެ. އެ ހުރިހާ މަންޒަރުތަކެއް ވަގުތުން ސޯޝަލް މީޑިއާގައި ފަތުރާލަން ރާއްޖޭގައި ތިބޭފަދަ ޕާޓީތަކުގެ އެކްޓިވިސްޓުން ދެބޭފުޅުންގެ ފަހަތުގައި ވެސް ތިބެއެވެ.\nވޯޓުލުމަށްފަހު، ނަތީޖާތައް އިޢުލާންކުރަން އެމެރިކާގައި ފަށާފައިވާއިރު އަނެއްކާވެސް ފެންނަނީ ރާއްޖެއިން ފެންނަމުންދާ ފަދަ މަންޒަރުތަކެކެވެ. ބަލިވާހެން ހީވާ ކެނޑިޑޭޓް ވިދާޅުވަމުން ގެންދަވަނީ އިންތިހާބުގައި މަކަރު ހަދާފައިވާކަމަށެވެ. އަދި ވޯޓު ގުނުމުގައިވެސް އޮޅުވާލުންތަކެއް އެބަހުރިކަމަށް ބަލިވަމުންދާ ކެނޑިޑޭޓްގެ ކެމްޕެއިން ޓީމުން ދަނީ ބުނަމުންނެވެ.\nމީގެއިތުރުން އިދިކޮޅު ކެންޑިޑޭޓް އިންތިޚާބުވިޔަސް ވެރިކަން ހަވާލުނުކުރާނޭކަމަށްވެސް މިހާރު ވެރިކަމުގައި ހުންނެވި ބޭފުޅާ ވިދާޅުވިކަމަށް ބައެއް ޚަބަރުތައް ބުނެއެވެ. އެހެން ކިޔާފައި އެމީހުން ގޮސް މިހާރު ތިބީ ކޯޓަށް މައްސަލަ ވައްދައިގެނެވެ. އަދި ކޯޓުން ވަނީ ބައެއް ވޯޓުތައް އަލުން ގުނަން އަންގާފައެވެ. އަނެެއްކޮޅުން ދެ ކެނޑިޑޭޓުންގެ ސަޕޯޓަތުން މަގުތަކަށް ނިކުމެ މުޅި ހަލަބޮލިކުރަނީއެވެ.\nއިންތިޚާބުގެ ތެރޭގައި ރާއްޖޭގައި ކަންކަން ހިނގާ ގޮތާއި އެއްވެސް ތަފާތެއް އެބަހުރިހެއްޔެވެ؟ މިިކަންކަމުން އެނގިގެންދަނީ ސިޔާސީ ކަންކަމުގައި ދުނިޔޭގެ އެންމެ ކުރިއަރާފައިވާ ޤައުމުތަކާއި ނޫނީ އެންމެ ތަރައްގީ އަދި އެންމެ ބޮޑު ގައުމާއި އެންމެ ކުޑަކުޑަ އެންމެ ބާރެއް ނެތް ގައުމުގައިވެސް އެއްވެސް ތަފާތެއް ނެތްކަމެވެ. ނޫނީ މިއީ އެބުނާ ޒާމާނީ ޑިމޮކްރަސީގެ ސަބަބުން ހުންނަ އެއްގޮތްކަމަކަށްވެސް ވެދާނެއެވެ.\nއެެރިކާގެ މިފަހަރުގެ އިންތިޚާބުގައި ދިވެހިރާއްޖޭގައި އެންމެ ފަހުން ބޭއްވި ރިޔާސީ އިންތިޚާބާއި އެންމެ އެއްގޮތަށް ފެނިގެން ދިޔަ މަންޒަރު އަދި އޮތީއެވެ. މިއީ ގިނަ ބަޔަކަށް ފާހަގަ ނުވެ އޮތް ކަމެކެވެ.\n2018 ވަނަ އަހަރު ރާއްޖޭގައި އޮތް ރިޔާސީ އިންތިޚާބުގެ ކެމްޕޭންގައި ވެސް އިދިކޮޅު ކެންޑިޑޭޓަށް ކެމްޕޭން ކޮށްދެއްވުމުގައި އެންމެ ފަހު ވަގުތު އެންމެ ހަރަކާތްތެރިކޮށް ފެނިގެން ދިޔަ އެއް ބޭފުޅަކީ ކުރީގެ ރައީސެކެވެ. އެމެރިކާގައިވެސް ހަމަ އެމަންޒަރު ދާދި އެއްގޮތަކަށް ފެނިގެން ދިޔައެވެ. ހަމައެކަނި ތަފާތަކީ ރާއްޖޭގައި އެކަން ކުރެއްވި ރައީސް ނަޝީދު ދިވެހިރާއްޖޭގެ ފަސްގަނޑުގައި ނެތް ކަމެވެ. އެމަނިކުފާނު އޭރު ހުންނެވީ ބޭސްފަރުވާއަށް ވަޑައިގެންނެވި ގޮތަށް އިނގިރޭސި ވިލާތުގައެވެ. ރާއްޖެއާއި އެންމެ ކައިރިއަށްވެސް ވަޑައިގެންނެވުނީ އަވަށްޓެރި ސްރީ ލަންކާއަށާއި އިންޑިއާއަށެވެ. އެމެރިކާގައި ބައިޑަންގެ ކެންޕޭންގައި އެންމެ ފަހު ވަގުތާ ޖެހެންދެން އެންމެ ފޯރީގައި އުޅުއްވި ބޭފުޅަކީ ކުރީގެ ރައީސް ބަރަކް އޮބާމާއެވެ. އެމެރިކާގެ އިތުރުން ދުނިޔޭގެ ވެސް ގިނަބައެއްގެ އިތުބާރާއި ލޯބި ލިބިވަޑައިގެންފައިވާ އޮބާމާ ބައިޑަންގެ ކެމްޕޭންގައި ނުކުމެ ވަޑައިގެން ކެމްޕޭންގެ ހުރިހާ އުކުޅެއް ބޭނުން ކުރެއްވިއެވެ. ރައީސް ނަޝީދަކީވެސް ދުނިޔެއާއި ރާއްޖޭގައިވެސް ގިނަ ބައެއްގެ ލޯތްބާއި ތާއީދު ލިބިވަޑައިގެންފައިވާ ބޭފުޅެކެވެ. އެހެންވީ އެކަމުގެ ފައިދާ ކިތަންމެހާ ވެސް ރަނގަޅަކަށް ރައީސް ނަޝީދުވެސް ބޭނުން ކުރެއްވިއެވެ.\nރައީސް ނަޝީދުވެސް ރައީސް އިބްރާހީމް ޞާލިޙް ނުވަތަ އެކުވެރި އިބޫ ސޯލިހަށް ފާޅުގައި ކެމްޕޭން ކުރަށްވަން ފެއްޓެވީ އެމަނިކުފާނަށް ރިޔާސީ ޓިކެޓް ލިބެން ނެތްކަން ޔަގީންވި ހިސާބުންނެވެ. އެހާހިސާބުން ރާއްޖެއިން ބޭރުގައި ހުންނަވައިގެން ވިޑިއޯ މެދުވެރިކޮށް ތަފާތު މެސެޖުތައް ދެއްވިއެވެ. ސިޔާސަތުތައް ހާމަކުރެއްވިއެވެ. ސަރުކާރަށާއި ރައީސް ޔާމީނަށް ފާޑުވިދާޅުވެ ބަހުގެ ހަމަލާތައް ދެއްވިއެވެ. ވަކިވަކި ރައްޔިތުންނަށް ފޯނުން ނުވަތަ ސޯޝަލް މީޑިއާގެ އެކި ވަސީލަތްތައް ބޭނުން ކުރަށްވައި އޯޑިއޯއާއި ވިޑިއޯ ކޯލް ކުރަށްވައިގެން ރައްޔިތުންގެ ހާލުއަހުވާލު ބައްލަވައި ރޫހާނީ ގޮތުން ކުރެއްވޭނެ ހުރިހާ ކަމެއް ކުރެއްވިއެވެ.\nރައީސް އޮބާމާގެ މިދެންނެވި ސިފަތަކުގައި ވެސް ހަމަ ތަފާތެއް ނެތެވެ. ޕޯޑިއަމްތަކަށް އަރާވަޑައިގެން ރައްޔިތުންނާ މުހާތަބު ކުރަށްވައި ސަރުކާރަށާއި ރައީސް ޓްރަންޕަށް ފާޑުވިދާޅުވެ ބަހުގެ ހަމަލާތައް ދެއްވިއެވެ. މީގެ އިތުރުން ތަފާތު ވިޑިއޯ މެސެކްތައް ހައްދަވައިގެން މީޑިއާ ތަކާއި ސޯޝަލް މީޑިއާ ބޭނުން ކުރަށްވައިގެން ބައިޑަންއަށް ކެންޕޭން ކޮށްދެއްވިއެވެ. މީހުންގެ ތެރެއަށް ނުކުމެ ވަޑައިގެން އާންމުންނާ ބައްދަލު ކުރަށްވައި ސެލްފީ ނެންގެވިއެވެ. ޚާއްޞަކޮށް ކަޅުނަސްލުގެ މީހުންނާ ބައްދަލު ކުރަށްވައި ކުޑަކުދިން އުރުއްވައި ޒުވާނުންނާއެކު ކުޅުއްވައި މަޖާ ކުރަށްވައި ހެއްދެވިއެވެ. އެހެން އުޅުއްވާއިރު ޒުވާނުން ބާސްކެޓް ކުޅޭ ތަނަކަށް ވެދެވަޑައިގެންނެވިއްޖެއްޔާ ޕޮޓަށް ބޯޅަ އަމާޒުކުރަށްވައި އެމަނިކުފާނުގެ ކުޅަދާނަކަން ވެސް ދައްކަވާ ހެއްދެވިއެވެ.\nއަދި އެންމެ ފަހުން ފޯނުން އާންމު ރައްޔިތުންނަށް ގުޅުއްވައިވެސް ހެއްދެވިއެވެ. ވީހާވެސް އަވަހަކަށް ވޯޓުލާން ނުކުތުމަށާއި ކޮންމެ ވޯޓަކީވެސް ގުނޭނެ ވޯޓެއްކަމާއި ކޮންމެ ވޯޓަކުންވެސް ނަތީޖާ ބަދަލު ކުރެވޭނެކަން ރައްޔިތުންނަށް ވިސްނައި ދެއްވިއެވެ. ހަމަ އެގޮތަށް ރާއްޖޭގައި އެންމެ ފަހުން ބޭއްވި ރިޔާސީ އިތިޚާބުގެ ކެމްޕޭން ގައި ރައީސް ނަޝީދުގެ ފަރާތްޕުޅުން ވެސް ހަމަ މި ނަސޭހަތްތަކާއި މިބަސްތައް އިވިގެން ވަނީ ގޮސްފައެވެ. ދެގައުމުންވެސް އޭގެ ނަތީޖާ ވަރަށް ރީތިކޮށް މިވަނީ ފެނިގެން ގޮސްފައެވެ. އިދިކޮޅު ކެންޑިޑޭޓަށް ވޯޓުލާން ނުކުތް މީހުން އަވަހަށް ނުކުމެ ވޯޓު ލިޔެއެވެ. އަދި މިފަހުގެ ތާރީޚެއްގައި އެމެރިކާގެ ރިޔާސީ ކެންޑިޑޭޓަކަށް ލިބިފައި ނުވާވަރަށް އިދިކޮޅު ކެންޑިޑޭޓަށް ވޯޓު ލިބުނެވެ. ރާއްޖޭގައިވެސް އެންމެ ފަހުން ބޭއްވި ރިޔާސީ އިންތިޚާބުގެ ނަތީޖާ ނުކުތީ ދާދި އެއްގޮތަކަށެވެ. ރާއްޖޭގައި ޑިމޮކްރެސީގެ އުސޫލުން މިނިވަން އިންތިޚާބެއް ބާއްވަން ފެށިފަހުން މިހާތަނަށް އެންމެ ބޮޑު އަޣުލަބިއްޔަތަކުން އިންތިޚާބު ކާމިޔާބު ކުރެއްވި ބޭފުޅަކީ އިދިކޮޅު ކެންޑިޑޭޓް ރައީސް އިބްރާހީމެވެ.\nއެހެންވީމާ ރާއްޖޭގައި މިއޮތް ޑިމޮކްރެސީއާއި ދިވެހި ލީޑަރުން ރިޔާސީ އިންތިޚާބުގައި ގެންގުޅުއްވާ ސިޔާސީ ވިސްނުންފުޅާއި އެމެރިކާގެ ލީޑަރުންގެ ސިޔާސީ ވިސްނުންފުޅާ މިއޮތީ ވަރަށް އެއްގޮތް ވެފައެވެ. ރާއްޖޭގައި އެންމެ ފަހުން ނިމިގެން ދިޔަ ރިޔާސީ އިންތިޚާބު ނިމުމާއެކު އޭރުގެ ރައީސުލްޖުމްހޫރިއްޔާ ނަތީޖާ ގަބޫލު ނުކުރަށްވައި ވަޑައިގެންނެވީ ސްޕްރީމް ކޯޓަށެވެ. އެމެރިކާގެ މިހާރުގެ ރައީސް ވެސް ވަނީ ހަމަ އެގޮތަށް ކަން ކުރަށްވާފައެވެ. އެހެންވީމާ ރިޔާސީ އިންތިޚާބުގައި ދެގައުމުގެ ކެނޑިޑޭޓުންގެ އެއްގޮތީ ހަމައެކަނި ކެމްޕޭނެއް ނޫނެވެ. އިންތިޚާބުގެ ނަތީޖާ ގަބޫލު ނުކުރެއްވުމާއި ކޯޓަށް ވަޑައިގެންނެވުމުގައި ވެސް ހަމަ ދާދި އެއްގޮތެކެވެ. އެއްވިސްނުން ފުޅެކެވެ.


#PPM ge Majilis member aku gehllen ulhey kamuge ishaaraatheh Raees dhehvaifi – adduLIVE\nޕީޕީއެމުން މަޖިލިސް މެންބަރުންތަކެއް ވަކިވެދާނެ: ރައީސް\n1 Nov 12, 2017, 22:49 ލިޔުނީ ހަސަން އަޝްރަފް\nޕީޕީއެމްގެ މަޖިލިސް މެންބަރަކު އެޕާޓީން ވަކިވާން އުޅޭކަމުގެ އިޝާރާތެއް ރައީސް އަބްދުﷲ ޔާމީން ދެއްވައިފިއެވެ.\nޕީޕީއެމްގެ އަހަރީ ދުވަހުގެ މުނާސަބަތުގައި ކުޅުދުއްފުށީގައި ބޭއްވި "އުދުހޭ" ޖަލްސާގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ، ކުރިއަށް އޮތްތަނުގައި ވެސް އެމަނިކުފާނަށް ލިބިވަޑައިގަންނަވާނެ އެންމެ ބޮޑު ގެއްލުމަކަށް ވާނީ ރައްޔިތުންގެ މަޖިލީހުގެ މެމްބަރުންތަކެއް ވަކިވުން ކަމަށެވެ.\n"ދެން ވެސް އަޅުގަނޑަށް ލިބޭނެ އެންމެ ބޮޑު ގެއްލުމަކީ އަޅުގަނޑުމެން ޕާޓީގެ މެމްބަރުން ކޮޅެއް އަޅުގަނޑާ ވަކިވެގެން ދިއުން. މި އިމްތިހާނު ވެސް އަޅުގަނޑު ކުރާނެ ކަން ނޭނގެ އަދިވެސް." ރައީސް ޔާމީން ވިދާޅުވިއެވެ.\nރައީސް ޔާމީން ވިދާޅުވި ގޮތުގައި އެމަނިކުފާނަށް ކުރިމަތިވި އެންމެ ބޮޑު އެއް ގޮންޖެހުމަކީ، ޕާޓީގެ އެތެރޭގައި އުފެދުނު ބައިބައިވުންތަކާއި ޕީޕީއެމްގެ މަޖިލިސް މެމްބަރުންތަކެއް ވަކިވެ ކުރަން އުޅުނު "ބަޣާވާތް" ކަމަށެވެ. އަދި ވެސް އެމަނިކުފާނަށް ލިބިވަޑައިގަންނަވާނެ އެންމެ ބޮޑު ގެއްލުމަކީ އެ ކަންކަން ތަކުރާރުވުން ކަމަށާއި އެއީ ހިނގާފާނެ ކަންކަން ކަމަށް ރައީސް ޔާމީން ވިދާޅުވިއެވެ.\nރައީސް ޔާމީން ތުހުމަތުކުރެއްވި ގޮތުގައި ޕީޕީއެމުން ވަކިވެގެން މަޖިލީހުގެ މެމްބަރުންތަކެއް ވަޑައިގަތީ އެބޭފުޅުންގެ އަމިއްލަ އެޖެންޑާތަކެއް ހާސިލް ނުވުމުންނެވެ.


ތަހައްޖުދު ނަމާދަށް ހޭލަން އާދަކުރަން ކުރެވިދާނެ މުހިންމު ބައެއް ކަންކަން\nތަހައްޖުދު ނަމާދުކުރަން ފަށަން ޤަޞްދުކުރާ މީހާއަށް މަގުފަހިވާނެ ބައެއް ކަންކަން ބުނެލާނަމެވެ. އެންމެ ފުރަތަމަ ކަމެއްގެ ގޮތުން ފާހަގަކުރާނީ ދަމުނަމާދަށް ހޭލަން އާދަކުރަން އެންމެ ފަސޭހަވާނެ ބައެއް ގޮތެވެ.\nވީމާ ފުރަތަމަ ކަމަކަށް ދަމު ނަމާދުކުރުމަށް ޝައުޤުވެރިވާށެވެ! އެކަމަށް ބޭނުންވާށެވެ! އެހިސާބުން ދަމުނަމާދަށް ހޭލަން ނިޔަތްގަނެ ގަޑިވެސް ސޯނާކުރާށެވެ! ގޭގައި ދަމުނަމާދަށް ހޭލާ މީހަކު އުޅޭ ނަމަ އެމީހެއްގެ ގާތު ތިމާ ހޭލައްވަންވެސް ބުނާށެވެ! އަދި ދަމުނަމާދަށް ހޭލާ ގާތް މީހަކު އެހެން ގެއެއްގައި ދިރިއުޅޭނަމަ އެ ވަގުތު ފޯނުކޮށްލައިދޭން ވެސް ބުނާށެވެ!\nއެކަމުގެ ސަބަބުން މެދުވެރިވާ ކަމަކީ އިތުރު މީހަކު ނުވަތަ ބައިވެރިކުރެވުމެވެ. އެގޮތަށް އެކަން ކުރުމަކީ ހޭލަން ހިތްވަރު އިތުރުވާ ކަމެކެވެ. ހަމަ އެއާއިއެކު ދަމުނަމާދަށް ހޭލަން އިޚްލާޞްތެރިކަމާއިއެކި ނިޔަތް ގަނެގެން ނިދައިފިނަމަ އެކަމުގެ ހެޔޮކަން އެމީހަކަށްޓަކައި ލިޔުއްވަވާނެތެވެ. ހޭނުލެވުނު ނަމަވެސް އެކަމުގެ ރަޙްމަތް އެމީހަކަށް ދެއްވަވާނތެވެ! ހަނދާންކުރާށެވެ! ނިޔަތްގަތްކަމަށްވާނީ އިޚްލާޞްތެރިކަމާއިއެކު އެކަމަށް ޤަޞްދުކޮށް ނިޔަތް ގަތުމުންނެވެ. ހމައެކަނި ނިޔަތްގަތްކަމުގެ ސަވާބު ހޯދަން ނިޔަތްގަތުމުން އިޚްލާޞްތެރިކަމެއް ނެތެވެ.\nހަމަ އެއާއިއެކު އެންމެ ފުރަތަމަ ފަށައިގަންނައިރު ފަތިސް ނަމާދުގެ ގަޑި ދެގަދިއިއރުކުރިން ހޭލަން ވިސްނުމުގެ ބަދަލުގައި އުނދަގުލަކަށްނުވެ ފަތިސް ނަމާދާއި ވީހައި ގާތްކޮށް ހޭލައި ދަމުނަމާދުކުރަން ފަށަން މަސައްކަތްކުރާށެވެ! ނިދިވަރުބަލިކަން މައްސަލައަކަށް ނުވެ ދަމުނަމާދާއި ފަތިސްނަމާދުކުރެވޭނީ އެއިރުންނެވެ. ހޭނެން ފެށުމުން ތެދުވާ ގަޑި އަވަސްކުރަމުން ގެންދާށެވެ! ނިދިބުރަކަން ފިލުވައިގެން ހުރެ ނަމާދުކުރެވޭނީ އެއިރުންނެވެ.\nއެގޮތަށް އެކަން ނުކުރުމުން ބައެއް މީހުންނަށް ދަމުނަމާދުކޮށްގެން ނިދެއެވެ. އަދި ފަތިސް ނަމާދަކަށް ނުހޭލެވެއެވެ. އެއިރުން މާދެރައެވެ. ދަމުނަމާދަކީ ގަދަވެގެންވާ ސުންނަތް ނަމާދެކެވެ. ފަތިސް ނަމާދަކީ ކޮންމެހެން އަދާކުރަންޖެހޭ ފަރުޟު ނަމާދެކެވެ. ޚާއްޞަކޮށް ފަތިސް ނަމާދުގެ އިހު ސުންނަތުގެ2ރަކްޢަތަކީ ދުނިޔެއާއި ދުނިޔޭގައި ވާހައި އެއްޗަކަށްވުރެ ﷲ ތަޢާލާގެ ޙަޟްރަތުގައި އަގުބޮޑު އެއްޗެކެވެ. ވީމާ ފަތިސް ނަމާދުގެ އިހު ސުންނަތްވެސް އަދި ފަތިސް ނަމާދުވެސް ދޫކޮށްލެވޭނެ އެއްވެސް ގޮތެއް ނެތެވެ.\nހަމައެއާއިއެކު ނިދުން އަވަސްކުރަންވާނެއެވެ! އަދި ނިދަންވާނީ ދަމު ނަމާދަށް ނިދިން ހޭލެވޭނެ ގޮތް މެދުވެރިކޮށްދެއްވެވުން އެދި ދުޢާކުރަމުންނެވެ. އަދި ނިދަންވާނީ ޠަހާރަތުގެ މަތީގައެވެ. އެއިރުން ހޭލެވޭ ވަގުތު ލަސްވި ނަމަވެސް ހިނައިގަންނާކަށް ނުޖެހޭނެއެވެ! ހަމަ އެއާއިއެކު ބަނޑުފުރައި ކައިގެން ނިދުމަކީ ވެސް ނިދީން ހޭލަން އުނދަގޫވާ ސަބަބެއްކަން ދަންނަންވާނެއެވެ! އަދި މާ އަރާމު ތަންމައްޗެއްގައި ނުނިދުމަކީވެސް މުހިންމު ކަމެކެވެ. ރަސޫލް (ޞޢވ) އަރާމު ތަންމެއްޗެއްގައި އަވަހާރަފުޅު ނުލެއްޕެވީ އެ ސަބަބަށްޓަކައެވެ.


SunOnline: Raajjeygai insaanee haggu thakuge haalathu rangalhu kurumah dhanee maasakkai kuramun: Minister\nރާއްޖޭގައި އިންސާނީ ހައްގުތަކުގެ ހާލަތު ރަނގަޅުކުރަން ދަނީ މަސައްކަތް ކުރަމުން: މިނިސްޓަރު\nއައިޝަތު ފަރީޙާ 23 Feb 2021, 12:13\nފޮރިން މިނިސްޓަރު އަބްދުﷲ ޝާހިދު -- ސަން ފޮޓޯ/ ފަޔާޒު މޫސާ\nއެންމެ ފަހުގެ ޔުނިވާސަލް ޕީރިއަޑިކް ރިވިއުގައި ރާއްޖޭގެ އިންސާނީ ހައްގުތަކުގެ ހާލަތު އިތުރަށް ރަނގަޅުކުރުމަށް ގައުމުތަކުން ދީފައިވާ ރެކޮމެންޑޭޝަންތައް ތަންފީޒުކުރުމަށް މަސައްކަތްކުރަމުންދާކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nއދގެ އިންސާނީ ހައްގުތަކާ ބެހޭ ކައުންސިލްގެ 46 ވަނަ ދައުރުގެ ހައި-ލެވެލް ސެގްމަންޓްގައި މިނިސްޓަރު ޝާހިދު ދެއްވި ވީޑިއޯ މެސެޖުގައި ވިދާޅުވީ އިގްތިސޯދީ، އިޖްތިމާއީ އަދި ސަގާފީ ހައްގުތަކާ ބެހޭ ބައިނަލްއަގްވާމީ މުޢާހަދާގެ އޮޕްޝަނަލް ޕްރޮޓޮކޯލް ރާއްޖެއިން ތަންފީޒުކޮށްފައިވާ ކަމަށެވެ. އަދި އދގެ ސްޕެޝަލް ޕްރިސީޖަސް މެންޑޭޓް ހޯލްޑަރުން ރާއްޖެއަށް ޒިޔާރަތްކުރުމަށް ދީފައިވާ ހުޅުވާލެވިފައިވާ ދައުވަތަށް ބަދަލެއް ނާންނަކަމަށާއި، ކުރިއަށް އޮތްތަނުގައިވެސް އެބޭފުޅުންގެ ޒިޔާރަތްތަކަށް ރާއްޖެއިން މަރުހަބާ ކިޔާކަމަށް މިނިސްޓަރު ޝާހިދު ވިދާޅުވިއެވެ.\nހައި-ލެވެލް ސެގްމަންޓަކީ އިންސާނީ ހައްގުތަކާ ބެހޭ ކައުންސިލްގެ މިއަހަރުގެ ސެޝަންގެ ފުރަތަމަ ސެގްމަންޓެވެ. ކޮވިޑް-19ގެ ސަބަބުން ދިމާވެފައިވާ ގޮންޖެހުންތަކާއެކު މި އަހަރުގެ ކައުންސިލްގެ ބައްދަލުވުންތައް ކުރިއަށްދާނީ ޖެނީވާގައި ބާއްވާ ބައިތަކުގެ އިތުރުން ވާޗުއަލް އިވެންޓްތަކެއްގެ ގޮތުގައެވެ.\nމިނިސްޓަރު ޝާހިދުގެ ވާހަކަފުޅުގައި އިންސާނީ ހައްގުތަކުގެ ދާއިރާގައި ރާއްޖެއަށް ހޯދުނު ކާމިޔާބުތަކަކީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ސަރުކާރުގެ ހާރިޖީ ސިޔާސަތާއި ތަރައްގީގެ ފްރޭމްވޯކްގެ ކާމިޔާބުކަމަށް ވިދާޅުވިއެވެ.\nމީގެ އިތުރުން ރާއްޖޭގައި ފާހަގަކުރެވޭ އިންސާނީ ހައްގުތަކުގެ މައްސަލަތައް ހައްލުކުރުމަށް ރާއްޖެއިން ކުރަމުންދާ ކަމަށާއި އެގޮތުން އިންސާނީ ވަގުވިޔަފާރި ހުއްޓުވުމާއި، ގަނޫނުގެ ވެރިކަން ނެގެހެއްޓުމާއި އިންތިގާލީ އިންސާފު ގާއިމްކުރުމުގެ އިތުރުން ނުރައްކަލައް ހުށަހެޅިފައިވާ މުޖްތަމައުގެ ފަރުދުންނަށް ބޭނުންވާ ރައްކާތެރިކަން ކަށަވަރުކުރުމަށް ކުރާ މަސައްކަތްތަކާ ގުޅޭގޮތުން މިނިސްޓަރު ވަނީ ވާހަކަ ދައްކަވައިފައެވެ.\nމީގެ އިތުރުން މޫސުމީ ބަދަލުތަކުގެ ސަބަބުން ރާއްޖެއާއި ކުދި ޖަޒީރާ ގައުމުތަކަށް އިންސާނީ ހައްގުތައް ހިމާޔަތްކުރުމުގައި ދިމާވާ އިތުރު ގޮންޖެހުންތަކާ ބެހޭ ގޮތުން މިނިސްޓަރު ވަނީ ވާހަކަ ދައްކަވައިފައެވެ.\nކޮވިޑް-19ގެ ސަބަބުން ދުނިޔެއަށް ކުރިމަތިވެފައިވާ ގޮންޖެހުންތަކާ ބެހޭ ގޮތުން ވާހަކަ ދައްކަވަމުން، މިނިސްޓަރު ޝާހިދު ވަނީ އެ ގޮންޖެހުންތަކުން އަރައިގަތުމުގައި އދގެ ޗާޓަރުގައި ކަށަވަރުކޮށްދޭ އިންސާނީ ހައްގުތަކަށް ސަމާލުވުމަށް ގޮވާލައްވައިފައެވެ. އަދި ގޮންޖެހުންތަކުން އަރައިގަތުމަށް މިކުރެވޭ މަސައްކަތަކީ އެއްވެސް މީހަކު ބާކީ ވިޔަނުދޭނެ އިޖްތިމާއީ ރައްކާތެރިކަން ކަށަވަރުކުރުމަށް އޮތް ފުރުސަތެއްކަމަށް ވިދާޅުވިއެވެ.\nއދގެ އިންސާނީ ހައްގުތަކާ ބެހޭ ކައުންސިލްގެ 46 ވަނަ ބައްދަލުވުން ކުރިއަށްދާނީ 22 ފެބްރުއަރީ އިން 23 މާރޗް އަށެވެ.\nއެކިއެކި އެޖެންޑާ އައިޓަމްތަކުގެ ދަށުން ރާއްޖެއިން 13 އިންޓަވެންޝަނެއް މިފަހަރުގެ ސެޝަންގައި ހަދާނެއެވެ. އަދި އދގެ ސްޕެޝަލް ރެޕަޓުއަ އޮން ޓޯޗައެން ޑް އަދަރ ކްރުއެލް، އިންހިއުމޭން އޮރ ޑީގްރޭޑިން ޓްރީޓްމަންޓް އޮރ ޕަނިޝްމަންޓް 2019 ވަނަ އަހަރު ދިވެހިރާއްޖެއަށް ކުރެއްވި ޒިޔާރަތާ ބެހޭ ރިޕޯޓް އޭނާ މި ސެޝަނަށް ހުށަހަޅުއްވާނެއެވެ. އަދި ދިވެހިރާއްޖެއާ ގުޅޭ ޔޫޕީއާރް އައުޓްކަމް ރިޕޯޓް އިންސާނީ ހައްގުތަކާ ބެހޭ ކައުންސިލުން މިފަހަރުގެ ސެޝަންގައި އެޑޮޕްޓް ކުރާނެއެވެ.\n"އިންސާނީ ހައްގުގެ ހާލަތު ރަނގަޅުކުރަން މަސައްކަތް ކުރެވޭ"\nއިންޑިއާގެ އެކްސްޓާނަލް އެފެއާޒް މިނިސްޓަރު ރާއްޖެއަށް


ރަށުގެ ތަޢާރަފު | ތިލަދުންމަތީ އުތުރުބުރީ ބާރަށު ކައުންސިލް\nތިލަދުންމަތީ އުތުރުބުރީ ބާރަށު ކައުންސިލް\nހއ. ބާރަށް، ދިވެހިރާއްޖެ\nރިޕޯޓް، ޕްލޭން / އެކްޓިވިޓީ ކަލަންޑަރު\nއތމ. ކޮމެޓީ މެމްބަރުން\nއާންމު ބައްދަލުވުންތަކާއި ކުއްލި ބައްދަލުވުންތަކުގެ އެޖެންޑާ\nއތމ. ކޮމެޓީގެ ރިޕޯރޓް\nރަށުގެ މުހިންމު މަޢުލޫމާތު\nރަށުގައި ހުރި އާޘާރީ ތަންތަން\nތިލަދުންމަތީ އުތުރުބުރީ ބާރަށަކީ އަތޮޅުގައި މިހާރު މީހުން ދިރިއުޅޭ 14 ރަށުގެ ތެރެއިން 14 ވަނަ ރަށެވެ. ތިލަދުންމަތީ އުތުރުބުރީ ބާރަށް އޮންނަނީ ބާރަށު މެދުން ފިއްލަދުއަށް 17 ޑިގްރީގައެވެ. ހަނިމާދޫ ކޮޅުން ބާރަށު ކޮޅަށް 213 ޑިގްރީގައެވެ. ލެޓިޓިއުޑް ( އީސްޓް ) 7312.442 ލޮންގި ޓިއުޑް 76.49.91 ( ނޯތު ) ގައެވެ. ރަށުގެ ބޮޑުމިނުގައި 249 ހެކްޓަރ ހުރެއެވެ. މިރަށަށް ދެވިފައިވާ އަކުރަކީ A-16 އެވެ. މިރަށާއި އެންމެ ކައިރިއަށް މީހުން ދިރިއުޅޭ ރަށަކީ ރަށުގެ އުތުރުން ހއ. ފިއްލަދުއެވެ. ދެކުނުނުން ހދ. ހަނިމާދުއެވެ. ރަށުގެ ހުޅަނގު ފަރާތުން ހއ. މުރައިދުއެވެ. ރަށާއި އެންމެ ކައިރީގައި އޮންނަ ފަޅުރަށަކީ ހއ. މާފައްސެވެ. ރަށުގެ ފަޅު މަޑުވެ ވަދެނުކުރުމަށް ފަސޭހަކަމުގެ ގޮތުން މިރަށް ވަނީ މަޝްހޫރު ރަށަކަށް ވެފައެވެ.\nމިރަށަކީ ދިވެހިރާއްޖޭގައި މީހުން ދިރިއުޅޭ ރަށްތަކުގެ ތެރެއިން ޤުދުރަތީ ގޮތުން ވަރަށް ހިތްގައިމު ރީތި މާހައުލަކާއި، ހިތްފަސޭހަ ވެއްޓެއް އޮންނަ އަދި ވަރަށް ރައްކާތެރި ލަފާފުރަން ފަސޭހަ ފަޅެއް އެކުލެވިގެންވާ، ދިވެހިރާއްޖޭގައި އެންމެ ފުރަތަމަ މީހުން ވަޒަންވެރި ވީއްސުރެން މީހުން އާބާދުވެ ދިރިއުޅެމުންދާ ރަށަކަށްވުމާއި، ރަށުގެ މީހުންނަކީ އެމީހުންގެ އަމިއްލަ މަސައްކަތުން ހައްދާ ގޮވާމުގެ ބާއްވަތްތަކާއި، ރާވެރިކަމާއި ، މަސްވެރިކަމުގެ މަސައްކަތުން ކައިބޮއި އުޅެމުންއައި ރައްޔިތަކު ދިރިއުޅޭ ރަށަކަށްވުމާއި، އަދި އަމިއްލަ މަސައްކަތުން އޮޑިދޯނި ފަހަރު ބަނުމާއި، ގެދޮރު ޢިމާރާތްކުރުމާއި، އަތްތެރިމަސައްކަތާއި، ހިރިގަލާއި ވެލިގަލުގެ މަސައްކަތްކޮށް އުޅޭ ބަޔަކަށް ވުމާއި، މީގެ އިތުރުން ދިވެހިރާއްޖެ ޕޯޗްގީޒުންގެ އަޅުވެތިކަމުން ސަލާމަތް ކުރެއްވުމަށް އުތީމު ބަންޑާރައިން ބެންނެވި ކަޅުއޮށްފުންމި ބެންނެވި ރަށަށްވުމާއި، ދިވެހިރާއްޖޭގައި އެންމެ ފުރަތަމަ ވިޔަޒޯރު އަތޮޅުވެރިކަން ކުރެއްވި ރަށަށްވުމާއި، ދިވެހިރާއްޖޭގައި އޮތް އެންމެ ބޮޑު ކަނޑޫފާ އޮތް ރަށަކީވެސް މިރަށަށްވުމާއި، އަދި ތާރީޚީ ގޮތުން މުހިންމު ތަންތަނާއި، ގިނަ ހާދިޞާ ތަކެއް ހިނގާ މިހާރުވެސް އެފަދަ ތަންތަން ފެންނަން ހުރި ރަށެކެވެ.\nތިލަދުންމަތީ އުތުރުބުރީ ބާރަށަކީ އަތޮޅުގައި މިހާރު މީހުންއުޅޭ 14 ރަށުގެ ތެރެއިން އާބާދީގެ ގޮތުން ބޮޑު 05 ވަނަ ރަށެވެ. މިރަށުގެ އާބާދީއަކީ 2021 ވަނަ އަހަރުގެ ޑިސެމްބަރު މަހުގެ ނިޔަލަށް 2130 އެވެ. އެއީ 1046 އަންހެނުންނާއި، 1084 ފިރިހެނުންނެވެ.\nރަށުގެ މުއައްސަސާތަކުގެ މައުލޫމާތު\nފެނުގެ ނިޒާމު ޤާއިމުކުރުމަށް ޢިމާރާތް އަޅާ ބިމުގައި ހުރި ރުއްގަހުގެ ވެރިން ހޯދުން\nފުޓްބޯޅަ ރެފްރީން ތަމްރީނު ކުރުމާއިބެހޭ\nހއ.ބާރަށުން ބަންޑާރަ ގޯއްޗަށްއެދި ހުށަހެޅުމުގެ ފުރުޞަތު\nދިރިއުޅުމަށްޓަކައި ދޫކުރާ ބަންޑާރަ ގޯއްޗަށްއެދޭ ފޯމު\nސިވިލްސާރވިސްގެ ވަޒީފާއަށް އެދޭ ފޯމް\nކޮޕީރައިޓް © 2019، ތިލަދުންމަތީ އުތުރުބުރީ ބާރަށު ކައުންސިލް


Hiyaa Flatverinnah Ehee Dheyn NSPA'ah City Councilun Hushahalhanee - Vaguthu\nހިލާ މަޝްރޫއުގެ ފްލެޓްތަކުގެ ފިނިޝިން މަސައްކަތްތައް ނިންމަން އެ ފްލެޓް ލިބުނު ފަރާތްތަކަށް ސަބްސިޑީ އެހީއެއް ފޯރުކޮށްދޭން އެދި އެންސްޕާއަށް ހުށަހަޅަން މާލެ ސިޓީ ކައުންސިލުން ނިންމައިފިއެވެ.\nހިޔާ ފްލެޓްތަކުގެ ފިނިޝިން މަސައްކަތް ނިންމުމަށް ސަރުކާރުން ދީފައި ވަނީ ތިން މަސް ދުވަހުގެ މުއްދަތެކެވެ. ހިޔާ ފްލެޓުތަކުގައި ތަށިމުށި ޖެހުމާއި، ދޮރުތައް ހަރު ކުރުމާއި، ފަންކާ އާއި ބޮކި ފަދަ ތަކެތި ހަރުކުރުމުގެ މަސައްކަތް ކުރަން ޖެހެނީ ފްލެޓް ލިބުނު މީހުންގެ އަމިއްލަ ހަރަދުގައެވެ.\nމީގެ އިތުރުން މެއިންޓެނަންސް ފީއާއެކު ހިޔާ ފްލެޓްތަކުގެ މަހު ކުއްޔަކީ 8،500 ރުފިޔާއެވެ. އެހެންކަމުން ފްލެޓް ލިބުނު ފަރާތްތަކުގެ މެދުގައި ކަންބޮޑުވުމާއި ޝަކުވާތައް އޮތީ އިތުރުވެފައެވެ.\nމާލެ ސިޓީގެ މޭޔަރު ޑރ. މުހައްމަދު މުއިއްޒު "ވަގުތު" އަށް ވިދާޅުވީ ރައްޔިތުންގެ މާލީ ހާލަތު ވެސް ދަށްވެފައިވާ މި ދަނޑިވަޅުގައި ފްލެޓް ލިބުނު ފަރާތްތަކަށް ފިނިޝިން ނިންމަން ދަތިތަކެއް ހުންނާނެ ކަމަށެވެ. އެހެންވެ އެންސްޕާއިން ސަބްސިޑީއެއް އެހީއެއް ދޭން ހުށަހަޅަން ނިންމާފައިވާ ކަމަށް ވިދާޅުވިއެވެ.\n"ސިޓީ ކައުންސިލުން އެ ގޮތަށް ނިންމައި ފާސްކޮށްފަ ވާނެ، އަޅުގަނޑުމެން މިއަދުގެ ވަގުތެއްގައި އެންސްޕާއަށް މި ނިންމި ނިންމުން ހުށަހަޅާނަން،" މުއިއްޒު ވިދާޅުވިއެވެ.\nހިޔާ ފްލެޓް ލިބުނު ފަރާތްތައް ލުއިތަކެއް ހޯދައިދޭން މުއިއްޒު ގޮވާލައްވަމުން ގެންދަވާތާ ދުވަސްތަކެއް ވެއްޖެއެވެ. މި ގޮތުން ފިނިޝިން މަސައްކަތްތައް ނިންމަން ދީފައިވާ ތިން މަސް ދުވަހަކީ ކުރު މުއްދަތެއް ކަމަށާއި އެ މުއްދަތު ނުވަ މަސް ދުވަހަށް ދިގުކޮށްދޭން މުއިއްޒު ވަނީ ގޮވާލައްވައިފައެވެ.\nމީގެ އިތުރުން ފިނިޝިން މަސައްކަތްތައް ނިންމަން ދާނެ ޚަރަދުތައް ފްލެޓް ލިބުނު މީހުންގެ ޕެންޝަން ފަންޑުން ހަމަޖެހޭނެ ގޮތެއް ހަމަޖައްސައިދޭން ވެސް މުއިއްޒު ވަނީ ގޮވާލައްވައިފައެވެ.\nހުޅުމާލޭގެ ދެ ވަނަ ފިޔަވަހީގެ ބިން ހިއްކައި، އެ ބިމުގެ ސަރަހައްދުގައި ހިޔާ މަޝްރޫއުގެ 7،000 ފްލެޓް ގާއިމް ކޮށްފައިވަނީ ކުރީގެ ރައީސް އަބްދުﷲ ޔާމީންގެ ވެރިކަމުގައި، އޭރު ހައުސިން މިނިސްޓަރު ކަމުގައި މުއިއްޒު ހުންނަވައިގެންނެވެ.\nއޮގަސްޓް 2, 2021 14:44\nއަހަރެމެންވެސް މިތިބީ ގެދޮރުމަރާމާތު ކުރަންޖެހި ނުކުރެވިފައި މިދަތި ދަޑިވަޅުގައި ތިޔައެހީ ލިބެންޖެހޭނެ އެއްނު..\nއޮގަސްޓް 2, 2021 20:14\n1000 ރުފިޔާ ދޭންޖެހުނަސް ކަންބޮޑުވެ މުޒާހިރާ ކުރާނެ ދިވެހިންނަށް ކަމެއްދަސްވެއްޖެ.\nއޮގަސްޓް 2, 2021 20:47\nއެތައްބައެއްގެ ތެރެއިން އެވަރުގެ އެއްޗެއް ލިބުނީމާވެސް ޝުކުރުކުރުމެއް ނެތެވެ. އަދިވެސް ހަމަ ދޭންވީ ލިބުނު މީހުންނަށެވެ. ތިއަށްވުރެ ބޮޑެތި އަގުތަކުގައި ތިތަންތަން ހިފާނެ ގެދޮރުނެތް މީހުންވެސް އެބަތިއްބެވެ.\nއޮގަސްޓް 19, 2021 03:02\nޢެހެން މީހަކައް މިންވަރު ކުރައްވާ ރިޒްގައް ހަ ސަދަލުމަކީ ހާދަހާވާ ދެރަކަމެކެވެ. ޢެއީ އަނެކާއަށް ކިތަންމެ ބޮޑު ރިޒްގެއް މިންވަރު ކުރެއްވިޔަ ސް ތިބާ އަށް މިންވަރު ކުރެވިފައި ވާ ރިޒްގަކުން ޒައްރެއްގެ މިންވަރުވެ ސް އެކަމާ ހެދި އުނިނުވާނެކަމީ ކަށަވަރުކަމެއް. ޔާ ﷲ އަޅަމެން މިފަދަ ފިތުނަވެރިން ގެ ފިތުނައިން ސަލާމަތް ކުރައް ވާ އަޅަމެން ގެ ހިއްތައް އަނެކުން ގެ މައްޗައް ސާފު ކުރައް ވާނދޭވެ.


Shareef Column: Faisaa vadhey, jeebah levey eche ithureh nuvey! | ThePress\nLast Updated 17:53, 01 June\nޝަރީފް ކޮލަމް: ފައިސާ ވަދޭ އެކަމަކު ޖީބަށް ލެވޭ އެއްޗެއް އިތުރެއް ނުވޭ!\nއެމްޑީޕީއަށް ވެރިކަން ލިބިގެން ދެ ރައީސުން އުފާފާޅު ކުރައްވަނީ / ފައިލް ފޮޓޯ: ޙުސައިން މަޙްތޫމް | ދަޕްރެސް\nދިވެހިރާއްޖޭގައި މިއޮތް ކުޑަކުޑަ އާބާދީގައި ދިރިއުޅޭ ދިވެހިންގެ ޖީބަށް ލެވޭ އެއްޗެއް އިތުރުނުވާ މައްސަލައަކީ ވަރަށް ގިނައިން މީހުން ދައްކާ ވާހަކައެކެވެ. އެކަން ބޮޑުވެގެން ކެމްޕޭންތަކުގައި ސިޔާސީ ފަރާތްތަކުން އެންމެ ގިނައިން ކިޔާ ވާހަކައަކީ، މީހާއަށް ތަރައްގީ ގެނެސްދޭ ވާހަކައެވެ. އެގޮތުން ބައެއް ސިޔާސީ ލީޑަރުން، ތަރައްޤީއަކީ ޖީބަށް ލެވޭ އެއްޗަކުން ވާކަމެކޭ ވިދާޅުވާ އިރު، އަނެއްބައި މީހުން ކިޔަނީ ތަރައްގީއަކީ ބޮޑު ހިލަ އާއި ކޮންކްރީޓުން ގެނެވޭ އެއްޗެއް ނޫން ކަމަށެވެ. ދެން ސުވާލަކީ ތަރައްގީއަކީ ކިހިނެއްވާ ކަމެއްތޯއެވެ؟\nއެންމެ ކުޑަކޮށް ތަރައްގީވަމުން އަންނަ ގައުމުތަކަށް ވަކި މުއްދަތެއް ވަންދެން އދ. ގެ އެޖެންސީތަކުން ތަރައްގީއަށް ބޭނުންވާ ކަންކަމަށް އެހީތެރިވެދެއެވެ. އޭގެ ދަށުން އެންމެ ބޮޑަށް ތަރައްގީވެފައިވާ ގައުމުތަށް މެދުވެރިކޮށްވެސް އެފަދަ އެހީތެރިކަން ފޯރުކޮށްދެމުން ގެންދެއެވެ. އޭގެ ތެރޭގައި ދިރާސާކޮށް، އެދިރާސާގެ މައްޗަށް ބިނާކޮށް އެކަމަކަށް ވޯލްޑްބޭންކު މެދުވެރިކޮށް ފަންޑުވެސް ހޯދައިދެއެވެ. ދިވެހިރާއްޖެ ވަނީ އެރާސްތާ ކަޑައްތުކޮށް ނިންމާފައެވެ. އެގޮތުން ރާއްޖެއަށްވެސް އެފަދަ ހުރިހައި އެހީތެރިކަމެއް ވަނީ ދީފައެވެ. އެކަމަކު ރާއްޖެ އެންމެ ކުޑަކޮށް ތަރައްޤީވަމުން އަންނަ ލިސްޓުން އަރައިގަނެ، ޖީޑީޕީ މަތިވިއިރު ދިވެހިންގެ އަތްމަތި ތަނަވަސްނުވީ ކީއްވެގެންތޯ ސުވާލު ކުރަން ޖެހެއެވެ؟ އަދި ދިވެހިންގެ ދިރިއުޅުމުގެ ފެންވަރު މަތިވެގެން ނުދިޔައީ ކީއްވެގެންތޯވެސް ސުވާލު ކުރަން ޖެހެއެވެ؟\nދިވެހިރާއްޖޭގެ ބަޖެޓް އެކުލަވާލާއިރު ބަޖެޓުގައި ހިމެނެންޖެހޭ ހަރަދުތަށް އެކުލަވާލަނީ މަޖިލިހުގެ މެންބަރުންގެ ލޮބީތަކަށް ބިނާކޮށް މެންބަރުން އިސްކަންދޭ އުމްރާނީ ތަރައްގީގެ ކަންކަމަށެވެ. ނަމަވެސް އެކަން ކުރަން އެކުލަވާލާ ބަޖެޓަކީ އެފަދަކަމެއް ދެމެހެއްޓެނިވި ގޮތެއްގައި ކުރެވޭނެ ބަޖެޓެއްތޯ އެކަށީގެންވާ ފެންވަރުގެ ދިރާސާ ކުރެވިފައި ނޯވެއެވެ. އޭގެ ސަބަބުން އުމްރާނީ ތަރައްގީއަށް ކުރެވޭ ހުރިހާ ކަމެއް އޮންނަނީ ވަގުތީ ކަންކަމަށް ބަދަލުވެ، ކޮންމެ5އަހަރަކުން އަލުން އެމަސައްކަތް ފަށަން ޖެހިފައެވެ. އަދި ކޮންމެ ސަރުކާރަކުންވެސް އަމާޒު ހިފަނީ "މިސަރުކާރުގެ5އަހަރު" ތެރޭގައި ނިންމުމަށެވެ. ދެން އޭގެ ފަހުން އަންނަ ބަޔަކު ދެން އަންނަ ކަންކަމަށް ވިސްނަންޖެހޭ އުސޫލްތަކަކަށެވެ. އަދި ގިނަފަހަރު ދެން އަންނަ މީހުން ބުނެއުޅޭނީ ތިމަންނާމެންނާ ގައުމު ހަވާލުވިއިރު، ހަވާލުވާން ޖެހުނީ ދަރަންޏާ އެކުގައޭ، އަދި ކަންކަން ވާރުތަވީ ވާހަކައާއި އިސްކަން ދޭން ޖެހެނީ ދަރަނި ދައްކަން ކަމަށެވެ. އެ ލަވައެއްގައި ތިއްބާ ދައުރު ނިމިދެއެވެ.\nރައްޔިތުންގެ ޖީބަށް ލެވޭ އެއްޗެއް އިތުރު ކުރާ އިރު ވިސްނާލަން ޖެހޭ ކަންތައްތަކެއް އެބަ ހުއްޓެވެ. އެގޮތުން ބަޖެޓުގައި ފައިސާ ހިމަނާއިރު، ޔޫއެންގެ އެޖެންސީތަކުން ހުށަހަޅައި، ހިންގާފައިވާ ކަންކަމަކީ ދެމެހެއްޓެނިވި ގޮތަކަށް ކުރަމުން ގެންދަންޖެހޭ ކަންކަމަށް ހަދަން ޖެހެއެވެ. އިންޑަސްޓްރީތަކަށް އަމާޒްކޮށްގެން މީހުން ބިނާކުރުމާއި ކުދި އަދި މެދުފަންތީގެ ވިޔަފާރި އުފެއްދުމާއި އަންހެނުން ބާރުވެރިކުރުވުމާއި އުފެއްދުންތެރިކަން އިތުރުކުރުން ފަދަ ކަން ކަމެމެވެ. ވިޔަފާރިއަށް ފަހި ގާނޫނުތަކާއި ގަވައިދުތަށް ހެދުމާއި، ދުނިޔޭގެ ވިޔަފާރިތަކަށް ދިވެހި ކުންފުނިތަށް ނެރެދިނުންވެސް ބަޖެޓު ކުރާ ކަންކަމުގެ ތެރޭގައި ހިމަނަން ޖެހެއެވެ.\nއެހެންކަމުން ރައްޔިތު މީހާގެ ޖީބަށް ފައިސާ ވަންނާނީ އެގައުމަކަށް ލިބޭ އާމްދަނީން އެގައުމެއްގެ އަހުލުވެރިންނަށް އަމާޒްކޮށްގެން މަސައްކަތް ދަސްކޮށްދީ، މަސައްކަތުގައި ޝާމިލ ުކޮށްދީ، ޕްލޭނެއްގެ ދަށުން ރާވައި ހިންގައިގެންނެވެ. އަދި ގައުމަށް އުފަންވާ ކޮންމެ ފަރުދަކީ ކޮންމެވެސް އުފެއްދުންތެރި މީހަކަށް ހަދައި، އޭނާއަކީ ގައުމުގެ އިގްތިސާދުގެ އިންޖީނަށް ހަދައިގެންނެވެ. އެކަމަށް ސަރުކާރުގެ ކަމާބެހޭ ހުރިހައި މުއައްސަސާތަކުން އަމާޒް ހިފައި އަހުލުވެރިން މޮޅުކޮށް، ހުނަރުވެރި ބަޔަކަށް ހަދައި އިގްތިސާދުގެ ކަންކަމުގައި އެމީހުން ބައިވެރި ކޮށްގެންނެވެ.\nއަހުމަދު ޝަރީފަކީ ވިޔަފާރިއާއި ތައުލީމީ ދާއިރާގައި ގިނަ ދުވަސްތަކެއްގައި މަސައްކަތް ކުރައްވައި އަދި އެ ދާއިރާގައި ހިދުމަތް ކުރެއްވުމުގައި މިހާރުވެސް ދެމިހުންނެވި ބޭފުޅެކެވެ. ރާއްޖޭގެ އެންމެ ދުވަސްވީ އެއް ޕްރައިވެޓް ކޮލެޖުގެ ޗެއާމަންވެސް މެއެވެ.\nLast updated on 31 Oct 2019, 11:56. Article was published on 31 Oct 2019, 11:41


Juventus ah mirey League hoadhumuge furusathu\nޔުވެންޓަސްއަށް މިރޭ ލީގް ހޯދުމުގެ ފުރުސަތު\nމިރޭ އުޑިނޭޒީއާ ދެކޮޅަށް ކުޅޭ މެޗުން މޮޅުވެގެން ޖެހިޖެހިގެން ނުވަ ވަނަ ފަހަރަށް އިޓާލިއަން ލީގްގެ ޗެމްޕިއަންކަން ހޯދުމުގެ ފުރުސަތު ޔުވެންޓަސް އަށް އެބައޮތެވެ.\nހަ ޕޮއިންޓްގެ ލީޑަކާ އެކު އެއް ވަނައިގައި އޮތް ޔުވެންޓަސްއަށް މިރޭ ލީގް ހޯދުމުގެ ފުރުސަތު ފަހިވެފައި ވަނީ، އިންޓަ މިލާން ފިއޮރެންޓީނާ އާ ދެކޮޅަށް ކުޅުނު މެޗުން މޮޅު ނުވެވުމުންނެވެ. ރޭ ކުޅުނު މެޗު ނިމުނީ އެއްވަރު ވެގެންނެވެ.\nމެޗުން މޮޅު ނުވެވުމުން އިންޓަ ވަނީ ތިން އަށް ވެއްޓިފަ އެވެ. މިހާރު ދެ ވަނައިގައި އޮތީ އިންޓައަށް ވުރެ އިތުރަށް އެއް ޕޮއިންޓް ހޯދައިގެން އެޓަލާންޓާ އެވެ. މިރޭ ގެ މެޗުން މޮޅުވެ ޔުވެންޓަސް އަށް ނުވަ ޕޮއިންޓަށް ލިޑް ފުޅާ ކުރެވޭނެ އެވެ. މިރޭގެ މެޗަށް ފަހު ލީގްގައި އެ ޓީމަށް ބާކީ އޮންނާނީ ދެ މެޗެވެ.\nޖެހިޖެހިގެން ލީގް ކާމިޔާބު ކުރުމުގެ ރޭހުގައި ނުވަ ވަނަ ތައްޓާ ދިމާލަށް ޔުވެންޓަސް ގެންގޮސްދިނުމުގެ ރޭހުގައި އެ ޓީމަށް ލީގް ޗެމްޕިއަންކަން ތިން ފަހަރަު ހޯދައިދިން، އިންޓަ މިލާންގެ މިހާރުގެ ކޯޗް އެންތޯނިއޯ ކޮންޓޭ ބުނީ، ދެ ވަނަ މާގަމު ހޯދުމަކީ އޭނާއަށް އެއްވެސް ކާމިޔާބެއް ނޫން ކަމަށެވެ.\n"ދެ ވަނަ މަގާމަކީ އެއްވެސް މާނައެއް ހުރި ކަމެއް ނޫން،" ކޮންޓޭ ބުންޏެވެ. "އޭގެ މާނައަކީ ނާކާމިޔާބުވި ޓީމުތަކުގެ އެންމެ ކުރި ލިބުން."


Maaveyo miskiy roadha mahuge medhu thereygai hulhuvanee\nމާވެޔޮ މިސްކިތް އިމާރާތްކުރަނީ-- ފޮޓޯ: މިއަދު\n8 މެއި 20192ކޮމެންޓް\nމާވެޔޮ މިސްކިތް ރޯދަ މަހުގެ މެދު ތެރޭގައި ހުޅުވަނީ\nމަސްޖިދު ބަހާއުއްދީން ނުވަތަ މާވެޔޮ މިސްކިތް މިއަހަރުގެ ރޯދަ މަހުގެ ތެރޭގައި ހުޅުވޭނެ ކަމަށް އިސްލާމިކް މިނިސްޓްރީން ބުނެފިއެވެ.\nއިސްލާމިކް މިނިސްޓްރީގެ މީޑިއާ އޮފިޝަލް އިސްމާއިލް އަފްރާހު، "ސީއެންއެމް" އަށް ވިދާޅުވީ، މި ރޯދައިގެ ތެރޭގައި އެތަން ހުޅުވުމުގެ މަސައްކަތް މިހާރު ކުރަމުން އަންނަ ކަމަށެވެ. އެގޮތުން ރޯދަ މަހުގެ މެދު ތެރޭގައި އެތަނަށް ނަމާދަށް އެރޭ ވަރުކުރެވޭތޯ މަސައްކަތް ކުރަމުންދާކަން އަފްރާހު ފާހަގަކުރެއްވިއެވެ.\nކުރިން ދެ ބުރިއަށް ހަދާފައި ހުރި މާވެޔޮ މިސްކިތް ތަޅާލައި އެތަން ފަސް ބުރީގެ މިސްކިތަކަށް ހެދުމުގެ މަސައްކަތް ކުރަމުން އަންނައިރު މިސްކިތް ނުހަދައި ގިނަ ދުވަސްވަމުންދާތީ އެސަރަަހައްދުގައި ދިރިއުޅޭ ފަރާތްތަކަށް ވަނީ ދަތިތަކެއް ކުރިމަތިވެފައެވެ.\nއިސްލާމިކް މިނިސްޓްރީގެ އޮފިޝަލް ވިދާޅުވީ މާވެޔޮ މިސްކިތް ފަސް ބުރިއަށް އިމާރާތްކުރަން އެންމެ ފުރަތަމަ ނިންމީ ސަރުކާރާއި އަމިއްލަ ފަރާތެއް ގުޅިގެން ހަރަދުކޮށްގެން ކަމަށެވެ. ނަމަވެސް އެ ފަރާތުން އަމިއްލައަށް އެދިގެން މުޅި މިސްކިތަށްވާ ހަރަދު އެފަރާތުން ކުރާ ގޮތަށް ފަހުން ވަނީ ނިންމާފަ އެވެ.\nއަންހެނުން ނަމާދުކުރަން ވަކިން ހާއްސަ ބައެއް ހިމެނޭހެން އިމާރާތް ކުރާ އެ މިސްކިތުގައި އެއްފަހަރާ 1500 އަށް ވުރެ ގިނަ މީހުންނަށް ނަމާދުކުރެވޭނެއެވެ.\nމާވެޔޮ މިސްކިތުގެ އިތުރުން ރޯދަ މަހަށް މާލެ ސަރަހައްދުގައި ތިން މިސްކިތެއް ހުޅުވަން ނިންމާފައިވެއެވެ. އެގޮތުން ވިލިމާލޭގައި އިމާރާތްކުރި އާ މިސްކިތާއި ސަލްސާ ރޯޔަލް ކައިރީ ހުންނަ މުހައްމަދު ޖަމީލް މިސްކިތް ވެސް ވަނީ ރޯދައިގެ ކުރިން ހުޅުވާފައެވެ.\nރޯދަ މަހާއި ދިމާކޮށް މާލޭގެ މިސްކިތްތައް ފުރި މަގުތައް މަތީގައި ވެސް ގިނަ ބަޔަކު އަންނަނީ ނަމާދުކުރަމުންނެވެ.\nއެޑިޓަރުގެ ނޯޓް: މި ހަބަރުގައި ކުރިން މިސްކިތް ބިނާ ކުރަނީ ސަރުކާރުގެ ހަރަދުގައި ކަމަށް ލިޔެފައި ވަނީ މައުލޫމާތުގެ ކުށަކުންނެވެ.\nނަމާދު މިސްކިތް އިސްލާމިކް މިނިސްޓްރީ ރޯދަމަސް\nއެމިސްކިތް އަބަދުވެސް އޮތީ އަމިއްލަ ފަންޑުން ހަދާގޮތައް. ޙަގީގަތް ބަލާލުން ރަނގަޅު\nމާވެޔޮ މިސްކިތް ހަދަނީ7ބުރިޔަށް އަމިއްލަ ޚަރަދުގައި. މީ ކޮންކަހަލަ ޕްރޮޕެގެންޑާއެއް މިހާރު


Bollywood gai mashhooru vumuge kurin ves Anushka Virat aa eku!\nބޮލީވުޑްގައި މަޝްހޫރުވުމުގެ ކުރިންވެސް އަނުޝްކާ ވިރާޓާއެކު!\nއެއިޖާޒް ފޮޓޯ ޝެއާކުރުމުގެ ކުރިން ލޯބިވެރިޔާގެ ހުއްދަ ހޯދާ!\nކަފާލާތުގެ ދަށުންވެސް ޕާލް ދުލެއްނުކުރި\nކޮމެޑީ ޝޯވއެއްގެ ޖަޖަކަށް ޝިލްޕާ؟\nއިއްޔެ 33 އަހަރު ފުރުން ފާހަގަކުރި އަނުޝްކާ ޝަރްމާ ބޮލީވުޑަށް ތައާރަފްވީ ޝާހްރުކް ޚާނާއެކު އޭނާ ކުޅުނު، 2008 ވަނަ އަހަރުގެ ފިލްމު “ރަބްނޭ ބަނާދީ ޖޯޑީ” އިންނެވެ. އޭގެ ފަހުގައި ކާމިޔާބުއެތަކެއް ފިލްމުތަކެއް ބޮލީވުޑަށް އޭނާ ވަނީ ދޫކޮށްފައެވެ. އޭގެތެރޭގައި “ޖަބްތަކް ހެ ޖާން”، “ބޭންޑް ބަޖާ ބާރާތު”، “ބަދްމާޝް ކޮމްޕެނީ”، “ޕީކޭ”، “އެންއެޗް 10″، “ސުލްތާން” ފަދަ އެތައް ފިލްމެއް ހިމެނެއެވެ.\nމީގެ އިތުރުން ބޮލީވުޑްގައި އަނުޝްކާ އިތުރަށް އެޅި ފިޔަވަޅާއެކު އަމިއްލަ ޕްރޮޑަކްޝަން ކުންފުންޏެއް އުފައްދައި، އެ ކުންފުނީގެ ދަށުންވެސް ކާމިޔާބު އެތަކެއް މަސައްކަތްތަކެއް މިހާތަނަށް ވަނީ ކޮށްފަ އެވެ.\nމީގެ އިތުރުން އަނުޝްކާ އަކީ މިވަގުތު އިންޑިއާގެ ކްރިކެޓްގެ ފަސްޓް ލޭޑީއޭވެސް ބުނެވިދާނެއެވެ. އިންޑިއާގެ ގައުމީ ކްރިކެޓް ކެޕްޓަން ވިރާޓް ކޯލީއާ އަނުޝްކާ ކައިވެނިކުރީ 2017 ވަނަ އަހަރުގެ ޑިސެމްބަރު މަހުއެވެ. އެ ދެމަފިރިންނަށް މިއަހަރުގެ ކުރީކޮޅުވަނީ އަންހެން ދަރިއަކު ލިބިފައެވެ.\nއަނުޝްކާ ބޮލީވުޑްގައި މަޝްހޫރުކަން ހޯދުމުގެ ކުރިން މާގިނަމީހުން އޭނާ ނުދަނެއެވެ. އެހެންނަމަވެސް އޭނާއަކީ އެކްޓިންގ ކެރިއަރ ފެށުމުގެ ކުރިންވެސް މޮޑެލިން ދާއިރާގައި މަޝްހޫރު މޫނެކެވެ. ފެޝަން ޝޯވްތަކުގެ އިތުރުން ގިނަ އަދަދެއްގެ އިޝްތިހާރުތައް އޭނާ ކުޅެފައި ވެއެވެ. އޭގެ ތެރޭގައި ވިރާޓާއެކު ކުޅެފައިވާ މި ޝޭމްޕޫ އިޝްތިހާރުވެސް ހިމެނެއެވެ.\nއަނުޝްކާ އާއި ވިރާޓަކީ އިންސްޓަގްރާމްގައި އެންމެ ނުފޫޒުގަދަ އިންޑިއާގެ ދެ ތަރިންނެވެ. އެގޮތުން މިދިޔަ އަހަރު ނިމުނު އިރު އިންސްޓަގަރާމްގައި އެންމެ ނުފޫޒުގަދަ މީހުންގެ ލިސްޓްގެ ފުރަތަމަ 25 ނަމުގެ ތެރޭގައި ހިމެނުނީ އިންޑިއާގެ އެންމެ ތިން މީހުނެވެ. އެއީ އަނުޝްކާ އާއި ވިރާޓްގެ އިތުރުން އިންޑިއާގެ ބޮޑުވަޒީރެވެ.\nބޮލީވުޑް, އަނުޝްކާ, ވިރާޓް ކޯލީ


Venezuela ge raees ge anbikanbalunnah America in fiyavalhu alhaifi | Mihaaru\nވެނެޒުއެލާގެ ރައީސްގެ އަނބިކަނބަލުން ސީލިއާ ފްލޮރެސް.\nވެނެޒުއެލާގެ ރައީސްގެ އަނބިކަނބަލުންނަށް އެމެރިކާ އިން ފިޔަވަޅު އަޅައިފި\n25 ސެޕްޓެމްބަރ 2018 - 22:342comments\nވޮޝިންޓަން (ސެޕްޓެމްބަރު 25) - ވެނެޒުއެލާގެ ރައީސް ނިކޮލަސް މަދޫރޯގެ އަނބިކަނބަލުންނާއި ސަރުކާރުގެ އިސް ފަރާތްތަކާ ދެކޮޅަށް އެމެރިކާ އިން ދަތިކުރުމުގެ ފިޔަވަޅު އަޅައިފި އެވެ.\nރައީސް ޑޮނަލްޑް ޓްރަމްޕް ވިދާޅުވީ ވެނެޒުއެލާގެ އިސް ފަރާތްތަކާ ދެކޮޅަށް ފިޔަވަޅު އަޅަން ޖެހުނީ އެ ގައުމުގެ އިންސާނީ ހައްގުތަކުގެ ހާލަތު ދަށްވުމުން ކަމަށެވެ. އަދި ފިޔަވަޅު އަޅަމުން ދަނީ އެ ކަމުގެ ޒިންމާ އުފުލަމުންދާ ފަރާތްތަކާ ދެކޮޅަށް ކަމަށް ވިދާޅުވި އެވެ.\nއެމެރިކާ އިން ފިޔަވަޅު އެޅި ފަރާތްތަކުގެ ތެރޭގައި މަދޫރޯގެ ވެރިކަން ދަމަހައްޓަން މަސައްކަތް ކުރާ އޭނާގެ އަނބިކަނބަލުން ސިލިއާ އަޑެލާ ފްލޯރެސް އާއި ނައިބް ރައީސް ދެލްސީ ރޮޑްރިގޭޒް ހިމެނެ އެވެ. އެމެރިކާގެ ޓްރެޝަރީން ބުނެފައި ވަނީ މިއީ މަދޫރޯގެ ވެރިކަން ދަމަހައްޓަން އެންމެ ބޮޑަށް މަސައްކަތް ކުރާ ފަރާތްތައް ކަމަށެވެ. ވެނެޒުއެލާގެ އެޓާނީ ޖެނެރަލް ކަމާއި ނެޝަނަލް އެސެމްބްލީގެ ރައީސްކަން ކުރައްވާފައިވާ މަދޫރޯގެ އަނބިކަނބަލުންގެ މައްޗަށް އެތައް ތުހުމަތެއް ކޮށްފައިވެ އެވެ.\nވެނެޒުއެލާގެ ރައީސް މަދޫރޯ އާއި އަނބިކަނބަލުން ސިލިއާ ފްލޯރެސް. --ފޮޓޯ:އޭއެފްޕީ\nއެމެރިކާ އިން ފިޔަވަޅު އެޅި ވެނެޒުއެލާގެ އިތުރު ފަރާތްތަކުގެ ތެރޭގައި ޑިފެންސް މިނިސްޓަރު ލަޑިމިއާ ޕަޑްރިނޯ ލޮޕޭޒް އާއި ކޮމިއުނިކޭޝަން މިނިސްޓަރު ޖޯޖް ރޮޑްރިގޭޒް ހިމެނެ އެވެ.\nރައީސް މަދޫރޯގެ އިތުރުން އެ ގައުމުގެ ގާނޫނު ހަދާ މަޖިލީހުގެ ރައީސްއާ ދެކޮޅަށް އެމެރިކާ އިން ވަނީ މިދިޔަ އަހަރުގެ ޖުލައި މަހު ފިޔަވަޅު އަޅައިފަ އެވެ. އެމެރިކާ އިން އަޅާ ފިޔަވަޅުތަކުގެ ތެރޭގައި އެ ފަރާތްތަކުގެ މުދާ ހިފެހެއްޓުމާއި އެމެރިކާ އަށް ދަތުރު ކުރުން މަނާ ކުރުން ހިމެނެ އެވެ.\nވެނެޒުއެލާއާ ދެކޮޅަށް އެމެރިކާ އިން ފިޔަވަޅު އަޅައިފި


MPL viyafaari ba'ndharu sarahaddhu | Mihaaru\nމާލޭ ވިޔަފާރި ބަނދަރު ސަރަހައްދު\n2 ޖޫން 2016\nމާލޭގެ ވިޔަފާރި ބަނދަރަށް މުދާ ބާލަން ބޭނުންކުރާ ސާމާނާއި އުޅަނދު އެކަށީގެންވާ ވަރަށް ނެތުމުން ވަރަށް ގިނަ ދަތިތަކާ ކުރިމަތިވެފައި\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ކޮންޓެއިނަރުތަކެއް: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ކޮންޓެއިނަރަކުން ޕިކަޕަކަށް މުދާ އަރުވާފައި: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ކޮންޓެއިނަރަކުން ޕިކަޕަކަށް މުދާ އަރުވަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ދޯންޏެއް ފަޅުތެރޭގައި: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ކޮންޓެއިނަރަކުން މީހަކު މުދާ އުފުލަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުއެތާ މުވައްޒަފަކު ހިނގާލާފައިދަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުން ޕިކަޕެއް މުދާ ބަރުކުރަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ކޮންޓެއިނަރަކުން މުދާ ނެރެގެން ގެންދަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ކޮންޓެއިނަރު އުފުލާ ފޯކްލިފްޓަކުން ކޮންޓެއިނަރެއް އުފުލަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ފޯކްލިފްޓަކުން ޕިކަޕަކަށް މުދާ އަރުވަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ހުރި މުދާ އުފުލާ ފޯކްލިފްޓަކުން މުދާ ބާލަނީ : އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ހުރި މުދާތަކެއް: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި ހުރި މުދާ ކޮންޓެއިނަރަކުން މުދާ ބާލަނީ: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު\nއެމްޕީއެލް ސަރަހައްދު: ޖޫން 2، 2016: މާލޭ ވިޔަފާރި ބަނދަރު ސަރަހައްދުގައި އޮތް ފޯކްލިފްޓެއް މުދާ ބަރުކޮށްފައި: އެ ކުންފުނިން ބުނީ މުދާ ބާލަން ބޭނުންވާ ވެހިކަލް މަދުވުމުން ދަތިތަކެއް ދިމާވާ ކަމަށް. --ފޮޓޯ: އަލީ ނިޝާން /މިހާރު


ފ.ނިލަންދޫގައި ފެނުގެ ނިޒާމް ޤާއިމު ކުރުމުގެ މަޝްރޫއުއާއި ގުޅޭ\nސަރުކާރުން ފ.ނިލަންދޫގައި ޤާއިމުކުރުމަށް ނިންމާފައިވާ ފެނުގެ ނިޒާމުގެ މަސައްކަތަށް ބޭނުންވާ ބިން މިހާރުވަނީ ހަމަޖައްސާފައެވެ. މި ބިން ކަނޑައަޅާފައިވަނީ މިހާރު ބޭނުންކުރަމުން އަންނަ ކުނި ކޮށީގެ ދެކުނުން 50 ފޫޓުގެ މަގެއް ދޫކުރުމަށްފަހު، ދެކުނަށް 102 ފޫޓު ހަމަވާ ހިސާބަށެވެ. މި މިން ހަމަވާ ހިސާބުގައި އިރުން ހުޅަނގަށްވާގޮތަށް މަގެއް ކަނޑާފައި އޮންނާނެއެވެ.\nމި ބިމުގައި ހުރި ރުއްގަހުގެ ބަދަލު ހަމަޖެއްސުމަށްޓަކައި، މި ރުއްގަހުގައި 01 ން 127 އާ ދެމެދު ހުދު ދަވާދުން ނަންބަރު ޖަހާފައި ހުންނާނެއެވެ. ވީމާ، މި ސަރަޙައްދުގެ ތެރޭގައި އެއްވެސް މީހެއްގެ ނުވަތަ ފަރާތެއްގެ ރުކެއް އަދި ގަހެއް ވާނަމަ 2019 ސެޕްޓެންބަރު 23 ވަނަ ދުވަހުގެ 14:00 ގެ ކުރިން ރުކުގައި ނުވަތަ ގަހުގައި ޖަހާފައި ހުރި ނަންބަރު އެގޭނެގޮތަށް މި އޮފީހަށް ދުރުވެ މަޢްލޫމާތު ދެއްވުން އެދެމެވެ. މި މުއްދަތުގެ ތެރޭގައި މަޢްލޫމާތު ނުލިބޭ ރުއްގަސް ކައުންސިލްގެ ފަރާތުން ނައްތާލެވޭނެވާހަކަ ދަންނަވަމެވެ.


Moodhah Erilumah Kuda2Anhen Kudhin Kuri Massakai Vee Naakaamiyabu - Vaguthu\nމޫދަށް އެރިލުމަށް ކުޑަ ދެއަންހެން ކުދިން ކުރި މަސައްކަތްވީ ނާކާމިޔާބު\n24 ސިކުންތު ކުރިން ( ޖޫން 7, 2021 )\nމޫދަށް އެރުމަކީ ނުވަތަ މޫދުގައި ފަތާަލުމަކީ ވަރަށް ގިނަ ބަޔަކު ކުރަން ބޭނުންވާނެ ކަމެކެވެ. ވަކީން ހާއްސަކޮށް ފުރަބަންދުގައި ގޭގައި ތިބެ ފޫހިވުމުން ނުވަތަ ސިކުނޑި ހަމަޖައްސާލުމަށްޓަކައި މިއީ ވަރަށް ގިނަ ބަޔަކު އިންތިޒާރު ކުރަމުންދާނެ ކަމެކެވެ.\nއެގޮތުން އެމެރިކާގެ އުމުރުން ނުވަ އަހަރާއި ހަތަރު އަހަރުގެ ދެބެއިންނަކީ ވެސް މޫދަށް އެރި ފަތާލުމަށް އެތައް އިންތިޒާރެއް ކުރަމުންއައި ދެބެއިންނެވެ.\nއެކަން ކުރުމަށް މި މީހުން ބޮޑު ޕްލޭނެއް ފެށިއެވެ. އަދި އެކަމަށް ދަތުރު ރާވާލިއެވެ.\nއެގޮތުން މަންމައާއި ބައްޕަ ނިދާފައި އޮތް ވަގުތުގައި މެންދަމު ތިނެއް ޖަހާކަށްހާއިރު ހޭލައިގެން މައިންބަފައިންގެ ކާރުގެ ތަޅުދަނޑި ނަގައިގެން މިސްރާބު ޖެހީ ކެލިފޯނިއާއަށެވެ. ހަމައެކަނި ފަތާލުމަށްޓަކައި މޫދަށް އެރިލުމުގެ ބޭނުމުގައެވެ.\nނަމަވެސް މި ކުދިންނަށް ގެއިން ނިކުމުގެ ދުއްވާލެވުނީ ހަތް ކިލޯމީޓަރު ދުރަށެވެ. ކުރިމަތިން އައި ކާރަކުން ސަލާމަތްވުމަށް އެއްފަރާތަށް ކާރު ޖައްސާލުމުން ޓުރަކެއްގައި ޖެހި އެކްސިޑެންޓްވީއެވެ.\nއެމެރިކާގެ ފުލުހުން ބުނެފައިވާގޮތުގައި، މިއަދު ހެނދުނު އެކްސިޑެންޓެއްވި ކަމުގެ ޚަބަރު ލިބުނު ކަމަށާއި މި އެކްސިޑެންޓް ހިނގި ކާރު ދުއްވަން އިނީ ނުވަ އަހަރުގެ އަންހެން ކުއްޖެއް ކަމަށާއުމ ދެން އިނީ އުމުރުން4އަހަރުގެ އަންހެން ކުއްޖެއް ކަމަށެވެ.\nއެކްސިޑެންޓްވި ނަމަވެސް މި ދެކުދިންނަށް އެއްވެސް އަނިޔާއެއް ނުވާ ކަމަށާއި ދެކުދިން ވެސް ތިބީ ސީޓް ބެލްޓް އަޅައިގެން ކަމަށް ވެސް ފުލުހުން މައުލޫމާތު ދީފައިވެއެވެ.\nމި ދެކުދިން ފުލުހަށް މަޢުލޫމާތު ދެމުން ބުނެފައިވަނީ އެކުދިން ދަތުރު ފެށީ ކެލިފޯނިއާއަށް ކަމަށާއި، އެ ދަަތުރަކީ އެ ކުދިން މޫދަށް އެރި ފަތާލަން ބޭނުންވާތީ ކުރަން ފެށި ކަމަށެވެ. މިކުދިންގެ މައިންބަފައިންނަށް މިކަން އެނގުމުން ކުއްލި ސިހުމެއް ލިބުނު ކަމަށް ފުލުހުން ބުނެފައިވެއެވެ.\n"ލޮކްޑައުން" އަށް ޖޯކު ޖަހައި ހެދި ވީޑިއޯއަށް ބޮޑު ސަމާލުކަމެއް!\nކުކުޅަށް އޯޑަރު ކުރުމުން ލިބުނީ ތެލުލި ތުވާއްޔެއް!\nކެއުމަށްފަހު މި ފަސް ކަންތައްތައް ކުރުން ރަނގަޅެއް ނޫން


SunOnline: Fenboduvumuge sababun Cochin airport3dhuvahah bandhukoffi\nފެންބޮޑުވުމުގެ ސަބަބުން ކޮޗިން އެއާޕޯޓު ތިން ދުވަހަށް ބަންދުކޮށްފި\nރުގިއްޔާ މުހައްމަދު މޫސާ 09 Aug 2019, 14:02\nފެންބޮޑުވުމުގެ ސަބަބުން ކޮޗިން އެއާޕޯޓު ވަނީ އާދިއްތަ ދުވަހާ ޖެހެންދެން ބަންދުކޮށްފަ -- ފޮޓޯ: ރޮއިޓާސް\nކޮޗިން (އޮގަސްޓު 9): އިންޑިއާގެ ކެރަލާއަށް މިހާރު ކުރަމުންދާ ވިއްސާރައިގައި ބޯކޮށް ވާރޭވެހި، ކޮޗިން އިންޓަނޭޝަނަލް އެއާޕޯޓުގައި ފެންބޮޑުވުމުގެ ސަބަބުން އެ އެއާޕޯޓު މިއަދުން ފެށިގެން ތިން ދުވަހަށް ބަންދުކޮށްފި އެވެ.\nކެރެލާގެ ޗީފް މިނިސްޓަރުގެ އޮފީހުން ކުރި ޓުވީޓެއްގައިވާ ގޮތުން ކޮޗިން އެއާޕޯޓުގެ އޭޕްރޮންގައި ފެންބޮޑުވުމުގެ ސަބަބުން އެއާޕޯޓު މިއަދު ބަންދު ކުރުމަށް ފަހު ދެން ހުޅުވާނީ އަންނަ އާދިއްތަ ދުވަހުގެ 15:00ގަ އެވެ.\nކެރަލާއަށް ބޯކޮށް ވާރެ ވެހުމުގެ ސަބަބުން އެސްޓޭޓުން ވަނީ މިއަދަށް ސްކޫލުތަކާއި ކޮލެޖުތައް ބަންދުކޮށްފަ އެވެ. އަދި ކެރަލާގެ އިތުރުން މަދުޔަ ޕްރަދޭޝް، ޗައްތިސްގަރު، ގޯއާ، މަހާރަޝްތުރާ، ގުޖުރާތު އަދި ކަރުނާޓަކާއަށް ވެސް ދަނީ ބޯކޮށް ވާރޭ ވެހެމުންނެވެ.\nއެވިއްސާރައިގެ ސަބަބުން މަރުވި މީހުންގެ އަދަދު މިހާރު 40 އަށް އަރާފައިވާ ކަމަށް އިންޑިއާގެ މީޑިއާތަކުން ބުނެ އެވެ. އަދި ފެންބޮޑުވުމުގެ ސަބަބުން ހާލުގައި ޖެހިފައިވާ 22،000އަށް ވުރެ ގިނަ މީހުން އެހީ ފޯރުކޮށްދޭ ކޭމްޕުތަކަށް ބަދަލުކޮށްފައިވާ ކަމަށް ކެރެލާގެ ސަރުކާރުން ބުންޏެވެ.\nކެރަލާގެ ޗީފް މިނިސްޓަރު ޕިނަރަޔީ ވިޖަޔަން ވިދާޅުވި ގޮތުގައި އެސްޓޭޓަށް ކުރިއަށް އޮތް 24 ގަޑިއިރު ތެރޭގައި ވެސް ބޯކޮށް ވާރޭ ވެހޭނެ ކަމަށް މީޓިއޮރޮލޮޖިކަލް ޑިޕާޓްމެންޓުން ލަފާ ކުރެ އެވެ.


Emme vaadhaverikan bodu MDP ge ethereyge inthihaabuge votelun fashaifi | Hurihaa.mv\nއެންމެ ވާދަވެރިކަންބޮޑު އެމްޑީޕީގެ އެތެެރޭގެ އިންތިހާބުގެ ވޯޓުލުން ފަށައިފި\nLast updated on 14 May 2022, 10:37\nއެމްޑީޕީގެ އެތެރޭގެ އިންތިހާބުގެ ވޯޓުލުން މާލޭގައި މިއަދު ހެނދުނު ކުރިއަށްދަނީ.\nއެމްޑީޕީގައި މިހާތަނަށް ބޭއްވޭ އެތޭރެގެ އެންމެ ވާދަވެރި އިންތިހާބުގެ ވޯޓުލުން ފަށައިފި އެވެ.\nވާދަވެރި އަދި ހޫނުގަދަ ކެމްޕެއިނަކަަށްފަހު މިއަދު ބާއްވާ މި އިންތިހާބުގެ ވޯޓުލުން މާލެއާއި ރަށްރަށުގައި ވެސް ކުރިއަށް އެބަދެ އެވެ. އެމްޑީޕީން ބުނެފައިވާ ގޮތުގައި، މި އިންތިޚާބުގެ މިއަދު ހެނދުނު9އިން ފެށިގެން ހަވީރުގެ4އާއި ހަމައަށް ވޯޓުލުން ކުރިޔަށް ދާނެ އެވެ.\nމި އިންތިޚާބުގައި ޗެއާޕާސަން ކަމަށް ވާދަކުރައްވަނީ އިކޮނޮމިކް މިނިސްޓަރު ފައްޔާޒް އިސްމާއިލާއި ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ އެވެ. އިމްތިޔާޒަށް ރައީސް މުހައްމަދު ނަޝީދު ތާއީދު ކުރައްވާއިރު، ފައްޔާޒް އިންތިހާބުގައި ވާދަކުރައްވަމުން ގެންދަވަނީ ރައީސް އިބްރާހިް މުހައްމަދު ސޯލިހުގެ ތާއީދާއެކީގަ އެވެ.\nޗެއާޕާސަންގެ އިތުރުން މިއަދުގެ ވޯޓުގައި، އަންހެނުންގެ ރޫހުގެ ރައީސް ކަމާއި ޒުވާނުންގެ ހިތްވަރުގެ ރައީސަކު ވެސް މިއަދު ހޮވާނެ އެވެ. މި މަގާމުތަކުގެ ތެރެއިން އަންހެނުންގެ ރޫހަށް މީދޫ ދާއިރާގެ މެމްބަރު ރޮޒައިނާ އާދަމާ ވާދަކުރައްވަނީ ސަފާތު އަހުމަދެވެ. ޒުވާނުންގެ ހިތްވަރުގެ ރައީސް ކަމަށް ވާދަކުރައްވަނީ މުހައްމަދު އަންސަރާއި ރިފްގާ ޝިހާމެވެ.\nމި އިންތިހާބުގައި ޖުމްލަ 194 ރަށެއްގައި ވޯޓު ފޮށި ބަހައްޓާނެ ކަމަށް އެމްޑީޕީން ހާމަކޮށްފައިވެ އެވެ. އެގޮތުން މާލޭގައި 87 ފޮށި ބަހައްޓާފައިވާ ކަމަށް އެމްޑީޕީން ބުނެ އެވެ.\nމި އިންތިހާބުގައި ފައްޔާޒު ވޯޓު ލައްވާފައި ވަނީ މީގެ އިރުކޮޅެއް ކުރިން ޖަމާލުއްދީން ސްކޫލްގައި ބަހައްޓާފައިވާ ވޯޓު ފޮއްޓަށެވެ. އަދި ރައީސް ސޯލިހު ވެސް 10:30 ގައި ވޯޓުލުމަށް ހަމަޖެހިފައިވެ އެވެ. އެ މަނިކުފާނު ވޯޓު ލައްވާނީ ދަރުމަވަންތަ ސްކޫލުގައި ބަހައްޓާފައިވާ ފޮއްޓަށެވެ. އަދި ރައީސް ނަޝީދު ވެސް ވަނީ ވޯޓުލައްވައިފަ އެވެ.\nއެމްޑީޕީން މިއަދު ބާއްވާ އެތެރޭގެ އިންތިހާބުގެ ވޯޓުގައި ރައީސް މުހައްމަދު ނަޝީދު ވޯޓުލައްވަން ވަޑައިގަންނަވަނީ. ފޮޓޯ: އެމްޑީޕީ\nޗެއާޕާސަން ހޮވަން 94،211 މެމްބަރުންނަށް ވޯޓު ލެވޭނެ ކަމަށާއި އަންހެނުންގެ ރޫހަށް 41،027 މެމްބަރުންނަށް ވޯޓުލެވޭނެ ކަމަށް ވެސް އެމްޑީޕީން ބުނެފައިވެ އެވެ. އަދި ޔޫތު ވިންގަށް 32،057 މެމްބަރުންނަށް ވޯޓު ލެވޭނެ ކަމަށް ވެސް ބުނެފައިވެ އެވެ.\nމި އިންތިހާބުގައި ޕީޕީއެމްގެ ގިނަ އަދަދެއްގެ މެމްބަރުން އެމްޑީޕީގެ އެތެރޭގެ ދަފްތަރުގައި ހިމަނާފައި ވާތީ ގިނަ ބަޔަކުދަނީ ފާޑު ކިޔަމުންނެވެ.\nރާއްޖެ މިއަދު އެމްޑީޕީ ސިޔާސީ


Mahloof ge2vana mahsala gai dhifaee hekin ge heki bas nunagan ninmaifi\nމަހުލޫފުގެ ދެވަނަ މައްސަލާގައި ދިފާއީ ހެކިންގެ ހެކި ބަސް ނުނަގަން ނިންމައިފި\nމަހުލޫފުގެ ހަތަރު ދިފާއީ ހެކިން - ފޮޓޯ: އަންވަރު\nފުލުހުންގެ ދައުރަށް ދަތިކުރުމުގެ ދައުވާ ގަލޮޅު ދެކުނު ދާއިރާގެ މެންބަރު އަހުމަދު މަހުލޫފްގެ މައްޗަށް ސާބިތު ކުރަން ހުށަހެޅި ދިފާއީ ހެކިންގެ ހެކި ބަސް ނުނަގަން ޝަރީއަތުން ނިންމައިފި އެވެ. މަހުލޫފްގެ ދިފާއީ ހެކިންގެ ގޮތުގައި ހުށަހެޅީ ހަތަރު މީހެއްގެ ނަމެވެ.\nމަހުލޫފްގެ މައްޗަށް އުފުލާފައިވާ މި ދައުވާގައި ބުނެފައިވަނީ، މިދިޔަ އަހަރުގެ މާޗް މަހު ބަޔަކު ކުރި މުޒާހަރާއެއްގައި ބޮޑުތަކުރުފާނު މަގާއި މުހައްމަދު އިސްމާއީލް ދީދީ ގޯޅީގައި ބެރިކޭޓް ޖަހާފައިވަނިކޮށް، އެ ބެރިކޭޑްތައް ކޮށްޕައި އެ ސަރަހައްދަށް ވަދެފައިވާ ކަމަށެވެ.\nމިއަދު ބޭއްވި މި މައްސަލާގެ އަޑުއެހުމުގައި މައްސަލަ ބައްލަވާ ގާޒީ ވިދާޅުވީ، މަހުލޫފް ހުށަހެޅި ދިފާއީ ހެކިންގެ ހެކި ބަސް ނަގަން ޖެހޭ އެއްވެސް ސަބަބެއް ނެތް ކަމަށެވެ. ދައުލަތުން ހުށަހެޅި ހެކިންގެ ހެކި ބަސް ނަފީކުރެވޭވަރުގެ ހެއްކެއް މަހުލޫފް ހުށަހަޅާފައިނުވާކަން، އެ ހެކިން ހުށަހަޅަން ބޭނުންވާ ސަބަބުން އެނގޭ ކަމަށް ގާޒީ ވިދާޅުވި އެވެ.\nގާޒީ މި ނިންމުމާ ގުޅިގެން މަހުލޫފުގެ ވަކީލް ނާޒިމް އަބުދުލް ސައްތާރު ވަނީ ހިތްހަމަނުޖެހުން ފާޅުކޮށްފަ އެވެ. ނާޒިމް ވިދާޅުވީ، ދައުވާއިން ދިފާއުވުމަކީ ގާނޫނު އަސާސީން ކޮންމެ މީހަކަށް ވެސް ލިބޭ އެންމެ އަސާސީ ހައްގަކަށްވާއިރު މަހުލޫފުގެ މަސްލަހަތަށްޓަކައި ދިފާއީ ހެކިން ހާޒިރުކުރުން ލާޒިމްވާ ކަމަށެވެ. .\nމަހުލޫފު މިއަދު އޭނާގެ ވަކީލާއި ދިފާއީ ހެކިންނާއެކު ކޯޓު ބޭރުގައި - ފޮޓޯ: އަންވަރު\nމިކަމަށް ގާޒީ ވިދާޅުވީ، ދައުވާ ސާބިތުކުރުމަކީ ދައުލަތުގެ ކަމެއް ކަމަށާއި ދައުލަތުން ހުށަހެޅި ތިން ހެކިންގެ ވެސް ހެކި ބަސް ނަގާ ނިންމާފައިވާ ކަމަށެވެ. އެއީ ދައުވާ ސާބިތުކުރުމަށް ހުށަހެޅި ހެކިންތަކެއް ކަމަށާއި އެ ހެކިންގެ ހެކިބަހުން ދައުވާ ސާބިތުނުވެއްޖެނަމަ އެ ހިސާބުން މައްސަލަ ނިމުނީ ކަމަށް ވެސް ގާޒީ ވިދާޅުވި އެވެ.\nނާޒިމް ވިދާޅުވީ، އެހެން ކަމަށްވާނަމަ ދިފާއުގެ ބޭނުމެއް ނެތް ކަމަށެވެ. ދައުލަތަށް ދައުވާ ސާބިތުކުރުމަށް ފުރުސަތުތައް ލިބޭ ފަދައިން ދައުވާ ދިފާއުވުމަށް ވެސް ފުރުސަތު ލިބެންޖެހޭނެ ކަން ލޯޔަރު ފާހަގަ ކުރެއްވި އެވެ. މައްސަލަ ބައްލަވަން ޖެހޭނީ އަދުލުވެރިކަމާއެކު ކަމަށް ނާޒިމް ވިދާޅުވި އެވެ. އަދި މި މައްސަލަ ކުރިއަށް ދަނީ އިންސާފުން ނޫން ކަމަށް ވެސް ވިދާޅުވި އެވެ.\nނާޒިމްގެ މި ވާހަކަތަކަށް ރައްދު ދެއްވަމުން ގާޒީ، ވިދާޅުވީ މައްސަލައެއް ކުރިއަށްދާއިރު އެ މައްސަލައެއް އިންސާފުވެރި ނޫން ކަމަށް ބުނުމުގެ ފުރުސަތު އެއްވެސް ފަރާތަކަށް ނުދޭނެ ކަމަށެވެ. އަދި މައްސަލަ ނިންމާ ގޮތާމެދު ހިންހަމަނުޖެހޭނަމަ އިސްތިއުނާފަށް ދެވޭނެ ކަމަށް ވެސް ވިދާޅުވި އެވެ.\nދައުލަތުގެ ވަކީލާ ވިދާޅުވީ، ދިފާއީ ހެކިން ހާޒިރުކުރުމަށް ދައުލަތުން ވެސް އުޒުރުވެރިވެފައިވާ ކަމަށެވެ. އެއީ، ދައުވާ ސާބިތުކުރުމަށް ދައުލަތުން ހުށަހެޅި ހެކިންގެ ހެކި ބަސް ނެގި، އެކަން ފުރިހަމައަށް ހިނގާފައިވާތީ ކަމަށް ވިދާޅުވި އެވެ.\nދައުލަތުގެ ވަކީލާގެ ވާހަކަތަކަށް ރައްދު ދެއްވަމުން ނާޒިމް ވިދާޅުވީ، "ހެކިން ވެސް ފުރިހަމަ، ކުށް ވެސް ފުރިހަމަ އެހެންވެއްޖެނަމަ ދިފާއިގެ ބޭނުމެއް ނެތްތާ،" ކަމަށެވެ. ދެ ފަރާތުން ވެސް ހެކި ހުށަހަޅާފައިވާއިރު ދެ ފަރާތަށް ވެސް ފުރުސަތު ދޭންވާނެ ކަން ފާހަގަ ކުރެއްވި އެވެ، ނަމަވެސް ގާޒީ އެ ފުރުސަތު ނުދެއްވާ ވިދާޅުވީ، ހުލާސާ ބަޔާން ހުށަހެޅުމަށެވެ.\nގާޒީ ހުލާސާ ބަޔާން އިއްވަން ފުރުސަތު ދިނުމުން ދައުލަތުން ބުނީ، އެކަމަށް ތައްޔާރުވުމަށް ވަގުތުކޮޅެއް ބޭނުންވާ ކަމަށާއި މިއަދުގެ ފަހުގެ ވަގުތެއް ދެއްވުމަށެވެ. ނަމަވެސް ޝަރީއަތުން ނިންމީ ހުލާސާ ބަޔާން އިއްވުމަށް މާދަމާ 1:00 އަށް އަޑުއެހުމެއް ބޭއްވުމަށެވެ. މަހުލޫފުގެ މި މައްސަލާގެ އަޑުއެހުންތައް މާދަމާ ނިންމާލާ އިރު މަހުލޫފު ފުލުހުންނަށް ފިލަން އުޅުނު ކަމަށް ބުނެ އުފުލާފައިވާ ދައުވާގެ ހުކުމް އިއްވުން މިއަދު އޮންނާނެ އެވެ. ހުކުމް އިއްވުން އޮތީ ސިއްރު އަޑުއެހުމެއްގައި މިއަދު އެކެއް ޖަހާއިރު އެވެ


18 vana majileehuge fahu jalsa hoama dhuvahu | Mihaaru\nރައްޔިތުންގެ މަޖިލިހުގެ މެމްބަރުންތަކެއް ޖަލްސާގައި. --- ފޮޓޯ: މަޖިލިސް\n24 އެޕްރީލް 2019 - 12:06\nމަޖިލީހުގެ މީޑިއާ ޑިރެކްޓަރު ހަސަން ޒިޔާއު "މިހާރު" އަށް މިއަދު ވިދާޅުވީ ފުރަތަމަ ދައުރުގެ ފަހު ޖަލްސާ އަންނަ ހޯމަ ދުވަހު ބާއްވަން ނިންމިޔަސް، އެ ދުވަހުގެ އެޖެންޑާގައި ހިމަނާނެ ކަންކަން އަދި ކަނޑަނާޅާ ކަމަށެވެ. އަދި ފަހުން، އެޖެންޑާ ހާމަކުރައްވާނެ ކަމަށް އޭނާ ވިދާޅުވި އެވެ.\nމީގެ ފަސް އަހަރު ކުރިން 2014 ގައި ރައްޔިތުން އިންތިޚާބުކުރި 85 މެމްބަރުންގެ ދައުރު އަންނަ މަހުގެ ނިޔަލަށް ހަމަވާނެ އެވެ. އެކަމަކު، މަޖިލިހުގެ ގަވައިދުގައިވާ ގޮތުން މި މަސް ނިމުމާ އެކު، މެމްބަރުން އެއް މަސް ދުވަހުގެ ޗުއްޓީ އަށް ވަޑައިގަންނަވާނެ އެވެ.\nއާ މަޖިލިހާ އެކު، އާ ދައުރުގެ ޖަލްސާތައް ފަށާނީ އަންނަ ޖޫން މަހު އެވެ.\nމި މަހުގެ ހަ ވަނަ ދުވަހު ބޭއްވި އާންމު އިންތިޚާބުގައި 19 ވަނަ ރައްޔިތުންގެ މަޖިލިހަށް ހޮވި 87 ބޭފުޅުން މެމްބަރުކަމުގެ ހުވާކުރައްވާނީ އަންނަ މަހުގެ 28 ގަ އެވެ.\nރައްޔިތުންގެ މަޖިލިހުގެ ރައީސް ގާސިމް އިބްރާހިމް. --- ފޮޓޯ: މަޖިލިސް\nމަޖިލިހުގައި ނުނިމި ހުރި ބިލްތަކުގެ ތެރޭގައި ރިޔާސީ ކޮމިޝަންތަކުގެ ބިލާއި ގާނޫނީ ހިދުމަތުގެ ބިލާއި ސިޔާސީ ޕާޓީތަކުގެ ޕްރައިމަރީތަކުގައި ވާދަކޮށް ބަލިވާ ކެންޑިޑޭޓުން އަމިއްލަ ގޮތުން ނުވަތަ އެހެން ޕާޓީއެއްގެ ޓިކެޓުގައި އިންތިޚާބުތަކުގައި ވާދަނުކުރެވޭ ގޮތަށް ރައްޔިތުން މަޖިލިހުން ފާސްކުރި ފާސްކުރުން ބާތިލްކޮށް، އެ މީހުންނަށް އަލުން ފުރުސަތު ދިނުމަށް ސިޔާސީ ޕާޓީތަކުގެ ގާނޫނަށް އިސްލާހު ގެނައުމުގެ ބިލާއި ނުހައްގު މުއްސަނދިކަން ކުށަކަށް ހަދަން ގާނޫނުލްއުގޫބާތަށް ހުށަހެޅި އިސްލާހު ވެސް އަދި ފާހެއް ނުކުރެ އެވެ.\nމީގެ އިތުރުން ހެއްކާ ބެހޭ ބިލާއި ތައުލީމްގެ ބިލާއި ކުޑަކުދިންގެ ހައްގުތައް ރައްކާތެރިކުރުމުގެ ބިލާއި ވިސްލްބްލޯ ކުރާ ފަރާތްތަކަށް ރައްކާތެރިކަން ދިނުމުގެ ބިލާ މެދު ގޮތެއް ނުނިންމަ އެވެ.\nމަޖިލިހުގެ 18 ވަނަ ދައުރު ނިމުމާ އެކު، އެ ދައުރުގައި ނުނިމި ހުރި ހުރިހާ ބިލްތަކެއް ބާތިލްވާނެ ކަމަށް މަޖިލިހުގެ އަމީން އާންމު ފާތިމަތު ނިއުޝާ ވަނީ ވިދާޅުވެފަ އެވެ. މި ދައުރުގައި ނުނިމި ހުރި މަސައްކަތްތައް މި މަސް ނިމުމުގެ ކުރިން ނިންމަން ޖެހެ އެވެ. އެހެން ނޫން ނަމަ ޖެހޭނީ ޗުއްޓީ ތެރޭގައި ޖަލްސާތައް ބާއްވާށެވެ.\nމަޖިލިހުގެ 87 ދާއިރާއަކަށް މެމްބަރުން ހޮވުމަށް ބޭއްވި އިންތިޚާބުގެ ރަސްމީ ނަތީޖާ ދައްކާ ގޮތުގައި، ސަރުކާރު ހިންގާ ކޯލިޝަންގެ އެންމެ ބޮޑު ޕާޓީ އެމްޑީޕީ އަށް 65 ގޮނޑި ވަނީ ލިބިފަ އެވެ. މިއީ މަޖިލިހުގެ އިންތިޚާބެއްގައި މިހާ ގިނަ އަދަދެއްގެ ގޮނޑިތަކެއް ސިޔާސީ ޕާޓީ އަކުން ހޯދައި މަޖިލިހުގެ ސުޕަ މެޖޯރިޓީ ހޯދި ފުރަތަމަ ފަހަރެވެ.\nމިހާރު ހިނގާ މަޖިލިހުގައި ތިއްބެވި ގިނަ މެމްބަރުންނަށް އިންތިހާބުގައި ވަނީ ބޮޑު ނާކާމިޔާބީއަކާ ކުރިމަތިލާން ޖެހިފަ އެވެ. އޭގެ ތެރޭގައި ޖުމްހޫރީ ޕާޓީ އާއި އިދިކޮޅު ޕީޕީއެމްގެ ގިނަ މެމްބަރުން ހިމެނެ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން އަދާލަތު ޕާޓީ ޖުމްހޫރީ ޕާޓީ ޕީޕީއެމް މަޖިލިސް ރިސެސް ޕީޕަލްސް ނެޝަނަލް ކޮންގްރެސް


Veriyaku Vagunnah: Faisaa Ginain Hunna Vagutheh Gai Aadhey - Vaguthu\nވެރިއަކު ވަގުންނަށް: ފައިސާ ގިނައިން ހުންނަ ވަގުތެއްގައި އާދޭ\nވައްކަން ކުރުމުގައި އުޅެމުން ދިޔަ ގޭންގަކަށް ހިތުން ނުފިލާނެ ވަރުގެ ލަނޑެއް ލިބިއްޖެއެވެ. ބެލްޖިއަމްގައި މި ހާދިސާ ހިނގީ، ވަގުންތަކެއް އީ ސިގިރޭޓް ވިއްކަމުންދާ ފިހާރައަަކަށް ވައްކަން ކުރަން ގޮސް ތިއްބާ އެތަނުގެ ވެރިމީހާ އެ މީހުން ކައިރީ ބުނީ، އެތަނުގައި ފައިސާ ގިނައިން ތިބި ވަގުތެއްގައި ވައްކަން ކުރަން އައުމަށެވެ.\nހަ މީހަކު ވެގެން އެ ފިހާރައަށް ވައްކަން ކުރަން ވަނުމުން ވެރިމީހާ މިގޮތަށް ބުނިއިރު، އެ ވަގުން ވަނީ ފަހުން އެ ފިހާރައަށް ވައްކަން ކުރުމަށް އަންނާނެކަމަށް ހިތާ އެނބުރި ގޮސްފައެވެ. އަދި ފަހުން އެމީހުން ވަނީ އެނބުރި އައިސްފައެވެ.\nމިދިޔަ ހޮނިހިރު ދުވަހުގެ މެންދުރުގެ ވަގުތެއްގައި އެ ހާދިސާ ހިނގިއިރު، އެ ފިހާރައިގެ ވެރިމީހާ ވަނީ އެކަން ފުލުހުންނަށް އަންގާފައެވެ. އަދި ދެ ވަަނަ ފަަހަރަށް އެ ވަގުން އެނބުރި އެ ފިހާރައަށް އައިސްދާނެކަމަށް އުއްމީދު ނުކުރާ ކަމަށް އޭނާ ބުންޏެވެ.\nނަމަވެސް އެ މީހުން އައެވެ. އެމީހުން އެ ފިހާރައަށް އެނބުރި އައީ ހަވީރު 5:30 ގައެވެ. އެ ގަޑީގައި އައުމުންވެސް އެ ފިހާރައިގެ ވެރި މީހާ ވަނީ އަދި ކުޑައިރުކޮޅެއް ފަހުން އައުމަށް އެ މީހުންނަށް އަންގާފައެވެ.\nއެ މީހުން ދެން އައިސްފައި ވަނީ 6:30 ގައެވެ. އެެއިރު، އެ ފިހާރައަށް ވައްކަން ކުރަން އެ މީހުން ދިޔައިރު، އެތަނުގައި ތިބީ ފުލުހުންނެވެ. ފުލުހުން ވަނީ އެ މީހުން ހައްޔަރުކޮށްފައެވެ.\nއޮކްޓޯބަރ 26, 2018 05:36\nކުޑަކުދިން ނިންދަވާގަޑީގަ ރަނގަޅުވާނެ މިވާހަކަ ކިޔަިދޭން


Mireyge match in bali nuvaa nama konme kulhuntheri akah eh lakka rufiyaa dhenee\nމިރޭގެ މެޗުން ބަލިނުވާނަމަ ކޮންމެ ކުޅުންތެރިއަކަށް އެއް ލައްކަ ރުފިޔާ ދެނީ\nވޯލްޑް ކަޕް ކޮލިފައިންގގައި މިރޭ ދިވެހިރާއްޖެއާއި ޗައިނާ ކުޅޭ މެޗުން ދިވެހިރާއްޖޭގެ ގައުމީ ފުޓްބޯޅަ ޓީމް މޮޅުވެއްޖެނަމަ ނުވަތަ އެއްވަރުވެއްޖެނަމަ ކޮންމެ ކުޅުންތެރިއަކަށް އެއްލައްކަ ރުފިޔާ ދޭނެކަމަށް ކުޅިވަރާއިބެހޭ ވަޒީރު އަހުމަދު މަޚުލޫފް ވިދާޅުވެއްޖެއެވެ.\nމަޚުލޫފް މިހެން ވިދާޅުވީ ހޮޓެލް ޖެންގައި ކޭމްޕްކުރަމުންދާ ގައުމީ ޓީމާއި ބައްދަލުކޮށް ވާހަކަފުޅު ދައްކަވަމުންނެވެ.\nއެބޭފުޅާ ވިދާޅުވީ މި މެޗުން ގައުމީ ޓީމް މޮޅުވުމަކީ ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހުގެެވެސް އެދުމެއްކަމަށެވެ. އަދި މި މެޗުން މޮޅުވެއްޖެނަމަ ނުވަތަ އެއްވަރުވެއްޖެނަމަ ސަރުކާރުގެ ފަރާތުން ކޮންމެ ކޮންމެ ކުޅުންތެރިއަކަށް އެއް ލައްކަ ރުފިޔާގެ ބޯނަހެއް ދިނުމަށް ނިންމާފައިވާކަމަށް މަޚުލޫފް ވަނީ އިއުލާންކުރައްވާފައެވެ.\nމަޚުލޫފްގެ އިތުރުން އެފްއޭއެމްގެ ރައީސް ބައްސާމް އަދީލް ޖަލީލްވެސް ވަނީ ކުޅުންތެރިންނަށް ބޯނަހެއް ދޭނެކަން ހާމަކުރައްވާފައެވެ.\nމަޚުލޫފްގެ މި ނިންމެވުމާއި އެކު ސޯޝަލް މީޑިޔާގައި ބައެއް ފަރާތްތަކުން ދަނީ މަޚުލޫފަށް ފާޑުވިދާޅުވަމުންނެވެ. އެގޮތުން އިންޑިޔަން އޯޝަން އައިލެންޑް ގޭމްސްގެ ރަން މެޑަލް ހޯދި ފަރާތްތަކަށް ފައިސާގެ އިނާމެއް ނުދީ، ގައުމީ ޓީމަށް ދިނުމަކީ އެންމެ ރަނގަޅު އުސޫލުތޯ ވަނީ ފާހަގަކޮށްފައެވެ.


Trump-Kim summit: America in askaree thamreenthah huttaalanee | Mihaaru\nޓްރަމްޕާއި ކިމް ސަމިޓަށް ފަހު އެއްބަސްވުމެއްގައި ސޮއިކުރައްވަނީ - ފޮޓޯ: އޭއެފްޕީ\nޓްރަމްޕް-ކިމްގެ ސަމިޓް: އެމެރިކާ އިން އަސްކަރީ ތަމްރީންތައް ހުއްޓާލަނީ\n12 ޖޫން 2018 - 17:294comments\nސެންތޯސާ (ޖޫން 12) - ސައުތު ކޮރެޔާއާ ގުޅިގެން އެމެރިކާ އިން ކުރިއަށް ގެންދާ އަސްކަރީ ތަމްރީންތައް އެމެރިކާ އިން ހުއްޓާލާނެ ކަމަށާއި އަދި ނޯތު ކޮރެޔާގެ ނިއުކްލިއަ ގާބިލްކަން ނައްތާލުމުގެ މަސައްކަތް އެ ގައުމުން ވެސް "ވަރަށް އަވަހަށް ކުރާނެ" ކަމަށް އެމެރިކާގެ ރައީސް ޑޮނަލްޑް ޓްރަމްޕް މިއަދު ވިދާޅުވެއްޖެ އެވެ.\nނޯތު ކޮރެޔާގެ ރައީސް ކިމް ޖޮން-އުން އާއި ޓްރަމްޕާ ދެމެދު ސިންގަޕޫރުގައި ބޭއްވި ތާރީހީ ސަމިޓަށް ފަހު ނޫސްވެރިންނާ ވާހަކަ ދައްކަވަމުން އެމެރިކާގެ ރައީސް ވިދާޅުވީ ސައުތު ކޮރެޔާ އާއި އެމެރިކާގެ އަސްކަރީ ތަމްރީންތަކަކީ ރުޅިއެރުވުމެއް ކަމަށެވެ.\nއެކަމަކު ޓްރަމްޕް ވިދާޅުވި ގޮތުގައި ނޯތު ކޮރެޔާ އިން އިތުރު ކަންކަން ނިންމަންދެން، އިގުތިސާދީ ގޮތުން ދަތިކުރުމުގެ ފިޔަވަޅުތައް އުވައެއްނުލާނެ އެވެ.\nދެ ކޮރެޔާ އުފެދުނު ފަހުން ސައުތު ކޮރެޔާގެ ހިމާޔަތުގައި އެމެރިކާ އިން ގިނަ އަދަދެއްގެ ސިފައިން އެ ދެ ގައުމުގެ ސަރަހައްދީ ރޮނގުގައި ބައިތިއްބަ އެވެ. އަދި ކޮންމެ އަހަރަކު ވެސް އަސްކަރީ ތަމްރީންތައް ކުރިއަށް ގެންދެ އެވެ. އުތުރު ކޮރެޔާ އިން އަބަދުވެސް ބުނަމުން ދަނީ އެ ތަމްރީންތަކަކީ އެ ގައުމަށް ހުރި ބިރެއް ކަމަށެވެ.\nއެމެރިކާ އާއި ނޯތު ކޮރެޔާއާ ދެމެދު ކުރިންސުރެ އޮތް ރުޅިވެރިކަން ކުއްލިއަކަށް ބަދަލުވާ ކަހަލަ ސަމިޓަކަށް ދެ ގައުމުގެ ވެރިން ވަޑައިގަތުމުން ދުނިޔެއަށް ވަނީ ހައިރާންކަން ލިބިފަ އެވެ. އެކަމަކު މަޝްވަރާތައް ކާމިޔާބުވެ، ނޯތު ކޮރެޔާ އިން ނިއުކްލިއަ ހަތިޔާރު ނައްތާލައިފި ނަމަ، އެއީ ދުނިޔޭގެ ސުލްހައަށް އެޅޭނެ ވަރަށް ބޮޑު ފިޔަވަޅެއް ކަމަށް، ތަޖުރިބާކާރުން ގަބޫލުކުރެ އެވެ.\nމިއީ އެމެރިކާގެ ރައީސަކާއި ނޯތު ކޮރެޔާގެ ލީޑަރަކު ބޭއްވި ފުރަތަމަ ބައްދަލުވުމެވެ.\nދެ ލީޑަރުންގެ ސަމިޓަށް ފަހު ސޮއިކުރެއްވި އެއްބަސްވުމުގައިވާ ގޮތުން ނޯތު ކޮރެޔާގެ ސަލަމަތާއި ރައްކާތެރިކަން އެމެރިކާ އިން ކަށަވަރުކޮށްދޭނެ އެވެ. އަދި ނޯތު ކޮރެޔާގެ ނިއުކްލިއަ ހަތިޔާރުގެ ހުރިހާ މަސައްކަތެއް ހުއްޓާލައި، މިހާތަނަށް ތައްޔާރުކޮށްފައި ހުރި އެއްޗެހި ނައްތާލަން ވެސް އެއްބަސްވުމުގައިވެ އެވެ.\nމިއަދު ސޮއިކުރި އެއްބަސްވުން ޓްރަމްޕް ނޫސްވެރިންނަށް ދައްކާލައްވަނީ - ފޮޓޯ: އޭއެފްޕީ\nތަޖުރިބާކާރުން ދެކޭ ގޮތުގައި ސައުތު ކޮރެޔާ އާއި އެމެރިކާ އިން ބާއްވާ އަސްކަރީ ތަމްރީންތައް ހުއްޓާލުމަކީ އެމެރިކާ އިން ދޭނެ ވަރަށް ބޮޑު ދުލެކެވެ.\nއިތުރު ލިޔުންތައް ސިންގަޕޫރު އޭޝިއާ ރައީސް ޑޮނަލްޑް ޓްރަމްޕް


މަޤާމް :ސީނިއަރ ކޮމްޕިއުޓަރ ޓެކްނީޝަން\nއައި.ޓީ ޑިވެލޮޕްމަންޓް ޔުނިޓް\nކޮމްޕިއުޓަރ ސައިންސްގެ ރޮނގުން ހާސިލް ކޮށްފައިވާ ސަނަދަށް ބެލުމަށްފަހު ޓެކްނިކަލް ކޯ އެލަވެންސް ދިނުމަށް ހަމަޖެހިފައިވާ އުސޫލުގެ ތެރެއިން ޓެކްނިކަލް ކޯ އެލަވެންސް ގެ ގޮތުގައި 1969.80 ރުފިޔާ ލިބޭނެއެވެ.\nއޮފީހުގެ މަސައްކަތަށް ބޭނުންވާ އެންމެ އެކަށޭނަ އައި.ޓީ. އިންފްރާސްޓްރަކްޗަރ ގާއިމުކޮށް ބެލެހެއްޓުމުގެ މަސައްކަތް.\nއޮފީހުގެ މަސައްކަތަކާއި ގުޅިގެން ހޯދާ ހާޑްވެއަރ އާއި ސޮފްޓްވެއަރ ބެލެހެއްޓުން.\nއޮފީހުގެ ނެޓްވަކާއި ސަރވަރ މެއިންޓެއިންކޮށް ބެލެހެއްޓުން.\nއޮފީހުގެ ވެބްސައިޓް ގާއިމުކޮށް ބެލެހެއްޓުން.\nއޮފީހުގެ އައި. ޓީ. ސެކިއުރިޓީގެކަންތައްތައް ބެލެހެއްޓުން.\nއޮފީހުގެ ޕީއޭ.ބީ.އެކްސް އަދި ފޯން ސިސްޓަމް މަރާމާތުކޮށް ބެލެހެއްޓުން.\nއ އޮފީހުގެ އައި. ޓީ. ދާއިރާގެ ޕޮލިސީތައް ހަރުދަނާކޮށް ބެލެހެއްޓުން.\nއޮފީހުގެ މަސައްކަތާއި ގުޅިގެން އެހެންއޮފީސްތަކާއި އައި. ޓީ މެދުވެރިކޮށް ގުޅުވާލުމުގެ މަސައްކަތް ކުރުން.\nމި އެޖެންސީގެ އައިޓީ ޑިވަލޮޕްމަންޓް ޔުނިޓްގެ މުވައްޒަފުންގެ މަސައްކަތްތައް ރޭވުމާއި، އެމުވައްޒަފުންގެ މަސައްކަތްތައް ސުޕަވައިޒްކޮށް އަދި ޕާފޯމަންސް އެޕަރައިޒަލް ހެދުން.\nކޮމްޕިއުޓަރ ސައިންސްގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، އިންފޮމޭޝަން ޓެކްނޮލޮޖީގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން\nކޮމްޕިއުޓަރ ސައިންސްގެ މަސައްކަތާއި ގުޅޭ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 30 ސެޕްޓެންބަރު 2019 ވާ ހޯމަ ދުވަހުގެ 13:30 ގެ ކުރިން، ނޭޝަނަލް ސޯޝަލް ޕްރޮޓެކްޝަން އެޖެންސީ (މއ.ދޮންވެލި އިމާރާތް، އަމީނީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް[email protected] އަދި ފެކްސް 3003535 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު، އިމްތިހާން އަދި ޕްރެޒެންޓޭޝަން އޮންނާނީ، 2019 އޮކްޓޫބަރު ގައި، ނޭޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ)،ކ.މާލެ ގައެވެ.


Fuluhunge hidhumayi miaharu alah feshee4rashugai\nފުލުހުންގެ ހިދުމަތް މިއަހަރު ފެށީ ހަތަރު ރަށުގައި\nމާފަންނުގައި ހުޅުވާފައިވާ ޕޮލިސް ސްޓޭޝަން މިނިސްޓަރު އިމްރާން: ރަށު ޕޮލިސް އިދާރާތައް ހުޅުވުން ވަނީ މަޑުޖެހިފައި -- ފޮޓޯ: ޕޮލިސް\nފުލުހުންގެ ހިދުމަތް މިއަހަރު އަލަށް ދޭން ފެށީ ހަތަރު ރަށެއްގައި ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nއިމްރާން މިއަދު މަޖިލީހަށް ހާޒިރުކުރީ ތ. ތިމަރަފުއްޓާއި ހަމަ އެއަތޮޅު ވޭމަންޑޫގައި ފުލުހުންގެ މަރުކަޒު ގާއިމު ކުރެވޭނެ ތާރީހާ ގުޅޭ ގޮތުން ސުވާލުކުރުމަށް ތިމަރަފުށީ ދާއިރާގެ މެމްބަރު އަބްދުﷲ ރިޔާޒް ބޭނުންފުޅު ވެގެނެވެ.\nރިޔާޒް ކުރެއްވި ސުވާލުގެ ޖަވާބުގައި އިމްރާން ވިދާޅުވީ އެ ދެ ރަށުގައި ފުލުހުންގެ މަރުކަޒު ގާއިމް ކުރެވޭނެ ތަރީހެއް ދަންނަވަން ދަތި ކަމަށެވެ. ނަމަވެސް އިސްކަމެއް ދީގެން އެ ދެ ރަށުގައި ވެސް ފުލުހުންގެ މަރުކަޒު އަޅާނެ ކަމަށެވެ.\nއެހެން ރަށްރަށުގައި ވެސް ފުލުހުންގެ މަރުކަޒު އެޅުން ލަސްވާތީ ބައެއް އެހެން މެމްބަރުން ވެސް އިމްރާންއަށް މިއަދު ސުވާލުތައް އަމާޒު ކުރެއްވި އެވެ.\nއިމްރާން ވިދާޅުވީ މިއަހަރު 14 ރަށެއްގައި ފުލުހުންގެ ހިދުމަތް އަލަށް ގާއިމް ކުރަން ނިންމާފައި އޮތް ކަމަށާއި މިހާތަނަށް ހިދުމަތް ގާއިމް ކުރެވުނީ ހަތަރު ރަށުގައި ކަމަށެވެ. އަދި އެހެން ދިމާވީ ކޮވިޑާއެކު ބަޖެޓު ތާށިވެގެން ކަމަށެވެ.\nއަތޮޅުތަކުގެ 104 ރަށެއްގައި މިހާރުވެސް ފުލުހުންގެ ހިދުމަތް ދެއެވެ. ނަމަވެސް އެކަށީގެންވާ ފެންވަރުގެ ސްޓޭޝަންތައް ބައެއް ރަށްރަށުގައި ނެތެވެ.\nރައްޔިތުންގެ މަޖިލިސް މޯލްޑިވްސް ޕޮލިސް ސާވިސް އިމްރާން އަބްދުﷲ


QAnon Group facebook inn remove kohlaifi\nކިއުއަނޮން ގްރޫޕުން ބޭނުން ކުރަމުން އަންނަ ލޯގޯ--\nޓްރަންޕާ ދެކޮޅަށް ހިންގަމުން އައި ކިއުއަނޮން ގްރޫޕު ފޭސްބުކުން ރިމޫވްކޮށްލައިފި\nދެ ލައްކައެއްހާ މެންބަރުން ތިބި ކިއުއަނޮން ގްރޫޕު ފޭސްބުކުން ރިމޫވްކޮށްލައިފި އެވެ. ކިއުނަން ގްރޫޕަކީ އެމެރިކާގެ ރައީސް ޑޮނަލްޑް ޓްރަމްޕާއި އެމަނިކުފާނުގެ ސަޕޯޓަރުންނާއި ދެކޮޅަށް މަސައްކަތް ކުރަމުން އަންނަ ގްރޫޕެކެވެ.\nފޭސްބުކުގެ ސްޕޯކްޕާސަން ބުނީ އެ ގްރޫޕް ރިމޫވްކޮށްލަން ޖެހުނީ ގިނަ އަދަދެއްހެ ރިޕޯޓް އެ ގްރޫޕާއި ބެހޭގޮތުން އަންނަމުން ދާތީއާއި ފޭސްބުުކުގެ ޕޮލިސީއާއި ހިލާފު ފޯސްތައް ކުރަމުން އަންނާތީ ކަމަށެވެ.\nއެގޮތުން ބުލީކުރުމާއި، އެތައް ބައެއްގެ އަނބުރަށް އަރާ، އެކި ކަހަލަ ރުޅިވެރިކަމުގެ ބަސްމަގު ބޭނުން ކޮށްގެން ވާހަކަ ދައްކާފައިވާ ޕޯސްޓުތައް އެ ގްރޫޕުން ފޭސްބުކުގައި އާންމުކޮށްފައިވާ ކަމަށް ފޭސްބުކުން ވަނީ ބުނެފައެވެ.\nމިދިޔަ މަސްތެރޭ ޓިކްޓޮކުންނާއި ޓްވިޓާވެސް ވަނީ ކިއުނޮންނާއި މެދު ފިޔަވަޅުތަކެއް އަޅާފައެވެ. އެގޮތުން ޓްވިޓާއިން ކިއުއަނޮންގެ ނަމުގައި ހިންގަމުން އަންނަ ބައިވަރު އެކައުންޓުތައް ފުހެލާ އަދި އެމީހުން ބޭނުންގެ ލިންކު ތަށްވެސް ބްލޮކް ކޮށްލާނެ ކަމަށްބުނެފައެވެ. އަދި ޓިކްޓޮކުން ވަނީ ކިއުއަނޮންއިން ބޭނުންކުރާ ހޭޝްޓެގުތައް ފުހެލާފައެވެ.\nއެހެންނަމަވެސް މި ނަމުގައި ހިންގާ އެތަށް ބައިވަރު ގްރޫޕްތައް އެކި އޮންލައިން ޕްލެޓް ފޯމްތަކުގައި ދަނީ ހިންގަމުންނެވެ. މިއީ 2017 ވަނަ އަހަރު އުފެދިގެން އައި ގްރޫޕެކެވެ.


Malaysia ga dhiriulhey Dhivehin ge maahefun baavaifi | Mihaaru\nނޮޓިންހަމް ޔުނިވަސިޓީގައި ކިޔަވާ ދަރިވަރުންތަކެއް އެ ޔުނިވަސިޓީ ތެރޭގައި ބޭއްވި މާހެފުން. އެ ޔުނިވަސިޓީގައި 50 އަށްވުރެ ގިނަ ދިވެހި ކުދިން ކިޔަވަމުންދޭ. --- ފޮޓޯ: މުހައްމަދު ޔާމީން/ މިހާރު\nކުއަލަ ލަންޕޫރުން މުހައްމަދު ޔާމީން\n29 އެޕްރީލް 2019 - 08:24 20 comments\nމެލޭޝިއާގައި ދިރިއުޅޭ ދިވެހި ކިޔަވާ ކުދިންނާއި އެ ކުދިންގެ އާއިލާތަކުގެ މާހެފުން އިއްޔެ ދެ ސަރަހައްދެއްގައި ބާއްވައިފި އެވެ.\nގިނަ އަދަދެއްގެ ދިވެހިން ބައިވެރިވި އިޖުތިމާއީ މި އެއްވުންތައް އޮތީ އިސްލާމިކް ޔުނިވަސިޓީ ހުންނަ ގޮމްބަކް ސަރަހައްދާއި ނޮޓިންހަމް ޔުނިވަސިޓީ ހުންނަ ސެމެނީގަ އެވެ.\nގޮމްބަކްގައި ބޭއްވި މާހެފުމުގައި ދީނީ އިލްމުވެރިޔާ އަދި އަދާލަތު ޕާޓީގެ އިލްމުވެރިންގެ މަޖިލީހުގެ ރައީސް އިލްޔާސް ހުސައިން ބައިވެރިވެވަޑައިގެންނެވި އެވެ.\nނޮޓިންހަމް ޔުނިވަސިޓީގައި ތައުލީމް ހާސިލް ކުރަމުން އަންނަ ދިވެހިންނާ އެމްބަސީގެ އިސް ބޭފުޅުން އިއްޔެ މަޝްވަރާ ކުރައްވަނީ. --- ފޮޓޯ: މުހައްމަދު ޔާމީން/ މިހާރު\nއޭނާ ވަނީ އަންނަ މަހުގެ ކުރީކޮޅު ރޯދަ މަސް ފެށޭ ކަން ފާހަގަކުރައްވައި، އެ މަހުގެ މާތްކަމާ ބެހޭ ގޮތުން ނަސޭހަތްތެރިވެވަޑައިގެންފަ އެވެ. އަދި ރޯދަ މަހުގެ ބޭނުން އެންމެ ހެޔޮ ގޮތުގައި ހިފުމަށް އޭނާ އެދިވަޑައިގެންނެވި އެވެ.\nމާހެފުންތަކުގައި ދިވެހި އެމްބަސީގެ ބޭފުޅުން ދިވެހިންނާ ބައްދަލުކުރައްވައި މިހާރު ހުރި ދަތިތައް އޮޅުންފިލުއްވި އެވެ.\nEmbassy staff participated Maahefun events organised by @UoNMalaysia Maldivian Society and Maldivian Community in Gombak. pic.twitter.com/y8qdkM08U5\n— Maldives Embassy, KL (@MVEmbassyKL) April 28, 2019\nދިވެހި އެމްބަސީން ކުރި ޓުވީޓު.\nދިވެހި އެމްބަސީގެ ސެކަންޑް ސެކްރެޓަރީ އަލީ ތޯލިބް ދިވެހިންނާ އިއްޔެ ބައްދަލު ކުރައްވައި، އެމީހުންގެ ހުރި ދަތިތައް އޮޅުންފިލުއްވަނީ. --- ފޮޓޯ: މުހައްމަދު ޔާމީން/ މިހާރު\nދިވެހިންގެ މައިގަނޑު ކަންބޮޑުވުމަކީ މެލޭޝިއާގައި ރާއްޖޭގެ ލައިސެންސް ބޭނުން ނުކުރެވޭ ގޮތަށް މެލޭޝިއާ ސަރުކާރުން ކަނޑައެޅުމާއި ވިސާގެ އެކި މައްސަލަތަކެވެ. އެމްބަސީގެ ބޭފުޅުން ވިދާޅުވީ އެ މައްސަލަތައް ހައްލުކޮށް ދެއްވަން މަސައްކަތްކުރައްވާނެ ކަމަށެވެ.\nމެލޭޝިއާގައި މިހާރު 2،300 އަށް ވުރެ ގިނަ ދިވެހިން ދިރިއުޅެ އެވެ. ތައުލީމް ހާސިލް ކުރަމުން އަންނަ ދިވެހި ދަރިވަރުންގެ އަދަދު 1500 އަށް ވުރެ ގިނަ އެވެ. އެގޮތުން ނޮޓިންހަމް ޔުނިވަސިޓީގައި 50 އަށް ވުރެ ގިނަ ދިވެހިން އުޅެ އެވެ. އަދި އިސްލާމިކް ޔުނިވަސިޓީ ހުންނަ ގޮމްބަކްގައި ދަރިވަރުންނާއި އާއިލާގެ މީހުންނާ އެކު 100 އެއްހާ ދިވެހިން އުޅެ އެވެ.\nގޮމްބަކް ސަރަހައްދުގައި އުޅޭ ދިވެހިން ބޭއްވި މާހެފުން --- ފޮޓޯ: މުހައްމަދު ޔާމީން/ މިހާރު\nފޮރިން މިނިސްޓްރީގެ ޑިރެކްޓަ އޮފް ކޮމިއުނިކޭޝަން މިއުވާން މުހައްމަދު ވިދާޅުވީ ދުނިޔޭގެ އެކި ގައުމުތަކުގައި ދިރިއުޅޭ ދިވެހިންނާ، އެތަންތަނުގައި ހުންނަ އެމްބަސީތަކުން ގާތް ގުޅުމެއް ބާއްވައި، އެމީހުން ބޭނުންވާ ހިދުމަތްތައް ފުރިހަމަކަމާ އެކު ދިނުމަކީ ވަރަށް މުހިންމު ކަމެއް ކަމަށެވެ.\n"މިފަދަ ބައްދަލުވުންތައް ދޭތެރެ ދޭތެރެއިން ބާއްވައި ދިވެހިންގެ ހުރި ޝަކުވާތައް އަޑުއަހައި ހައްލުކޮށްދިނުމަކީ ބޭނުންތެރި ކަމެއް،" މިއުވާން ވިދާޅުވި އެވެ.\nއިތުރު ލިޔުންތައް މެލޭޝިއާ ރާއްޖެ-މެލޭޝިއާ ރާއްޖެއިން ބޭރުގައި އުޅޭ ދިވެހިން ރަމަޟާން 2019


Maadhamaa hidhumaiy fesheytho eba balan: SBI\nއެސްބީއައި އިން މާލޭގައި ހިންގާ ބޭންކް--\nމާދަމާ ހިދުމަތް ފެށޭތޯ އެބަ ބަލަން: އެސްބީއައި\n29 އޯގަސްޓް 2020 - 13:30:55\nމާލޭގައި ރޭ ހިނގި އަލިފާނުގެ ހާދިސާގައި ސްޓޭޓް ބޭންކު އޮފް އިންޑިއާ (އެސްބީއައި) ހިންގާ އިމާރާތަށް ގެއްލުންތަކެއް ލިބިފައިވީ ނަމަވެސް މާދަމާ ހިދުމަތް ފެށޭތޯ މަސައްކަތް ކުރަމުންދާ ކަމަށް އެ ބޭންކުން ބުނެފި އެވެ.\nއެސްބީއައިއިން ބުނީ ހެންވޭރުގައި ހުންނަ ގަދަގޭ މުހައްމަދުފުޅު ބިލްޑިންގައި އަލިފާން ހިފާ، އެ ބޭންކު ހިންގާ ފްލޯތަކަށް ވެސް ގެއްލުންވެފައިވާ ކަމަށެވެ. ލިބުނު ގެއްލުންތައް މިހާރު ބަލަމުން އަންނަ ކަމަށާއި، މާދަމާ ހިދުމަތް ފެށޭތޯ ބަލަމުންދާ ކަމަށް އެ ބޭންކުން ބުންޏެވެ.\nރޭ ފުރަތަމަ ރޯވެފައި ވަނީ ދެ ފްލޯއަށް ހަދާފައިވާ ޓިއޮލޯ ކެފޭގަ އެވެ. އެތަން ވަނީ އެއްކޮށް އަނދާ ހުލިވެފަ އެވެ. އެ އަލިފާންގަނޑު ވަނީ ގަދަގޭ މުހައްމަދުފުޅު ބިލްޑިންއަށް ވެސް ފެތުރިފަ އެވެ. އެ އަލިފާނުގެ ހާދިސާގައި އެއްވެސް މީހަކަށް އަނިޔާއެއް ނުވެ އެވެ.\nތިލަފުށީގައި ހުރި ގުދަނެއްގައި އަލިފާން ރޯވެ އަނދަނީ\nޑްރީމް ލޭންޑު ރިސޯޓުގައި އަލިފާނުގެ ހާދިސާއެއް ހިނގައިފި\nއައްޑޫ ސިޓީ މީދޫ ކުޅި ސަރަހައްދުގައި ރޯވެއްޖެ


Yageenaa gaathah hoadhaigen ves nugenevunu Luthfee miadhu eheree Dhivehi fasganduga!\nއަންގާރަ ދުވަހުގެ ރޭ އަބްދުﷲ ލުތުފީ ރާއްޖެ އައިސް، ވެލާނާ އިންޓަނޭޝަނަލް އެއާޕޯޓުގައި-- ފޮޓޯ: ޕީއެސްއެމް ނިއުސް\n10 ޖުލައި 20193ކޮމެންޓް\n"ޔަގީނާ ގާތަށް" ހޯދައިގެން ވެސް، ނުގެނެވުނު ބާޢީ ލުތުފީ މިއަދު އެހުރީ ދިވެހި ފަސްގަނޑުގައި!\nއެއީ ރާއްޖޭގެ ވޯންޓެޑް ލިސްޓުގެ އެންމެ ކުރީގައި އިން ނަމެވެ. އޭނާގެ ބޮލަށް ސަރުކާރުން އޮތީ 10،000 އެމެރިކާ ޑޮލަރު ހުށަހަޅައިފަ އެވެ. ދިވެހި ފުލުހުން އޭނާ ހޯދަން މަސަކަތް ކުރާތާ ނުވަ އަހަރުވެއްޖެ އެވެ. މިދިޔަ މެއި މަހުގެ އެއް ވަނަ ދުވަހު، ކޮޅުނބުގައި ހުންނަ ރާއްޖެ އެމްބަސީއަށް އަމިއްލައަށް ވަދެ އަމާން ދިނުމުގެ ކުރިން ހ. ހާޖަރާގޭ، އަބްދުﷲ ލުތުފީ ގެނައުމަށް ތިން ޕޮލިސް ކޮމިޝަނަރުން މަސައްކަތްކޮށް، އެކަމަށް ވަނީ ނުކުޅެދިފަ އެވެ.\nދިވެހިރާއްޖޭގެ އެންމެ ބޮޑު ކުށްވެރިޔާ، ބާޢީ އަބްދުﷲ ލުތުފީ އިންޑިއާއަށް ބޭސްފަރުވާ ފޮނުވުމުން ފިލީ މީގެ ނުވަ އަހަރު ކުރިންނެވެ. ލުތުފީ ހޯދަން ކުރި މަސައްކަތަކުގެ ތެރެއިން އިންޑިޔާއިން އޭނާ ފިލައިގެން ދިޔައީ ސިލޯނަށްކަން ސަރުކާރަށް އެނގުނެވެ. ލުތުފީ ފިލައިގެން އުޅުނުއިރު ކިޔައިން އުޅުނު ބައެއް ނަންތައް ވެސް ފުލުހުންނަށް އެނގުނެވެ. އޭނާ ދިރިއުޅުނު ތަންތަން ވެސް "ޔަގީނާ ގާތަށް" ހޯދި އެވެ. ނުހޯދުނީ ލުތުފީ އެވެ.\nއަންގާރަ ދުވަހުގެ ރޭ ފުލުހުންގެ ބެލުމުގެ ދަށުން ލުތުފީ ރާއްޖެ ގެނެސް ޖަލު ގޮޅިއެއްގައި ހައްޔަރު ކުރިއިރު އޭނާ ހޯދުމުގައި އިހުމާލުވެފައިވާ ކަމަށް ފުލުހުން އަމިއްލައަށް ވަނީ މިދިޔަ ޖޫން މަހު އެއްބަސްވެފަ އެވެ. ފުލުހުން ބުނެފައި ވަނީ "އަބްދުﷲ ލުތުފީ ރާއްޖެ ގެނައުމަށް އަޅަންޖަހޭ ފިޔަވަޅުތައް އެއިރު ނާޅާ" އޮތް ކަމަށެވެ.\nމެއި އެކެއްގައި ލުތުފީ ސަރުކާރުގެ ބެލުމުގެ ދަށަށް ދިޔަ ފަހުން، ވީ އެންމެ އަވަހަކަށް އޭނާ ރާއްޖެ ގެނައުމަށް ގޮވައި އެންމެ އަޑުގަދަކޮށްފައި ވަނީ ކުރީގެ ހޯމް މިނިސްޓަރު އުމަރު ނަސީރެވެ. އެކަމަކު ކުއްލި ހައިރާން ކަމެއް ލިބުނީ މިހާރު މިނިސްޓަރު އިމްރާން އަބްދުﷲ، ބާޢީ ލުތުފީ މައްސަލައިގައި އުމަރު އިހުމާލުވެފައިވާ ކަމަށް ތުހުމަތު ކުރެއްވުމުންނެވެ.\nލުތުފީގެ މައްސަލައިގައި ރައްޔިތުންގެ މަޖިލީހަށް ހާޒިރުކޮށް ސުވާލު ކުރުމުން އިމްރާން ވިދާޅުވެފައި ވަނީ ލުތުފީ ހުރިތަން އެނގިގެން ހައްޔަރު ކުރުމުގެ އެންމެ ފަހު މަރުހަލާއަށް ވެސް ދިޔަ ކަމަށެވެ. ނަމަވެސް ލުތުފީ ހައްޔަރު ކުރުމުގެ ހުރަހަކަށް މެދުވެރިވީ އުމަރު ކަމަށް އޭނާ ވިދާޅުވި އެވެ.\n"ނަމަވެސް އޭރުގެ ހޯމް މިނިސްޓަރުގެ އެޕްރޫވަލް އެއް ނުލިބިގެން އެކަންކަން ނުވެގެން ދިޔަ ކަމަށް އަޅުގަނޑުމެންނަށް މައުލޫމާތު ލިބިފައި ވަނީ،" ޕޮލިސް ކޮމިޝަނަރު މުހައްމަދު ހަމީދާއެކު ހުންނަވައި އިމްރާން ވިދާޅުވި އެވެ.\n"އޭރުގައި [ހޯމް] މިނިސްޓަރު ދެން އަނގަ ބަހުން ކޮށްފައި ހުރި މުއާމަލާތުތައް ހުރި އިނގޭތޯ. އެ ޓީމާ އެކުގައި. އެ ބޭފުޅުންގެ އަތުގައި ގެނައުމަށް ތައްޔާރުވެ، އޭނަ ހުރި ތަންތަނާ ބެހޭ ގޮތުން ހޯދިފައި ހުރި މައުލޫމާތުތައް އެއްޗެހި ލިޔެކިޔުންތައް އެބަހުރި. އޭރުގެ [ހޯމް] މިނިސްޓަރު [އުމަރު ނަސީރު] ވިދާޅުވީ ކަމަށް ވަނީ ޕްރަޔޯރިޓީ އެއް ނޫން ކަމަށް ކޮންމެހެން ލުތުފީ މާލެ ގެނައުމަކީ،" އިމްރާން ވިދާޅުވި އެވެ.\nއެކަމަކު ލުތުފީ ރާއްޖެ ގެނައުމަކީ މި ސަރުކާރުގެ "ޕްރަޔޯރިޓީ" އެއް ކަމަށް އިމްރާން ވިދާޅުވި އެވެ. މިދިޔަ ބުރާސްފަތި ދުވަހު އޮތް ނޫސްވެރިންގެ ބައްދަލުވުމެއްގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެސް ވިދާޅުވީ އެމިނަކުފާނުގެ ސަރުކާރުން ލުތުފީ ރާއްޖެ ގެނެސް، ޖަލުގައި ބަހައްޓަވާނެ ކަމަށެވެ.\nމަޖިލީހުގައި އިމްރާން ދެއްކެވި ވާހަކަތަކަށް ރައްދު ދެއްވަމުން އުމަރު ކުރެއްވި ފޭސްބުކް ޕޯސްޓެއްގައި ވިދާޅުވީ "އަޅުގަނޑާ ބެހޭ ގޮތުން ހެއްދެވީ ކަނޑައެޅިގެން ދޮގެއް" ކަމަށެވެ. "ލުތުފީ ހޯދަން އެންމެ ގިނަ މަސައްކަތް ކުރި ވަޒީރަކީ އަޅުގަނޑު" ކަމަށް ވެސް އުމަރު ބުނެފައި ވެއެވެ. އެކަމަކު ދެރަ ކަމަކީ ކުރި މަސައްކަތުން ނަތީޖާއެއް ނިކުމެފައި ނެތުމެވެ.\nދެން އޮތީ އުމަރުގެ ދިފާއުގައި ނިކުންނެވި ކުރީގެ ތިން ޕޮލިސް ކޮމިޝަނަރުންގެ ވާހަކަ އެވެ. އެ ބޭފުޅުންނަކީ މަގާމުގައި ތިއްބެވިއިރު އަދި އޭގެ ފަހުން ވެސް އާއްމުންގެ ބޮޑެތި ފާޑުކިޔުން އަމާޒުވި ތިން ބޭފުޅުންނެވެ. ރާއްޖޭގެ ތާރީހުގައި ނުހިނގާ ވަރުގެ ބޮޑެތި ހާދިސާތައް ހިނގަމުން ދިޔައިރު، އެކަންކަން ރަނގަޅަށް ތަހުގީގު ކުރުމުގައި ފެއިލްވި ތިން ބޭފުޅުންނޭ ދެންނެވުމަކުން ދޮގަކަށް ނުވާނެ އެވެ.\n"ފިލައިގެން އުޅޭ މީހަކު ހޯދުމަށް ހޯމް މިނިސްޓަރުގެ ހުއްދަ ފުލުހުން ހޯދާކަށް ނުޖެހޭނެ! ގާނޫނުގައިވާ ގޮތަށް ކަން ކުރުމަކީ ފުލުހުންނަށް ލާޒިމު ކަމެއް،" އިމްރާނަށް ރައްދު ދެއްވާ ކުރީގެ ޕޮލިސް ކޮމިޝަނަރު އަދި މިހާރު ތިމަރަފުށީ ދާއިރާގެ މެމްބަރު އަބްދުﷲ ރިޔާޒު ވިދާޅުވި އެވެ. އޭނާއަކީ 2012 ގެ ޕޮލިސް ކޮމިޝަނަރެވެ.\nއެއަށްފަހު 2013 އިން ފެށިގެން ޕޮލިސް ކޮމިޝަނަރުކަން ކުރެއްވީ ހުސެން ވަހީދެވެ. އޭނާ ވެސް ވަނީ އުމަރުގެ ދިފާއުގައި ވާހަކަދައްކަވާފަ އެވެ. އޭނާ ވިދާޅުވީ ލުތުފީ ގެނައުން ލަސްވާ މައްސަލަ ދިފާއު ކުރައްވަން އިމްރާން ދައްކަވަނީ ހިޔާލީ ވާހަކަތަކެއް ކަމަށެވެ. އޭރު ލުތުފީ ގެނައުމަށް ހުރަސް އެޅުއްވުމުގެ ގޮތުން އެއްވެސް ކަމެއް އުމަރު ނުކުރައްވާ ކަމަށް ވެސް ވިދާޅުވި އެވެ.\n"ލުތުފީ ހޯދުމަކީ މިނިސްޓަރު އުމަރު އަދި ރައީސް ޔާމީންގެ ވެސް ޕްރަޔޯރިޓީއެއް،" އޭނާ ވިދާޅުވި އެވެ.\nހުސެން ވަހީދަށް ފަހު 2015 ވަނަ އަހަރު ޕޮލިސް ކޮމިޝަނަރުގެ މަގާމަށް އައްޔަނު ކުރެއްވީ އަހްމަދު އަރީފެވެ. އޭނާ ބައެއް މީޑިއާތަކަށް ވިދާޅުވެފައި ވަނީ އިމްރާން ދޮގު ހެއްދެވީ ކަމަށެވެ. ލުތުފީ ގެންނަން ކުރީގެ ސަރުކާރުން ވަރަށް މަސައްކަތް ކުރެއްވި ކަމަށް ވެސް ވިދާޅުވި އެވެ.\nލުތުފީ އުޅޭތަން ކުރީގެ ސަރުކާރުތަކަށް އެނގިތިބެ އަޅާނުލި ކަމަށް ދޭހަވާ ލިޔެކިޔުންތައް ހޯމް މިނިސްޓްރީ އާއި ފުލުހުންގެ އިދާރާގައި އެބަ ހުއްޓެވެ. އެއީ ސީރިއަސް މައްސަލައެއްގެ ގޮތުގައި ތަހުގީގު ފަށާނީ ވެސް އެހެންވީމަ އެވެ. އެކަމަކު ހިތާމައަކީ ލުތުފީ ގެނައުމަކީ "ޕްރަޔޯރިޓީ" އެއް ކަމަށް ދެކުނު ކުރީގެ ޕޮލިސް ކޮމިޝަނަރުންނަށް އޭނާ ގެނެވިފައި ނުވާ ކަމެވެ.\nމިއަދު އިމްރާނާއި ޕޮލިސް ކޮމިޝަނަރު ހަމީދަށް ފާޑުވިދާޅުވާއިރު، އެ ދުވަހު އެ ތިން ޕޮލިސް ކޮމިޝަނަރުންނާއި އުމަރު ކުރެއްވި މަސައްކަތުން ނަތީޖާ ނުނިކުތީ ކީއްވެ ހެއްޔެވެ؟ އެންމެ ފަހުން ހާއިނު ލުތުފީ ރާއްޖެ އަނބުރާ އެ ގެނައީ ރައްޔިތުންނަށް "އޮޅުވާލައިގެން" އެމްބަސީގައި އޭނާ "ފޮރުވައިގެން ވީއައިޕީ ކޮޓަރީގައި" ގެންގުޅުނު ކަމަށް ބުނާ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރުންނެވެ.\nމި ކަންވެސް ޔާމީނު ސަރުކާރަކަށް ނުކުރެވުނު. ކުރެވުނީ ރައީސް ސޯލިހްގެ ސަރުކާރުން.\nމީވައުދު ފުއްދާ ސަރުކާރެއް 👏👏👏\npic.twitter.com/eySciLkbCN— waddey (ވައްޑެ) 🎈 (@WaddeyAli) July 9, 2019\n“luthufee jeheynee jalu hukum thanfeez kuran. Eyah vureh bodu khaaineh nei. Maafeh nukuraanan “:Pres. @ibusolih (04/07/2019) pic.twitter.com/9BRlLq60KH— Ahmed Fairooz (@Ahmed_Fairoox) July 9, 2019\nBaghee Luthufee Genes Mioh Vattaalee Male. Verikamuga Hunnevee Lh. Hinnavaru Nooraanee Aage Ibrahim Mohamed Solih.\nShukuriyyaa Raees @ibusolih pic.twitter.com/nouAtmPY4H— Muhammadh Adhuham (@M_Adhuham) July 9, 2019\nމަޖިލިސް 2019 އަބްދުﷲ ލުތުފީ އުމަރު ހޯމް މިނިސްޓްރީ ރައީސް ޔާމީން ރައީސް ޞާލިޙް ފުލުހުން ސީޕީ ޝެއިހް އިމްރާން ސަރުކާރު\nތަންދޮރު ނޭގި ކޮމެންޓުކުރާ މީހުންނަށް. ޖިނާއީ އިޖުރާއަތުގެ ގާނޫނުގެ 42 ވަނަ މާއްދާގެ (ނ) ގައި ވަނީ ހައްޔަރު ކުރާ މީހަކު ހައްޔަރާ ދެކޮޅުނުހަދާހާ ހިދަކު އޭނާގެ ގައިގައި ބިޑިއަޅުވައިގެން ނުވާނެ ކަމަށް. ގަވައިދަކަށް ވުރެ މަތިވާނީ ގާނޫނު. މި ގާނޫނު ބިޑިއެޅުވުން މަނާ ކުރޭ.\nތާހިރެއްނު ވާހަކަ އިދިކޮޅު މީހުން މިހާ ވަރުނުކުރިނަމަ އަޅާވެސް ނުލީސް...\nމަސް އައިސް އަމިއްލައަށް ބުޅީގަ ޖެހިގަތީމަވެސް އެއީ ތިމަންނަގެ މޮޅުކަމުން ބޭނުނު އެއްޗެކޭ ކިޔަމުން ދުވާތި. ތަނަކުން ކްރެޑިޓް ކޮޅެއް ފެންނައިރަށް އޭތި ދަމައިގަންނާނެ. ސާބަސް. އެއޮތް ބޮޑު ބާގީ ފަހަތަށް ބިޑި އަޅުވާ، ގަން ޕޮއިންޓުގަ ގެނައި ނަމަ ތާހިރު. މީނަ ހީވަނީ ދެންމެ ދެންމެ ފިލްމެއް ރިލީޒްކޮށްފަ ނިކުތް ޝާހިދު ކަޕޫރު ހެން ވިއްޔާ ގެންދިޔަ ގޮތުން...


Manta air ge4vana seaplane raajje genesfi - vNews.mv\nމަންޓާ އެއާގެ ހަތަރު ވަނަ ސީޕްލޭން ރާއްޖެ ގެނެސްފި\nހަދީޖާ އާނަސްތު 05 November 2019, 18:48\nރާއްޖޭގެ ތިން ވަނަ ސީޕްލޭން އޮޕަރޭޓަރު ކަމަށްވާ މަންޓާ އެއާގެ ހަތަރު ވަނަ ސީޕްލޭންރާއްޖެ ގެނެސްފި އެވެ.\nކެނެޑާ އިން ފުރައިގެން އައި މަންޓާ އެއާގެ ހަތަރުވަނަ ސީޕްލޭން ވެލާނާ އިންޓަނޭޝަނަލް އެއާޕޯޓުގައި ޖައްސާފައި ވަނީ މިއަދު ހަވީރު 5:00 ހާއިރު އެވެ.\nމަންޓާ އެއާ އިން މިދިޔަ މަހު އެ އެއާލައިންގެ ފުރަތަމަ ތިން ސީޕްލޭން ރާއްޖެ ގެނެސްފައިވާއިރު ޖުމްލަ 10 ސީ ޕްލޭން މަންޓާ އެއަރގެ ސީ ޕްލޭން ފްލީޓްގައި ހިމެނޭނެކަމަށްވެސް އެއެއާލައިނުން ބުނެއެެވެ.\nމަންޓާ އެއަރގެ މި ސީޕްލޭން އަކީ ވެސް ދެ ޕައިލެެޓުންނާއެކު 15 މީހުންގެ ޖާގައިގެ ފްލައިޓެކެވެ. މިއީ އެންމެ ފަހުގެ ޓެކްނޮލޮޖީ، "ގާމިން ޖީ 950 އެންއެކްސް އައި ނެކްސްޓް ޖެނެރޭޝަން" ފްލައިޓް ޑެކް ޓެކްނޮލޮޖީ އަދި ވެދާ ރާޑަރެއް ހިމެނޭ ފްލައިޓެކެވެ. މިއީ އާންމުކޮށް ބޭނުންކުރާ ސީޕްލޭންތަކަށްވުރެ ލުއި، ފަސިންޖަރުންނަށް ފަސޭހަވާނެ ސީޕްލޭންތަކެއް ކަމަށް މަންޓާ އިން ބުނެއެެވެ. މީގެ އިތުރަށް މި ފްލައިޓުގައި ވައިގެ ދަތުރުފަތުރުގެ އެންމެ ފަހުގެ އާލާތްތައް ވަނީ ހަރުކޮށްފައެވެ.\nމި މަހުގެ ތެރޭގައި ސީޕްލޭންގެ ހިދުމަތް ފެށުމަށް ތައްޔާރުވަމުން އަންނަ މަންޓާ އެއާ އިން ސީޕްލޭން ދަތުރު ފެށުމަށް ހަމަޖެހިފައި ވަނީ ފްލައިޓު ޝެޑިއުލް ދުރާލާ އާންމުކޮށް، ފަސިންޖަރުންނަށް ސީޓް ބުކް ކުރެވޭނެ ގޮތަށެވެ.\nމިއަހަރުގެ ފެބްރުއަރީ މަހު މަންޓާ އެއަރގެ ދަތުރުތައް ރަސްމީކޮށް ފަށާފައިވާއިރު މިއީ ރާއްޖޭގެ އެތެރޭގެ އުދުހުންތަކަށް ޚާއްސަކޮށްގެން އޮޕަރޭޓްކުރާ3ވަނަ އެއަރލައިނެވެ. މަންޓާ އެއަރ އިން މިވަގުތު ވައިގެ ދަތުރުތައް ކުރަމުންދަނީ ބ. ދަރަވަންދޫ އާއި ދ. ކުޑަހުވަދޫ އަށެވެ.\nވިޔަފާރި ރާއްޖެ މަންޓާ އެއަރ


Lukaku enburi Inter Milan ah furan thayyaaru vanee | Mihaaru\nކުޅިވަރު / ޗެލްސީ\nލުކާކޫ އެނބުރި އިންޓަ މިލާނަށް ފުރަން ތައްޔާރުވަނީ: ރިޕޯޓް\nރޮމެލޫ ލުކާކޫ ޗެލްސީ އަށް ލަނޑެއް ޖެހުމަށް ފަހު އުފާފާޅުކުރަނީ.-- ފޮޓޯ: ގެޓީ އިމޭޖަސް\n20 ޖޫން 2022 - 10:11\nލަންޑަން (ޖޫން 20) - ރެކޯޑް ޓްރާޏްސްފާ ފީއަކަށް އިޓަލީގެ އިންޓަ މިލާނުން ޗެލްސީ އަށް ގެންދިޔަ ފޯވާޑް ބެލްޖިއަމްގެ ރޮމެލޫ ލުކާކޫ، 29، އެންމެ ސީޒަނަކަށް ފަހު ލޯނު އުސޫލުން އެނބުރި އިންޓަ އަށް ދާން ތައްޔާރު ވެފައި ވާކަމަށް މީޑިއާތަކުން ރިޕޯޓް ކޮށްފި އެވެ.\nޗެލްސީގެ ރެކޯޑް ޓްރާންސްފާ އަގަކަށް؛ 97.5 މިލިއަން ޕައުންޑަށް ލުކާކޫ 10 އަހަރު ފަހުން އެނބުރި ޗެލްސީ އަށް ގޮސް ފުރަތަމަ ސީޒަން ނިންމާލީ 15 ގޯލާ އެކު ކުލަބަށް ސީޒަނުގައި އެންމެ ގިނަ ލަނޑު ޖެހި ކުޅުންތެރިޔާގެ ގޮތުގަ އެވެ. ނަމަވެސް ޓީމަށް އެންމެ އެދެވޭ ކުޅުމެއް ނުދެއްކޭތީވެ އޭނާ ގިނަ ވަގުތު ހޭދަކުރީ ބެންޗުގަ އެވެ.\nލުކާކޫ ވެސް އެނބުރި އިންޓަ އަށް ދާން ބޭނުންވާކަން ހާމަ ކޮށްފައި ވާއިރު ދެ ކުލަބު މެދުގައި މަޝްވަރާތައް ވެސް ކުރިއަށް ދެއެވެ. އިންޓާ މިލާނުން ލޯން ފީ އަށް ހަ މިލިއަން ޕައުންޑް ފުރަތަމަ ހުށަހެޅި ނަމަވެސް މިހާރު އެ އަގު 8.5 މިލިއަން ޕައުންޑަށް މައްޗަށް ޖައްސާލާފައި ވާކަމަށް މީޑިއާތަކުން ރިޕޯޓް ކުރެ އެވެ.\nއިންޓަ މިލާނުގެ ޑަމްފްރީސް (ކ) އަދި ސްކްރިމިއާ (ވ).-- ލުކާކޫގެ ޑީލްގައި މިއިން ކުޅުންތެރިއެއް ޗެލްސީ އަށް ގެނައުމުގެ ފުރުސަތު ބޮޑު.\nއިންޓަ މިލާނަށް ލުކާކޫ ދޫކޮށްލާ އިރު ޗެލްސީ އަށް އިންޓަގެ ސެންޓަ ބެކް މިލާން ސްކްރިނިއާ، 27، ނުވަތަ ކަނާތު ވިންގް ބެކް ޑެންޒެލް ޑަމްފްރީސް، 26، ލޯނު އުސޫލުން ހޯދަން މަސައްކަތް ކުރަމުން ދާކަމަށް ވެސް ރިޕޯޓް ކޮށްފައި ވެއެވެ. ސްކްރިނިއާ އާއި ޑަމްފްރީސް އަށް އިންޓަ މިލާނުން 110 މިލިއަން ޔޫރޯ ބޭނުން ވިޔަސް، ފޯވާޑް ލައުޓާރޯ މާޓިނޭޒް އަށް ބޮޑު ހުށަހެޅުމެއް ލިބިއްޖެ ނަމަ ހާލަތު ބަދަލު ވާނެ ކަމަށް އިޓަލީގެ މީޑިއާ ރިޕޯޓްތައް ބުނެ އެވެ.\nޑިފެންޑަރު ސްކްރިނިއާ އަކީ ޕީއެސްޖީން ވެސް ފާރަލަމުންދާ ކުޅުންތެރިއެކެވެ. ޕީއެސްޖީން ސްކްރިނިއާ އަށް ހުށަހެޅި 50 މިލިއަނުގެ ބިޑު ބޭރުކޮށްލައި، އިންޓަ ތިބީ އޭނާ އަށް 70 މިލިއަން ޔޫރޯގެ ހުށަހެޅުމެއް ލިބޭނެކަމުގެ އުންމީދުގަ އެވެ. އަދި މިސީޒަނުގައި އިންޓައާ ގުޅުނު ޑަމްފްރީސް އަށް އިންޓަ އިން 40 މިލިއަން ޔޫރޯ ބޭނުންވާކަމަށް ރިޕޯޓް ކުރެ އެވެ.\nމާޓިނޭޒް އިންޓަގައި މަޑުކުރަން ބޭނުންވާ ނަމަވެސް ކުލަބުގެ މާލީ ހާލަތާ އެކު އޭނާ އަށް ބޮޑު ހުށަހެޅުމެއް ލިބިއްޖެ ނަމަ އިންޓަ އިން އޭނާ ދޫކޮށްލާނެ އެވެ. ބެލެވޭ ގޮތުގައި ޗެލްސީގެ އަވަށްޓެރި ޓޮޓެންހަމް ހޮޓްސްޕާ އިން އަންނަނީ މާޓިނޭޒް ހޯދަން 90 މިލިއަން ޔޫރޯ ހުށަހަޅަން ތައްޔާރު ވަމުންނެވެ. ޓޮޓެންހަމުން ވަނީ ހިލޭ ޓްރާންސްފާ ގައި އިންޓަ މިލާނުގެ މިޑްފީލްޑަރު އިވާން ޕެރިސިޗާއި، ސައުތެމްޓަންގެ ގޯލްކީޕަރު ފްރޭޒާ ފޮސްޓާ އަދި 25 މިލިއަން ޕައުންޑްގެ އަގަކަށް ބްރައިޓަން އަށް ކުޅޭ މާލީގެ މިޑްފީލްޑަރު ޔެވެސް ބިސޫމާގެ ސޮއި ހޯދައިފަ އެވެ.\nޗެލްސީގެ ސެންޓްރަލް ޑިފެންސަށް ފާރަލަމުން އަންނަ ބައެއް ކުޅުންތެރިން؛ ކަނާތުން ވާތަށް: ކިމްޕެމްބޭ، ގްވާޑިއޯލް، ކޫންޑޭ، އަކޭ.\nޗެލްސީގެ ކޯޗު ތޯމަސް ޓުޗެލް އަށް ޓީމުގެ ޑިފެންސަށް ކުޅުންތެރިން ހޯދަން މަޖުބޫރު ވެފައި ވާއިރު، އެންމެ ބޮޑަށް މަސައްކަތް ކުރަމުން އަންނަނީ ސެވިއްޔާ އަށް ކުޅޭ ޑިފެންޑަރު ޔޫލުސް ކޫންޑޭގެ ސޮއި ހޯދާށެވެ. ހަމަ އެއާ އެކު ޗެލްސީ އެކަޑަމީން ތަމްރީނުވެ، ޗެލްސީ އަށް ކުރިން ކުޅުނު ނަތަން އަކޭ އާއި ލައިޕްޒިގަށް ކުޅޭ ކްރޮއޭޝިއާގެ ޖޮސްކޯ ގްވާޑިއޯލް އަދި ޕީއެސްޖީ އަށް ކުޅޭ ޕްރެސްނެލް ކިމްޕެމްބޭ އަށް ވެސް ޗެލްސީން ފާރަ ލަމުން ގެންދެ އެވެ.\nޗެލްސީގެ ސެންޓަ ބެކް އެންޓޯނިއޯ ރުޑިގާ ސްޕެއިންގެ ރެއާލް މެޑްރިޑާ ގުޅިފައި ވާއިރު، އަންޑްރެސް ކްރިސްޓެންސެން ވަނީ ބާސެލޯނާއަށް ސޮއި ކޮށްފަ އެވެ. މީގެ އިތުރުން ދެ ފުލްބެކުން ކަމަށްވާ މާކޮސް އޮލޮންސޯ އާއި ކެޕްޓަން ސެޒާ އަޒްޕިލިކުއެޓާ އަންނަ އަހަރު ކޮންޓްރެކްޓް ހަމަވާ އިރު، މި ޓްރާންސްފާ ބާޒާރުގައި ދެ ކުޅުންތެރިން ވެސް ބާސެލޯނާއާ ގުޅޭނެ ކަމަށް އަޑުތައް ފެތުރިފައި ވެއެވެ.\nޗެލްސީން އަންނަނީ އެ ޓީމުގެ ކުރިއަށް މެންޗެސްޓާ ސިޓީގެ ރަހީމް ސްޓާލިން ގެންނަން މަސައްކަތް ކުރަމުންނެވެ. ރޮބާޓް ލެވަންޑޯސްކީ އަދި އާރުބީ ލައިޕްޒިގަށް ކުޅޭ ފްރާންސްގެ ކްރިސްޓޮފާ އެންކޫންކޫ އަށް ވެސް ޗެލްސީ ޝައުގުވެރި ވެއެވެ. ނަމަވެސް ލެވަންޑޯސްކީ ވަނީ އޭނާ ދާޏް ބޭނުމީ ބާސެލޯނާ އަށް ކަން ހާމަކޮށްފަ އެވެ.\nހަމަ އެއާ އެކު ބާސެލޯނާގެ ވިންގާ އުސްމާން ޑެމްބެލޭ މި މަހަށް ފަހު ކޮންޓްރެކްޓް ހަމަވާއިރު ޗެލްސީން އޭނާއަށް ވެސް ޝަގުވެރި ވެއެވެ.\nޗެލްސީ އިންޓަ މިލާން ރޮމެލޫ ލުކާކޫ\nޑެންޒެލް ޑަމްފްރީސް އެއީ ރަނގަޅު ކުޅުންތެރިއެެއް.މަރުހަބާ @ކޮންޓެ.


Bone marrow hedhi kujjaku maruvejje | Mihaaru\nތެލެސީމިއާ ކުއްޖެއްގެ ގަޔަށް ލޭ އަޅަނީ: ލޭ އަޅާ ކުދިން މަރުވާ މިންވަރު ކަންބޮޑުވާ މިންވަރަށް ވަނީ އިތުރުވެފައި\n08 އޯގަސްޓް 2019 - 23:04 18 comments\nމިއީ އެ ހޮސްޕިޓަލުން ތެލެސީމިއާ އަށް ދާއިމީ ފަރުވާ ހޯދުމަށް އޮޕަރޭޝަން ކުރި ފަހުން މަރުވި ދެ ވަނަ ކުއްޖާ އެވެ. ބޯންމެރޯއަށް ފަހު ފަރުވާ ދެނިކޮށް މިދިޔަ މަހުގެ ތެރޭގައި ވެސް ވަނީ ފަސް އަހަރުގެ ކުއްޖަކު މަރުވެފަ އެވެ.\nމި ދެ ކުދިންނަކީ ވެސް މިދިޔަ ފެބުރުއަރީ މަހުގެ ތެރޭގައި، ޒަކާތު ފަންޑުގެ އެހީން ބޯންމެރޯ ހެދި ކުދިންނެވެ.\nއެނގިފައިވާ ގޮތުގައި މިއަދު މަރުވެފައިވަނީ 19 އަހަރުގެ އަންހެން ކުއްޖެކެވެ. އޭނާ މަރުވީ އޮޕަރޭޝަނަށް ފަހު ދިމާވި ކޮމްޕްލިކޭޝަންތަކެއްގެ ސަބަބުންނެވެ.\nBone marrow ah fahu faruvaa dhenikoh5aharuge kujjeh maruvejje\nވޭތުވެދިޔަ ދެ މަހެއްހާ ދުވަހުގެ ތެރޭގައި ތެލެސީމިއާ އަށް ކުއްޖަކު ވަނީ މަރުވެފަ އެވެ. އަދި އެކަމާ ގުޅިގެން ގިނަ ބައެއްގެ ކަންބޮޑުވުން އިތުރުވެފައި ވަނިކޮށް، ތެލެސީމިއާ ކުދިންގެ އުމުރާ ގުޅޭގޮތުން ފަރުވާ ބަދަލު ނުކުރާތީ ފުރާނައަށް ނުރައްކާ އެބައޮތް ކަމަށް މޯލްޑިވިއަން ތެލެސީމިއާ ސޮސައިޓީން ވަނީ ބުނެފަ އެވެ.\nރާއްޖޭގައި ތެލެސީމިއާ އޮތް ހާލަތާ ގުޅޭގޮތުން އެ ޖަމިއްޔާއިން ނެރުނު ބަޔާނެއްގައި ބުނީ އުމުރާ އެއްވަރަށް ފަރުވާ ނުދިނުމުގެ އިތުރުން ހެދިބޮޑުވުމާއި ދަރިމައިވުމުގެ ސިއްހަތުގެ ފަރުވާ ވެސް ނުދޭ ކަމަށެވެ. އޭގެ ސަބަބުން ތެލެސީމިއާގެ ބޮޑެތި މީހުންނަށް އެކި ވައްތަރުގެ ކޮމްޕްލިކޭޝަންތަކާ ކުރިމަތިލާން ޖެހުން ހިމެނެ އެވެ. އެކަމުގެ ނަތީޖާ އަކީ، ތެލެސީމިއާ ސޮސައިޓީން ބުނިިގޮތުގައި ފުރާނައަށް ނުރައްކާވެ، އުމުރުގެ އެންމެ އުފެއްދުންތެރި ދުވަސްވަރު މަރުވުމެވެ.


SunOnline: Fithunaige aslakah miskithakuge imaamun vegen nuvaane: Minister\nފިތުނައިގެ އަސްލަކަށް މިސްކިތްތަކުގެ އިމާމުން ވެގެން ނުވާނެ: މިނިސްޓަރު\nމުހައްމަދު އައުޒަމް 02 Sep 2018, 13:04\nއިސްލާމިކް މިނިސްޓަރު ޑރ. އަހުމަދު ޒިޔާދު ބާގިރު ވާހަކަ ދައްކަވަނީ -- ސަން ފޮޓޯ/ ފަޔާޒު މޫސާ\nފިތުނައިގެ އަސްލަަކަށް މިސްކިތްތަކުގެ އިމާމުންވެގެން ނުވާނެ ކަމަށް އިސްލާމިކް މިނިސްޓަރު ޑރ. އަހުމަދު ޒިޔާދު ބާގިރު މިއަދު ވިދާޅުވެއްޖެ އެވެ.\nއިމާމުންނާއި ހާތިމުން ތަމްރީންކުރުމުގެ މަހާސިންތާ ހުޅުވައިދިނުމަށް ބޭއްވި ރަސްމިއްޔާތުގައި ވާހަކަ ދައްކަވަމުން ޑރ. ޒިޔާދު ވިދާޅުވީ، ބައެއް އިމާމުންގެެ ފަރާތުން ފެންނަމުންދާ ނޭދެވޭ ކަންތައްތަކުގެެ ސަބަބުން މިސްކިތްތަކަށް ވަންނަ މީހުންގެ އަދަދު މަދުވަމުންދާ ކަމަށެވެ.\n"ދާދި މިދާކަށް ދުވަހު ރާއްޖޭގެ ރަށެއްގައި އަޅުގަނޑުމެން ހުރިހާ އެންމެންނަށް އެނގޭނެ އަސުރު ނަމާދު ކުރާ ވަގުތު. ފުލުހުން މެދުވެރިކޮށް އަސުރުނަމާދު ހަވީރު 05:30 ގައި ކުރަންޖެހުމަކީ ހިތާމަހުރި ކަމެއް. ސަބަބަކީ ކޮބާ މިސްކިތުގެ އިމާމު؟ މިއީ ބޮޑެތި މައްސަލަ، މިހުންނަނީ. މި ދަރަޖައަށް ދީނީ ހުކުމްތަކުގެ އަޅުގަނޑުމެންގެ އިމާމުންގެ ވިސްނުމަށް ދާކަމަށްވަންޏާ މިއީ ބޮޑެތި މައްސަލަ،" ޑރ. ޒިޔާދު ވިދާޅުވި އެވެ.\nއެފަދަ އިމާމުންނަކީ، އިމާމުކަމުގެ ކުފޫ ހަމަވާ މީހުންނޫން ކަމަށް ޑރ. ޒިޔާދު ވިދާޅުވި އެވެ. އަދި ދީނީ ކުދިކުދި މައްސަލަތައް ބޮޑެތި މައްސަލަތަކަށް ހަދައި، މިސްކިތްތަކުގެ އިމާމުންނާއި މިސްކިތްތަކަށް ދާ މީހުންނާ ތަޅާފޮޅާ ހިސާބަށް ގޮސް، ގައުމީ ދިފާއި ބާރު އެ ދެމެދަށް ވަންނަން ޖެހުމަކީ ބޮޑު މައްސަލައެއް ކަމަށް އޭނާ ވިދާޅުވި އެވެ.\nނަމަވެސް، މިނިސްޓަރު އެ އިޝާރާތް ކުރައްވަނީ ކޮން މައްސަލަ އަކަށް ކަމެއް ސާފެއް ނުވެ އެވެ.\nމިނިސްޓަރު ވިދާޅުވީ، އިމާމުންގެ މަސައްކަތަކަށް ވާންޖެހޭނީ މުޖުތަމައުން ފިތުނަ ނައްތާލުން ކަމަށާއި އަދި ފިތުނައިގެ އަސްލަކަށް މިސްކިތުގެ އިމާމުން ވެގެން ނުވާނެކަމަށެވެ.\n"ތިބޭފުޅުން ތިއަދާކުރައްވަނީ ރަސޫލާގެ މަސައްކަތް ފުޅު. ތިބޭފުޅުން ތިއަދާކުރައްވަނީ އެކަލޭގެފާނުގެ ރިސާލަތު. އެކަލޭގެފާނު އުއްމަތަށް ދެއްވި މެސެޖު. ނަބީބޭކަލުންގެ މަސައްކަތް ޕުޅު. އެއިން އެއްވެސް ބޭކަލެއް ކީރިތި ގުރުއާނުގައި ވާރިދުވެފައިވާ 25 ބޭފުޅުންގެ ތެރެއިން ހުރިހާ ބޭފުޅުން ވެސް ސިޔަރަތު ދިރާސްކޮށްލައްވާ. އެއިން އެއްވެސް ބޭފުޅަކީ ފިތުނައަށް ޖާގަ ދެއްވި ބޭފުޅެއް ނޫން." މިނިސްޓަރު ވިދާޅުވި އެވެ.\nދުނިޔޭގެ އެހެން ގައުމުތަކުގައި މިސްކިތްތަކުގައި ހުޅުޖަހާ ހިސާބަށް ބައެއް ހާލަތްތަކުގައި މައްސަލަތައް ދާ ކަމަށާއި، ނަމަވެސް ރާއްޖޭގައި އެކަން ފެންނަން ބޭނުންނުވާ ކަމަށް މިނިސްޓަރު ވިދާޅުވި އެވެ. އަދި އެ ދަރަޖައަށް ކަންތައްތައް ދަނީ، ދީނީ ހިޔާލު ތަފާތުވުންތަކުގެ ތެރެއިން މިސްކިތްތަކުގެ އިމާމުންނާއި، އެ މިސްކިތްތަކަށް ދާ މީހުންނާ ނުގުޅުމުގެ ސަބަބުން ކަމަށް ޑރ. ޒިޔާދު ވިދާޅުވި އެވެ.


Asseyri Jalah Vahdhan Ulhun Masthuvaathakehchaa Phone Thakeh Hoadhaifi - Vaguthu\nއައްސޭރި ޖަލަށް ވައްދަން އުޅުނު މަސްތުވާތަކެއްޗާއި ފޯނުތަކެއް ހޯދައިފި\n1 ހަފްތާ ކުރިން ( ޖޫން 4, 2021 )\nކ. ހިންމަފުށީގައި ހުންނަ އައްސޭރި ޖަލަށް ވައްދަން އުޅުނު މަސްތުވާތަކެއްޗާއި ފޯނުތަކެއް ހޯދައިފިއެވެ.\nކޮމިޝަނާ އޮފް ޕްރިޒަން އަހުމަދު މުހައްމަދު ފުޅު މިއަދު ކުރެއްވި ޓުވީޓެއްގައި ވިދާޅުވީ މަސްތުވާތަކެއްޗާއި މޮބައިލް ފޯނުތަކެއް ހޯދީ ރޭ ލިބުނު މައުލޫމާތުތަކާ ގުޅިގެން އައްސޭރި ޖަލުގެ އޮފިސަރުން ހިންގި އޮޕަރޭޝަނެއްގައި ކަމަށެވެ.\nރޭ ލިބުނު މައުލޫމާތަކައި ގުޅިގެން އައްސޭރި ޖަލުގެ އޮފިސަރުން ހިންގި އޮޕަރޭޝަނެއްގައި ޖަލަށް ވެއްދުމަށްޓަކައި ޕޮޓުކޮއްފައިވާ މަސްތުވާތަކެއްޗާއި، މޯބައިލް ފޯނުތަކެއްވަނީ އެޖަލުގެ އޮފިސަރުން ހޯދާފައި. މިތަކެތި މިހާރުވަނީ ފުލުހުންނާއި ހަވާލު ކުރެވިފައި. pic.twitter.com/LzL3drGJZi\n— Ahmed Mohamed (@ahumadhumohamed) June 4, 2021\nމި ތަކެތި ހުރީ ޖަލަށް ވެއްދުމަށްޓަކައި"ޕޮޓް"ކޮށްފައި ކަމަށް އޭނާ ވިދާޅުވިއެވެ.\nމި ތަކެތި ފުލުހުންނާ ހަވާލު ކުރެވިފައިވާ ކަމަށް ވެސް ކޮމިޝަނަ އޮފް ޕްރިޒަންސް ވިދާޅުވިއެވެ.\nމީގެކުރިން ކަރެކްޝަނަލް ސާވިސްގެ އޮފިސަރުން ޖަލުތަކުގައި ހިންގާ އޮޕަރޭޝަންތަކުގައި ގިނަ އަދަދެއްގެ ފޯނުތަކާއި މަސްތުވާތަކެއްޗާއި ސިމް ކާޑާއި ޗާޖަރު ފަދަ ތަކެތި ހޯދާފައިވެއެވެ. މިފަދަ އޮޕަރޭޝަންތައް ދޭތެރެ ދޭތެރެ އިން އަންނަނީ ހިންގަމުންނެވެ.\nހިންމަފުށިން ކޮވިޑް ޖެހުނު މީހުންގެ އަދަދު 800 އަށް، 162 ގައިދީން!\nކޮމިޝަނަ އޮފް ޕްރިޒަންސް ކޮވިޑަށް ފައްސިވެއްޖެ\nޖަލުތަކުގައި ކޮވިޑަށް ފައްސިވެފައި 100 އަށްވުރެ ގިނަ މީހުން


ﷲ ގެ ޙަޟްރަތަށް ދާއިރު ގެންދަން ޖެހޭ3ލަގެޖުން 1 ލަގެޖަކީ ކައިވެނިކަން އެނގޭ ހެއްޔެވެ؟\nﷲ ތަޢާލާގެ ޙަޒްރަތަށް ދާއިރު3ކަމެއް އެމީހަކާއިއެކު ގެންދަން އެބަޖެހެއެވެ. އެއީ ﷲ ތަޢާލާ އެއްކައުވަންތަ ކުރުމާއި ރަސޫލް (صلى الله عليه وسلم) ގެ ސުންނަތަށް ތަބަޢަވުމާއި ސާފުތާހިރު ހަށިގަނޑެކެވެ. މިއީ ދަތުރުދާއިރު ކޮންމެ މީހަކު ވެސް ގެންދަން ޖެހޭ3ލަގެޖް ކަމަށް ބަލާށެވެ!\nމިތިން ލަގެޖުގެ ތެރޭގައި ކައިވެނި ހިމެނޭކަން އެނގޭ ހެއްޔެވެ؟ މިހެން ބުނުމުން ތިއަ ތަނުގައި ކައިވެނި ކޮބައިތޯ ސުވާލުކޮށްފާނެއެވެ. ކައިވެނި ހިމެނެނީ3ވަނަ ލަގެޖުގައެވެ. ސާފުތާހިރު ހަށިގަނޑެއް ﷲ ތަޢާލާގެ ޙަޟްރަތަށް ގެންދެވޭނީ ރަނގަޅު ގޮތުގައި ކައިވެނި ދަމަހައްޓައިގެން ކަމަށްވާތީއެވެ.\nވީމާ ކައިވެނި ކުރަން ޖެހެނީ ކީއްވެގެންކަން އެބަ އެނގިގެންދެއެވެ. އަދި ކައިވެނި ރަނގަޅު ގޮތުގައި ދެމެހެއްޓުމުގެ މުހިންމުކަންވެސް އެބަ އެނގިގެންދެއެވެ. ކައިވެނީގެ މުހިންމު ކަމާއި ކައިވެނި ދެމެހެއްޓުމުގެ މުހިންމުކަން މިހައި މަތިވެރި އިރުވެސް ކައިވެންޏަކީ ކުޅޭކުޅޭ އެއްޗަކަށް އެބަ ހަދަމުއެވެ. ކުޑަކުދިން ކުޑައިރު އެކުގައި ކުޅެން އުޅެފައި ކޮންމެވެސް ކަމަކާއިމެދު ހިތް ހަމަނުޖެހިގެން ތޮޅޭ އުޞޫލުން ދެމަފިރިން ޒުވާބުކޮށްފައި އަދި ކުޅުން ހުއްޓާލައި އެއް ކުއްޖަކު ގެއަށް ފޮނުވައިލާ އުޞޫލުން އަހަރެމެން ކައިވެނި ރޫޅާލައި އެކަކު އެބަ ގެއިން ބޭރުކުރަމުއެވެ. މިއީ ހެދޭ ވަރަށް ބޮޑު ގޯހެކެވެ.\nޞިއްޙަތު ސަލާމަތުން ހުރި އެއްވެސް މީހަކަށް ބައިވެރިއަކާއި ނުލައި ދިރިއުޅުމަކީ ކުރަން ފަސޭހަ ކަމެއް ނޫނެވެ. މިޒަމާނަށް ބަލައިފިނަމަ ކުރެވޭވަރުގެ ކަމެއް ނޫނެވެ. އެހެންކަމުން އެކަނި ދިރިއުޅޭ ނަމަ ކޮންމެވެސް މިންވަރެއްގެ ގޯޅިތަކެއް އެޅުން ވަރަށް ގާތެވެ. ގޯޅި އެޅޭ ކޮންމެ ފަހަރަކު ނަފްސް އެދަނީ ނުތާހިރު ވަމުންނެވެ. ވީމާ ތާހިރު ހަށިގަނޑެއް ﷲ ތަޢާލާގެ ޙަޟްރަތަށް ގެންދިއުން ވާނީ ވަރަށް ދަތިކަމަކަށެވެ.\nކައިވެންޏަކީ ދިރިއުޅުމުގެ ދެބައިކުޅައެއްބައެވެ. ކައިވެނި ހަރުދަނާ ގޮތުގައި ނުދެމެހެއްޓިއްޖެނަމަ ދިރިއުޅުމުގެ އެއްބައި އެދަނީ ބަނގުރޫޓުވެގެންނެވެ. ދެން އޮތް ބައާއިގެން ފުރިހަމަ ދިރިއުޅުމެއް ދިރިއުޅުމަކީ ކާކަށް ކުރެވޭނެ ކަމެއް ހެއްޔެވެ؟ އެފަދަ މީހުން ތިބޭނީ ސަތޭކައަކުން އެކެކެވެ.\nކައިވެނި ދެމެހެއްޓުމަކީ އެހައި ފަސޭހަ ކަމެއް ކަމަށް ނުދެކޭށެވެ! އެއީ ބޮޑު ކަމެކެވެ. ބުރަ މަސްއޫލިއްޔަތެކެވެ. އެއްވެސް ދެ މީހަކީ ހުރިހާ ކަމެއްގައި ޚިޔާލު އެއް ގޮތް ދެމީހަކަށް ނުވާނެއެވެ. ވީމާ ކޮންމެ ދެމަފިރިއެއްގެ މެދުގައިވެސް މައްސަލަތައް ހުންނާނެއެވެ. އަހަރެމެންނަށް އޮތީ އެކަން ޤަބޫލުކޮށްގެން ދިރިއުޅެން މަސައްކަތްކުރުމެވެ. އެކަކު އަނެކަކަށް އިޙްތިރާމް ކޮށްގެން ދިރިއުޅުމެވެ. މިބުނި ކަންކަމަށް ވިސްނައިގެން ދިރިއުޅޭނަމަ ނުލިބިގެން އެންމެން މިއުޅޭ ލޯބި ދާނީ ލިބެމުންނެވެ. ޙަޔާތް ދާނީ އުޖާލާވަމުންނެވެ. ބާއްޖަވެރިވަމުންނެވެ.\nވިސްނަންވީ މިދުނިޔެއަކަށް ނޫނެވެ. ﷲ ތަޢާލާގެ ޙަޟްރަތަށް ދާން ޖެހޭނެ ދުވަހަށެވެ. އެދުވަހު ސަލާމަތްކަން ހޯދޭނެ ގޮތްތަކަށެވެ. ވީމާ ކައިވެނި ދެމެހެއްޓޭނެ ގޮތްތަކަށް ވިސްނުމުގެ މުހިންމުކަން މިވަރުންވެސް އެނގިގެންދެއެވެ.\n"ތިއަބައިމީހުންނަށްޓަކައި ހަމަތިއަަބައިމީހުންގެ ނަފުސްތަކުން އަނބިން ހެއްދެވިކަމީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. އެއީ ތިއަބައިމީހުން އެކަނބަލުންގެ ފަރާތުން ހަމަހިމޭންކަން ލިބިގަތުމަށްޓަކައެވެ. އަދި އެކަލާނގެ ތިއަބައިމީހުންގެ މެދުގައި ލޯތްބާއި، އޯގާވެރިކަން ލެއްވެވިއެވެ. ހަމަކަށަވަރުން، ފިކުރު ހިންގާ ބައަކަށް އެކަމުގައި ހެކިތަކެއްވާކަން ކަށަވަރެވެ." (އައްރޫމް: 21)\nމިއާޔަތުގައި އަހަރެމެންގެ ނަފްސްތަކުން އަނބިން ހެއްދެވިކަން އެއީ އެކަލާނގެ ކުޅަދުންވަންތަކަމުގެ ހެއްކިތަކުގެ ތެރެއިން ހެއްކެއް ކަމުގައި ބަޔާން ކުރައްވަވާފައި އޮތުމުން އެކަނިވެސް މި ދެއްކި ވާހަކަތަކުގެ ދަލީލަކަށް ފުދިގެންދެއެވެ.\n- ޝައިޚް ޔާސިރު ޤާދީގެ ދަރުސަކުން


ދިރާގުގެ ފައިބަރ ބްރޯޑްބޭންޑް ނެޓްވޯކް ލ. އަތޮޅުގައި ޤާއިމްކޮށް ހިދުމަތް ދޭންފަށައިފި | Landhooinfo\nދިރާގުގެ ފައިބަރ ބްރޯޑްބޭންޑް ނެޓްވޯކް ލ. އަތޮޅުގައި ޤާއިމްކޮށް ހިދުމަތް ދޭންފަށައިފި\nލ. ގަން ރީޖަނަލް ހޮސްޕިޓަލުގައި ކުޑަކުދިންގެ ތެލެސީމިއާ ވޯޑެއް ގާއިމު ކޮށްދިނުމަށް ދިރާގުން އެހީތެރިކަން ފޯރުކޮށްދީފި\nދިރާގުގެ ފައިބަރ ބްރޯޑްބޭންޑް ނެޓްވޯކް ލ. އަތޮޅުގައި ޤާއިމްކޮށް ހިދުމަތް ދޭންފެށުމުގެ ރަސްމިއްޔާތުގެ ތެރެއިން\nދިރާގުން ފޯރުކޮށްދޭ ފައިބަރ ބްރޯޑްބޭންޑުގެ ޚިދުމަތް އިތުރަށް ފުޅާކުރުމުގެ ގޮތުން ހިންގޭ ޕްރޮގްރާމްގެ ދަށުން، ލ. އަތޮޅުގައި މިއަދު ވަނީ ދިރާގުގެ އެންމެ ހަލުވި ބްރޯޑްބޭންޑް އިންޓަރނެޓް ގެ ޚިދުމަތް ކަމަށްވާ ފައިބަރ ބްރޯޑްބޭންޑް ގެ ޚިދުމަތް ފަށާފައެވެ.\nފައިބަރ ބްރޯޑްބޭންޑް އަކީ ބްރޯޑްބޭންޑް ޚިދުމަތް ފޯރުކޮށްދިނުމަށް ބޭނުންކުރެވޭ އެންމެ ފަހުގެ ޓެކްނޮލޮޖީ އެވެ.\nދިރާގުން ހާމަކުރައްވާ ގޮތުގައި ލާމު އަތޮޅުގައި މި ނެޓްވޯކް ޤާއިމް ކުރެވިގެންދިޔުމާއިއެކު، ދިރާގުން ފޯރުކޮށްދެމުން ގެންދާ ފައިބަރ ބްރޯޑްބޭންޑްގެ ޚިދުމަތް ލ.ގަމަށް ލިބިގެންދާނެއެވެ. އަދި ވަރަށް ކައިރި މުސްތަޤްބަލެއްގައި ލ.ފޮނަދޫ އަށް މި ޚިދުމަތް ފުޅާ ކުރެވިގެންދާނެއެވެ.\nލާމު އަތޮޅުގައި މި ނެޓްވޯކް ޤާއިމް ކުރެވިގެންދިޔުމާއިއެކު، ދިރާގުން ފޯރުކޮށްދެމުން ގެންދާ ފައިބަރ ބްރޯޑްބޭންޑްގެ ޚިދުމަތް އެންމެ ފުރަތަމަ ގާއިމު ކުރެވިގެން ދިޔައީ އެ އަތޮޅު ގަމުގައި ކަމަށް ދިރާގުން ބުނެއެވެ. ދިރާގުން ދަނީ ވަރަށް ކައިރި މުސްތަގުބަލެއްގައި ލ.ފޮނަދޫ އަށް މި ޚިދުމަތް ފުޅާ ކޮށް އަދި އަތޮޅުގެ އިތުރު ރަށްތަކަށް މި ޚިދުމަތް ފޯރުކޮށްދިނުމަށް މަސައްކަތް ކުރަމުންނެވެ.\nދިރާގުން ބުނީ މިހާރުވެސް ލ.ގަމުގެ ގިނަ ފަރާތްތަކަކުން މި ޚިދުމަތަށް ޝައުޤުވެރިކަން ފާޅުކޮށްފައިވާއިރު، ބޮޑު ތަރުހީބެއް ލިބެމުންއަންނަ ކަމަށެވެ.\nފައިބަރ ބްރޯޑްބޭންޑްގެ ޚިދުމަތް ތައާރަފު ކުރުމުގެ ގޮތުން މިއަދުން ފެށިގެން، ޚާއްޞަ ޕްރޮމޯޝަނަކާއިއެކު ލާމު އަތޮޅުގެ ކަސްޓަމަރުންނަށް ފޯރުކޮށްދިނުމަށް ވަނީ ހަމަޖެހިފައިވާ ކަމަށްވެސް ދިރާގުން މައުލޫމާތު ދެއްވައެވެ. މި ޕްރޮމޯޝަނުގައި މިއަންނަ އަހަރުގެ ޖެނުއަރީ މަހުގެ ނިޔަލަށް ފައިބަރ ޚިދުމަތައް އެދިލައްވާ ހުރިހާ ފަރާތްތަކަށް ފައިބަރ ބޮރޯޑްބޭންޑް ކަނެކްޝަނެއް މުޅިން ހިލޭ ދިރާގުން ގުޅައިދެވޭނެއެވެ.\nމިޚިދުމަތް ފެށުމަށް ބޭއްވި ހަފްލާގައިވާހަކަފުޅު ދައްކަވަމުން ދިރާގު ޑައިރެކްޓަރ ސޭލްސް ކަސްޓަމަރ ސާރވިސަސް އަލީ ރިޔާޒް މި ވިދާޅުވީ ދިރާގުގެ އަމާޒަކީ ރާއްޖޭގެ ހުރިހަ ހިސާބަކަށް އެންމެ ފުރިހަމަ ހިދުމަތް ފޯރުކޮށްދިނުމަށް ކަމުގައެވެ. ދިރާގުގެ ބްރޯޑްބޭންޑުގެ ހިދުމަތް މުޅިރާއްޖެއަށް ވަނީ ފޯރުކޮށްދީފައެވެ. އަދި މިއަދު މިވަނީ މާލެ ސަރަހައްދުން ފޯރުކޮށްދެވޭ ފައިބަރ ބްރޯޑްބޭންޑުގެ ހިދުމަތްވެސް ލ އަތޮޅުން ފޯރުކޮށްދިނުމުގެ މަސައްކަތް ފަށާފައެވެ. މިހާރު މިހިދުމަތް ގަމުގެ ރައއްޔިތުންނަށާއި ވިޔަފާރިތަކަށް ލިބިގެންދާނެއެވެ. ފޮނަދޫގައިވެސް ރޯލްއަޓުކުރުމުގެ މަސައްކަތް ފެށުމަށް މިހާރު މިވަނީ މަސައްކަތްފެށިފައެވެ.’ އޭނާ ވިދާޅުވިއެވެ.\nދިރާގުން މިހާރުވެސް ރާއްޖޭގައި ފޯރުކޮށްދެމުންދާ އެންމެ ހަލުވި ސްޕީޑު، 100 އެމްބީޕީއެސްއާއި ހަމަޔަށް، އަދި އެންމެ ބޮޑު އެލަވަންސްތައް ހިމެނޭ 1ޓީބީގެ ޕެކޭޖްތައް، މިހާރު ލ.ގަމުގެ ހުރިހާ ކަސްޓަމަރުންނަށް ފުރިހަމަޔަށް ލިބެމުންދާނެކަމަށް ދިރާގުންބުނެއެވެ.\nދިރާގުން ފައިބަރ ނެޓްވޯކް ޤާއިމްކޮށް ފައިބަރ ބްރޯޑްބޭންޑްގެ ހިދުމަތް މިހާރު ފޯރުކޮށްދެމުންދަނީ ލ.ގަން ފިޔަވައި، މާލެ، ހުޅުމާލެ، ވިލިމާލެ އަދި ކ.މާފުށީގައި އެވެ.\nރާއްޖޭގެ އެންމެ ބޮޑު މުއާސަލާތީ ހިދުމަތްދޭ ކުންފުނި، ދިރާގުން ހައިސްޕީޑް ފައިބާ އިންޓަނެޓް އާއި ދިރާގު ޓީވީގެ ހިދުމަތް ގއ. …